text:
ምዕራፍ ዓሰርተው ሰለስተ
ካብ ጌጋታቱ ተማህረ
1, 2. (ሀ) ዮናስ ንርእሱን ነቶም ኣብታ መርከብ ዝነበሩ ባሕረኛታትን እንታይ እዩ ኣምጺኡ፧ (ለ) ዛንታ ዮናስ እንታይ ይምህረና፧
ዮናስ ነቲ ብርቱዕ ድምጺ ስቕ ኬብሎ ተመነየ። እቲ ድምጺ፡ በቲ ገመዳት እታ መርከብ እናኣፋጸየ ዚሓልፍ ደሃይ ብርቱዕ ንፋስ ጥራይ ኣይነበረን፣ እቲ ምስ ጐድኒ እታ መርከብ ዚላኻዕን ዓጠጠጥ ዜብላን ዝነበረ ኽንዲ እምባ ዚኸውን ማዕበላት ጥራይ እውን ኣይነበረን። የግዳስ፡ እቶም ባሕረኛታት፡ ማለት እቲ ሓለቓ መርከብን እቶም ሰራሕተኛታቱን ነታ መርከብ ከይትጥሕል ኪቃለሱ ኸለዉ፡ ዚጭድርዎ ዝነበሩ ጭድርታ እዩ ረቢሽዎ። እዞም ሰባት እዚኦም ብሰንኩ ሓደጋ ሞት ኣንጸላልይዎም ከም ዝነበረ ተሰሚዕዎ ነበረ።
2 ዮናስ ከመይ ኢሉ እዩ ኣብዚ ሓደገኛ ዅነታት ኣትዩ፧ ምስ የሆዋ ኣምላኽ ኣብ ዘለዎ ርክብ ከቢድ ጌጋ ገይሩ ነይሩ እዩ። እንታይ እዩ ገይሩ፧ ምስ የሆዋ ዝነበሮ ርክብከ ኺመሓየሽ ኣብ ዘይክእለሉ ደረጃ ድዩ በጺሑ ነይሩ፧ መልሲ እዘን ሕቶታት እዚአን፡ ብዙሕ ኪምህረና ይኽእል እዩ። ንኣብነት፡ እቶም ናይ ሓቂ እምነት ዘላቶም ሰባት እውን እንተ ዀኑ፡ ብኸመይ መገዶም ኪስሕቱን መገዶም ኬዐርዩን ከም ዚኽእሉ፡ ካብ ታሪኽ ዮናስ ክንምሃር ንኽእል ኢና።
ካብ ገሊላ ዝወጸ ነብዪ
3-5. (ሀ) ሰባት ብዛዕባ ዮናስ ኪሓስቡ ኸለዉ ኣብ ምንታይ እዮም ዜተኵሩ፧ (ለ) ብዛዕባ ዮናስ እንታይ እተወሰነ ሓበሬታ እዩ ተዋሂቡ ዘሎ፧ (እግረ ጽሑፍ እውን ርአ።) (ሐ) እቲ ዮናስ ከም ነብዪ መጠን ዚፍጽሞ ዝነበረ ኣገልግሎት፡ ቀሊል ወይ ባህ ዜብል ዘይነበረ ስለምንታይ እዩ፧
3 ሰባት ብዛዕባ ዮናስ ኪሓስቡ ኸለዉ፡ መብዛሕትኡ ግዜ ኣብ ኣሉታዊ ባህርያቱ፡ ንኣብነት ኣብቲ ኣብ ሓደ ግዜ ዘይተኣዘዘሉ እዋን ወይ ኣብ ንቕጽናኡ እዮም ዜተኵሩ። ኰይኑ ግና፡ ብዛዕባ እዚ ሰብኣይ እዚ ብዙሕ ክንፈልጦ ዚግባእ ኣወንታዊ ነገራት ኣሎ። ዮናስ፡ ነብዪ የሆዋ ኣምላኽ ኰይኑ ኼገልግል ከም እተመርጸ ኣይንረስዕ። ዘይእሙን ወይ እኩይ እንተ ዚኸውን ነይሩ፡ የሆዋ ንኸምዚ ዝኣመሰለ ኸቢድ ሓላፍነት ኣይምሓረዮን።
ብዛዕባ ዮናስ ብዙሕ ክንፈልጦ ዚግባእ ኣወንታዊ ነገራት ኣሎ
4 መጽሓፍ ቅዱስ ብዛዕባ ዮናስ እተወሰነ ሓበሬታ ይህበና እዩ። (2 ነገስት 14:25 ኣንብብ።) ዮናስ ካብ ጋት-ሔፈር እዩ ነይሩ፣ እዛ ዓዲ እዚኣ ድማ ካብታ የሱስ ክርስቶስ ድሕሪ ሸሞንተ ዘመን ዝዓበየላ ናዝሬት ኣርባዕተ ኪሎ ሜተር ርሒቓ ትርከብ። * ዮናስ ብዘመን እቲ ንጉስ ዓሰርተ ነገድ እስራኤል ዝነበረ የሮብዓም ዳግማይ፡ ነብዪ ዀይኑ የገልግል ነበረ። ኣብቲ ግዜ እቲ፡ ኤልያስ ካብ ዚመውት ነዊሕ ሓሊፉ ነበረ፣ ንዕኡ ተኪኡ ዜገልግል ዝነበረ ኤልሳእ እውን ብዘመን ንግስና ኣቦ የሮብዓም እዩ ሞይቱ። የሆዋ በዞም ሰባት እዚኦም ተጠቒሙ ንኣምልኾ በዓል እኳ እንተ ኣጥፍኦ፡ እስራኤላውያን ግና ብፍታዎም ናብ ኣምልኾ በዓል ይምለሱ ነበሩ። እታ ሃገር ኣብ ትሕቲ እቲ፡ “ኣብ ቅድሚ ኣዒንቲ የሆዋ ኸኣ ክፉእ ይገብር ነበረ” እተባህለሉ ንጉስ እያ ነይራ። (2 ነገ. 14:24) ስለዚ፡ ዮናስ ዚፍጽሞ ዝነበረ ኣገልግሎት፡ ቀሊል ወይ ባህ ዜብል ኣይነበረን። እንተዀነ ግና፡ ብተኣማንነት ዕዮኡ ፈጺሙ እዩ።
5 ሓደ መዓልቲ ግና፡ ንህይወት ዮናስ ዚቕይር ኵነታት ኣጋጠመ። የሆዋ ንዮናስ ኣዝዩ ኣጸጋሚ ዝዀነ ዕዮ ሃቦ። እንታይ ኪገብር እዩ ሓቲትዎ፧
‘ተንስእ፡ ናብ ነነዌ ኺድ’
6. የሆዋ ንዮናስ እንታይ ዕዮ እዩ ሂብዎ፧ እቲ ዕዮ ኣዝዩ ኸቢድ ዚመስል ዝነበረኸ ስለምንታይ እዩ፧
6 የሆዋ ንዮናስ፡ “እከዮም ናብ ቅድመይ ደዪቡ እዩ እሞ፡ ተንስእ፡ ናብ ነነዌ እታ ዓባይ ኸተማ ኼድካ፡ ፍርዲ ኣውጀላ” በሎ። (ዮና. 1:2) እዚ ዕዮ እዚ ኣዝዩ ኸቢድ ዚመስለሉ ምኽንያት ንምርዳኡ ኣየጸግመናን እዩ። ነነዌ ብምብራቕ ኣስታት 800 ኪሎ ሜተር ርሒቓ እያ እትርከብ ነይራ፣ ብእግሪ ዚግበር ጕዕዞ ዳርጋ ሓደ ወርሒ ኣቢሉ ይወስድ ነይሩ ኪኸውን ይኽእል። ኰይኑ ግና፡ እቲ ጕዕዞ ኻብ ዜምጽኦ ጸገማት ንላዕሊ፡ እቲ እተዋህቦ ዕዮ ኣዝዩ ኸቢድዎ ነይሩ ኪኸውን ይኽእል እዩ። ዮናስ ኣብ ነነዌ ምስ በጽሐ፡ መልእኽቲ የሆዋ ነቶም ብዓመጻኦምን ብጭካነኦምን ዕሉላት ዝነበሩ ኣሶራውያን እዩ ኼብጽሓሎም ተላኢኹ። ኣብ ህዝቢ ኣምላኽ ብዙሕ ተቐባልነት ካብ ዘይረኸበ፡ ካብቶም ኣረማውያን ደኣ እሞ እንታይ እዩ ኺጽበ፧ እዚ በይኑ ዝኸደ ኣገልጋሊ የሆዋ ኣብታ ድሕሪ ግዜ “ኸተማ ምፍሳስ ደም” እተባህለት ዓባይ ከተማ ነነዌ ብኸመይ እዩ ኺዕወት፧—ናሆ. 3:1, 7።
7, 8. (ሀ) ዮናስ ካብቲ የሆዋ ዝሃቦ ዕዮ ኺሃድም ክሳዕ ክንደይ እዩ ቘሪጹ ነይሩ፧ (ለ) ንዮናስ ከም ፈራህ ሰብ ጌርና ኽንፈርዶ ዘይብልና ስለምንታይ ኢና፧
7 ዮናስ ከምኡ ሓሲቡ እንተ ዀይኑ፡ ኣይንፈልጥን ኢና። ከም ዝሃደመ ግና ንፈልጥ ኢና። የሆዋ ናብ ምብራቕ ገጹ ኪኸይድ መምርሒ እኳ እንተ ሃቦ፡ ዮናስ ግና ብእተኻእሎ መጠን ናብ ምዕራብ ገጹ ኣርሒቑ ኺጐዓዝ ተበገሰ። ናብታ ወደባዊት ከተማ ያፎ ኸይዱ፡ ኣብኣ ናብ ተርሲስ እትወስዶ መርከብ ረኸበ። ገሊኦም ምሁራት፡ ተርሲስ ኣብ ስጳኛ ኸም ዝነበረት ይገልጹ እዮም። ልክዕ እንተ ዀይኖም፡ ዮናስ ካብ ነነዌ 3,500 ኪሎ ሜተር እዩ ኺርሕቕ መዲቡ። እዚ ናብ ጫፍ እቲ ሽዑ ዓብዪ ባሕሪ ዚብሃል ዝነበረ ባሕሪ መዲተራነያን ኪገብሮ ዝመደበ ጕዕዞ፡ ክሳዕ ሓደ ዓመት ኣቢሉ ምወሰደሉ ነይሩ! ዮናስ ካብቲ የሆዋ ዝሃቦ ዕዮ ኺሃድም፡ ማዕረ ኽንድዚ እዩ ቘሪጹ ነይሩ።—ዮናስ 1:3 ኣንብብ።
8 እሞኸ ንዮናስ ከም ፈራህ ጌርና ኽንርእዮ ኣሎና ማለት ድዩ፧ ተሃዊኽና ኽንፈርዶ የብልናን። ቀጺልና ኸም እንርእዮ፡ ዜደንቕ ትብዓት እውን ኣርእዩ እዩ። ከም ኵላትና ግና፡ ንዝነበሮ ሓያሎ ጕድለታት ኬሰንፍ ዚቃለስ ዝነበረ ዘይፍጹም ሰብ እዩ ነይሩ። (መዝ. 51:5) መን ካባና እሞ እዩ ፍርሂ ኼሰንፍ ተቓሊሱ ዘይፈልጥ፧
9. ሓድሓደ ግዜ፡ ብዛዕባ እቲ ኻብ የሆዋ ዚውሃበና ዕዮ እንታይ እዩ ኺስምዓና ዚኽእል፧ ኣብ ከምዚ ዝበለ ዅነታትከ ነየናይ ሓቂ ኢና ኽንዝክር ዘሎና፧
9 ሓድሓደ ግዜ፡ ኣምላኽ ኣጸጋሚ ወይ ዘይከኣል ጌርና እንርእዮ ነገራት ክንገብር ከም ዝሓተተና ዀይኑ ይስምዓና ይኸውን። ከም ክርስትያናት መጠን ብስራት መንግስቲ ኣምላኽ ምስባኽ እውን፡ ኣዝዩ ኸቢድ ኰይኑ ይስምዓና ይኸውን። (ማቴ. 24:14) ነቲ የሱስ፡ “ብኣምላኽሲ ዅሉ ይከኣል እዩ” ብምባል እተዛረቦ ኣገዳሲ ሓቂ ብቐሊሉ ኽንርስዖ ንኽእል ኢና። (ማር. 10:27) ነዚ ሓቂ እዚ ዝረሳዕናሉ እዋን እንተ ኣልዩ፡ ንዮናስ ኣጸጊምዎ ዝነበረ ነገር ኪርድኣና ይኽእል እዩ። ዮናስ ብምህዳሙ ግና እንታይ ሳዕቤን እዩ ኣምጺኡ፧
የሆዋ ነቲ ዘይተኣዘዘ ነብዪኡ ገሰጾ
10, 11. (ሀ) ዮናስ እታ መርከብ ጽዕነት ክትነቅል ምስ ጀመረት እንታይ እዩ ተሰሚዕዎ ኪኸውን ዚኽእል፧ (ለ) ነታ መርከብን ነቶም ሰራሕተኛታትን እንታይ ሓደጋ እዩ ኣጋጢምዎም፧
10 ዮናስ ኣብታ መርከብ ጽዕነት ፊንቄኣውያን ነይራ ኽትከውን እትኽእል መርከብ ደዪቡ ቦታኡ ኺሕዝ ከሎ፡ ኣብ ኣእምሮና ኽንስእሎ ንኽእል ኢና። ንሱ እቲ ሓለቓ መርከብን ሰራሕተኛታቱን ነታ መርከቦም ሒዞም ካብቲ ወደብ ኪነቕሉ ኸለዉ ረኣዮም። ካብቲ ገማግም ባሕሪ እናረሓቐ ምስ ከደ፡ ካብቲ ዝፈርሆ ሓደጋ ኸም ዘምለጠ ዀይኑ ተሰሚዕዎ ኪኸውን ይኽእል እዩ። ብሃንደበት ግና ኵነታት ኣየር ተቐያየረ።
11 ብርቱዕ ንፋሳት ነቲ ባሕሪ ኣናወጾ፣ ሎሚ ንዘለዋ መራኽብ እውን ከይተረፈ ኪውሕጥ ዚኽእል ማዕበላት ድማ ተላዕለ። እታ ብዕንጨይቲ እተሰርሐት መርከብ ኣብ ቅድሚ እቲ ኽንዲ እምባ ዚኸውን ማዕበላት ኣዝያ ደቃቕን ተነቃፊትን መሰለት። ኣብቲ ግዜ እቲ፡ ዮናስ ከምቲ ጸኒሑ ዝጸሓፎ፡ ‘ናብቲ ባሕሪ ብርቱዕ ንፋስ ዝሰደደ የሆዋ ምዃኑ’ ፈሊጡ ነይሩ ድዩ፧ ብልክዕ ኣይንፈልጥን ኢና። እንተዀነ ግና፡ ዮናስ እቶም ባሕረኛታት ዓው ኢሎም ናብ ኣማልኽቶም ኪምህለሉ ኸለዉ ርእዩ እዩ፣ ካብቶም ኣማልኽቶም ሓገዝ ከም ዘይረኽቡ እውን ይፈልጥ ነይሩ እዩ። (ዘሌ. 19:4) እቲ ንሱ ዝጸሓፎ ጸብጻብ፡ “እታ መርከብ ክትስበር ክሳዕ እትቐርብ ድማ፡ ኣብቲ ባሕሪ ብርቱዕ ማዕበል ኰነ” ይብል። (ዮና. 1:4) ዮናስ ካብ ኣምላኽ እናሃደመ ኽነሱ፡ ከመይ ኢሉ እዩ እሞ ናብኡ ኺጽሊ ዚኽእል፧
12. (ሀ) ዮናስ ማዕበል ተላዒሉ ኸሎ ብምድቃሱ ተሃዊኽና ኽንፈርዶ ዘይብልና ስለምንታይ ኢና፧ (እግረ ጽሑፍ እውን ርአ።) (ለ) የሆዋ ጠንቂ እቲ ማዕበል መን ምዃኑ ኸም ዚቕላዕ ዝገበረ ብኸመይ እዩ፧
12 ዮናስ እንታይ ከም ዚገብር ስለ ዝሓርበቶ፡ ናብ ውሽጣዊ ኽፍሊ እታ መርከብ ወሪዱ፡ በጥ በለ። ከቢድ ድቃስ ድማ ደቀሰ። * እቲ ሓለቓ መርከብ ንዮናስ ምስ ረኸቦ፡ ኣበራበሮ፡ ከም ኵሎም ካልኦት ሰባት ከኣ ናብ ኣምላኹ ኺጽሊ ተማሕጸኖ። እቶም ባሕረኛታት፡ እቲ ማዕበል ልዕለ ባህርያዊ ምዃኑ ስለ ዝኣመኑ፡ ብሰሪ መን እዚ ኸም ዝረኸቦም ንምፍላጥ፡ ዕጫ ኣውደቑ። ዕጫ ኼውድቑን በብሓደ ሓራ ኪዀኑን ከለዉ፡ ትርግታ ልቢ ዮናስ ይውስኽ ነይሩ ኪኸውን ኣለዎ። ነዊሕ ከይጸንሐ ኸኣ፡ እታ ሓቂ ወጸት። ማዕበል ከም ዜጓንፍን እታ ዕጫ ኣብ ዮናስ ከም እትበጽሕን ዝገበረ፡ የሆዋ እዩ ነይሩ።—ዮናስ 1:5-7 ኣንብብ።
13. (ሀ) ዮናስ ነቶም ባሕረኛታት እንታይ ኢሉ እዩ ተናዚዙሎም፧ (ለ) ዮናስ ነቶም ባሕረኛታት እንታይ ኢሉ እዩ ተማሕጺንዎም፧ ስለምንታይከ፧
13 ዮናስ ነቶም ባሕረኛታት ኵሉ ነገር ነገሮም። ኣገልጋሊ እቲ ዅሉ ዚኽእል የሆዋ ኣምላኽ ምዃኑ ሓበሮም። ካብቲ ኣምላኽ እቲ ይሃድም ከም ዘሎን ከም ዘጕሃዮን፡ በዚ ኸምዚ ድማ ንዅሎም ኣብ ሓደጋ ኸም ዘእተዎም ገለጸሎም። እቶም ሰባት ሰምበዱ። ሽዑ ዮናስ ኣብ ኣዒንቶም ፍርሆም ኬንብብ ይኽእል ነይሩ እዩ። እቶም ሰባት ከኣ ነታ መርከብን ንህይወቶምን ንምድሓን፡ እንታይ ኪገብርዎ ኸም ዘለዎም ሓተትዎ። ንሱኸ እንታይ ኢሉ መለሰሎም፧ ኣብቲ ቘራርን ዚናወጽን ዝነበረ ባሕሪ ብዛዕባ ምጥሓል ኪሓስብ ከሎ፡ ቅዝሕዝሕ ኢልዎ ኪኸውን ይኽእል እዩ። እንተዀነ ግና፡ ነዞም ሰባት እዚኦም ኬድሕኖም ከም ዚኽእል እናፈለጠ፡ ከመይ ገይሩ እዩ ኺሞቱ ስቕ ኢሉ ኺርኢ ዚኽእል፧ ስለዚ ድማ፡ “እዚ ብርቱዕ ማዕበል ብሰረይ ከም ዝመጸኩም እፈልጥ ኣለኹ እሞ፡ ኣልዒልኩም ናብ ባሕሪ ደርብዩኒ፣ እቲ ባሕሪ ድማ ኪሃድኣልኩም እዩ” ኢሉ ተማሕጸኖም።—ዮና. 1:12።
14, 15. (ሀ) ኣስኣሰር እምነት ዮናስ ክንስዕብ እንኽእል ብኸመይ ኢና፧ (ለ) እቶም ባሕረኛታት፡ ዮናስ ናብ ባሕሪ ኺድርብይዎ ምስ ነገሮም እንታይ ገበሩ፧
14 እዘን ቃላት እዚአን፡ ሓደ ፈራህ ሰብ ኪዛረበን ኣይክእልን እዩ። ዮናስ ኣብቲ ጽንኩር ኵነታት ትብዓትን ጥቕሚ ርእስኻ ናይ ምስዋእ መንፈስን ምርኣዩ፡ ንየሆዋ ኣሐጒስዎ ኪኸውን ኣለዎ። እምነት ዮናስ ክሳዕ ክንደይ ድልድልቲ ምዃና ኽንርኢ ንኽእል ኢና። ሎሚ ንጥቕሚ ኻልኦት ካብ ጥቕምና ብምቕዳም፡ ንዕኡ ኽንመስሎ ንኽእል ኢና። (ዮሃ. 13:34, 35) ሓደ ሰብ ኣካላዊ፡ ስምዒታዊ፡ ወይ መንፈሳዊ ሽግር ኬጋጥሞ ኸሎ፡ ንምሕጋዙ ጻዕሪ ንገብር ዲና፧ ከምኡ ኽንገብር ከለና፡ ንየሆዋ ኽሳዕ ክንደይ ኰን ኢና እነሐጕሶ!
15 እቶም ባሕረኛታት እውን በቲ ዮናስ ዝበሎም ተደሪኾም እዮም ዚዀኑ፡ ኣብ ፈለማ ንዮናስ ናብ ባሕሪ ኺድርብይዎ ኣይደለዩን። ኣብ ክንዳኡስ፡ ካብቲ ማዕበል ንምምላጥ ዚከኣሎም ኵሉ ገበሩ፡ ግናኸ ኣይሰለጦምን። እቲ ማዕበል እናበርትዐ ኸደ። ኣብ መወዳእታ፡ ኣማራጺ ኸም ዘይብሎም ረኣዩ። እቲ ንዮናስ ኣምላኹ ዝዀነ የሆዋ ምሕረት ኪገብረሎም ድሕሪ ምምህላል፡ ንዮናስ ኣልዒሎም ናብ ባሕሪ ደርበይዎ።—ዮና. 1:13-15።
ዮናስ ምሕረትን ድሕነትን ረኸበ
16, 17. ዮናስ ካብታ መርከብ ምስ ተደርበየ እንታይ ከም ዘጋጠሞ ግለጽ። (ስእልታት እውን ርአ።)
16 ዮናስ ናብቲ ዚናወጽ ማዕበላት ተደርበየ። ምናልባት ንእተወሰነ እዋን ንኸይጥሕል ፈንጠርጠር ኢሉ ይኸውን፡ ኣብ መንጎ እቲ ዚጸፍዖ ዝነበረ ማያት እውን እታ መርከብ ካብኡ ቐልጢፋ ኸም ዝረሓቐት ርእዩ ይኸውን። እቲ ብርቱዕ ማዕበላት ግና ጸቐጦ፡ ናብ ውሽጢ ድማ ኣጥሓሎ። እናጠሓለ ኪኸይድ ከሎ፡ ዋላ ሓንቲ ተስፋ ዘይብሉ ዀይኑ ተሰሚዕዎ ኪኸውን ይኽእል እዩ።
17 ዮናስ ኣብቲ ግዜ እቲ እንታይ ከም እተሰምዖ፡ ጸኒሑ ገሊጽዎ ኣሎ። ብዙሕ ነገራት ኣብ ኣእምሮኡ መጾ። ነታ ኣብ የሩሳሌም እትርከብ ጽብቕቲ ቤተ መቕደስ የሆዋ ድሕሪ ደጊም ከም ዘይርእያ ስለ ዝመሰሎ ጐሃየ። ናብ መዓሙቝ ባሕሪ ምስ ጠሓለ፡ ኣብ ጥቓ እግሪ ኣኽራን፡ ሳዕሪ ባሕሪ ኸም እተጠምጠሞ ገሊጹ ኣሎ። እዚ ጕድጓዱ ወይ መቓብሩ ዝዀነ መሰሎ።—ዮናስ 2:2-6 ኣንብብ።
18, 19. ዮናስ ኣብ መዓሙቝ ባሕሪ እንታይ ኣጋጠሞ፧ እንታይ ዓይነት ፍጥረት እዩ ረኺብዎ፧ ነቲ ፍጻመታት ዚቈጻጸሮ ዝነበረኸ መን እዩ፧ (እግረ ጽሑፍ እውን ርአ።)
18 ግናኸ፡ ሓደ ዓብዪን ጸሊም ዚመስልን ህያው ፍጥረት ናብኡ ኪቐርብ ጀመረ። ኣብ ከባቢኡ ድሕሪ ምዛር፡ ናብኡ ተወርወረ። ነቲ ዓብዪ ኣፉ ሃህ ኣቢሉ ድማ ወሓጦ!
19 ሕጂ ዮናስ ሞት ዘርከቦ መሲልዎ ኪኸውን ኣለዎ። ግናኸ፡ ሓደ ዜገርም ነገር ኣስተውዓለ። ገና ህያው እዩ ዘሎ! ኣይተሓይከን፡ ኣይተጣሕነን፡ ትንፋስ እውን ኣይሓጸሮን። ኣብቲ መቓብሩ ኪኸውን ዚኽእል ዝነበረ ቦታ እኳ እንተ ነበረ፡ ገና እስትንፋስ ህይወት ነይርዎ እዩ። በብቝሩብ ድማ ኪድንጽዎ ጀመረ። ንዕኡ “ዚውሕጥ ዓብዪ ዓሳ” ዝሰደደ የሆዋ ኣምላኹ ምዃኑ ኣየጠራጥርን እዩ። *—ዮና. 1:17።
20. ካብቲ ዮናስ ኣብ ከብዲ ዓብዪ ዓሳ ዀይኑ ዘቕረቦ ጸሎት እንታይ ንምሃር፧
20 ደቓይቕ ሓለፈ፡ ሰዓታት እውን መልአ። ዮናስ ኣብቲ ርእይዎ ዘይፈልጥ ድቕድቕ ጸልማት፡ ሓሳባቱ ጠርኒፉ ናብ የሆዋ ኣምላኽ ጸለየ። እቲ ኣብ ካልኣይ ምዕራፍ መጽሓፍ ዮናስ ብምሉኡ ተመዝጊቡ ዘሎ ጸሎት፡ ብዛዕባኡ ብዙሕ እዩ ዚገልጸልና። ዮናስ ብተደጋጋሚ ኻብ መጽሓፍ መዝሙር ስለ ዝጠቐሰ፡ ሰፊሕ ፍልጠት ቅዱሳት ጽሑፋት ከም ዝነበሮ ይሕብረና። መመስገኒ ምንባሩ እውን ተራእዩ እዩ። “ኣነ ግና ብድምጺ ምስጋና ኽስውኣልካ እየ። እተመባጻዕክዎ ኽፍጽም እየ። ድሕነት ካብ የሆዋ እዩ” ኢሉ ኸኣ ደምደመ።—ዮና. 2:9።
21. ዮናስ ብዛዕባ ድሕነት እንታይ እዩ ተማሂሩ፧ ካብዚኸ እንታይ ንምሃር፧
21 ዮናስ “ኣብ ከብዲ ዓሳ” ዀይኑ፡ የሆዋ ንዝዀነ ይኹን ሰብ ኣብ ዝዀነ ይኹን ቦታን ግዜን ከም ዜድሕን ፈለጠ። እወ፡ የሆዋ ነቲ እተሸገረ ኣገልጋሊኡ፡ ኣብ ከብዲ ዓሳ እኳ እንተ ነበረ፡ ረኺቡ ኣድሒንዎ እዩ። (ዮና. 1:17) ሰብ ኣብ ከብዲ ዓብዪ ዓሳ ንሰለስተ መዓልትን ንሰለስተ ለይትን ህያው ኰይኑ ኸም ዚጸንሕ ኪገብር ዚኽእል፡ የሆዋ ጥራይ እዩ። ንሕና እውን፡ ‘ትንፋስና ኣብ ኢድ ኣምላኽ’ ምዃኑ ኽንርስዕ የብልናን። (ዳን. 5:23) ሳላኡ ኢና ትንፋስ ኪህልወናን ብህይወት ክንህሉን ዝኸኣልና። እሞኸ ነመስግኖ ዲና፧ ክንእዘዞኸ ኣይግባእንዶ፧
22, 23. (ሀ) ዮናስ ክሳዕ ክንደይ መመስገኒ ምዃኑ እተፈተነ ብኸመይ እዩ፧ (ለ) ብዛዕባ ጌጋታትና ኻብ ዮናስ እንታይ ንምሃር፧
22 ዮናስከ ብተኣዛዝነት ኣቢሉ ንየሆዋ ኼመስግኖ ኸም ዘለዎ ተማሂሩ ድዩ፧ እወ፡ ተማሂሩ እዩ። ሰለስተ መዓልትን ሰለስተ ለይትን ኣብ ከብዲ ዓሳ ድሕሪ ምጽናሑ፡ እቲ ዓሳ ንዮናስ ናብ ገምገም ባሕሪ ኣምጺኡ፡ “ናብ ንቑጽ ምድሪ ተፍኦ።” (ዮና. 2:10) ሕስብ እሞ ኣብሎ፡ ዮናስ ናብ ንቑጽ ምድሪ ንምብጻሕ ኪሕምብስ እውን ኣየድለዮን! ልክዕ እዩ፡ ኣበየናይ ገምገም ባሕሪ ይሃሉ ብዘየገድስ፡ ካብኡ ተበጊሱ ባዕሉ እዩ ኪኸይድ ነይርዎ። ነዊሕ ከይጸንሐ ግና፡ ክሳዕ ክንደይ መመስገኒ ምዃኑ ተፈተነ። ዮናስ 3:1, 2፡ “ሽዑ፡ ከምዚ ዚብል ቃል የሆዋ ናብ ዮናስ ካልኣይ ሳዕ መጸ፦ ‘ተንስእ፡ ናብ ነነዌ እታ ዓባይ ከተማ ኼድካ፡ እቲ ዝነግረካ መልእኽቲ ኣውጀላ’” ትብል። ዮናስከ እንታይ እዩ ገይሩ፧
23 ሰጋእ መጋእ ኣይበለን። “ንቓል የሆዋ ተኣዚዙ፡ ተንሲኡ ናብ ነነዌ ኸደ።” (ዮና. 3:3) እወ፡ ከምቲ እተነግሮ ገበረ። ካብ ጌጋታቱ ኸም እተማህረ ንጹር እዩ። በዚ መዳይ እዚ እውን ኣስኣሰር እምነቱ ኽንስዕብ ንኽእል ኢና። ኵላትና ንሓጥእ፡ ኵላትና እውን ንጋገ ኢና። (ሮሜ 3:23) ኰይኑ ግና፡ ንሕለል ዲና፡ ወይስ ካብ ጌጋታትና ተማሂርና ንኣምላኽ ብተኣዛዝነት ምግልጋል ኢና እንቕጽል፧
24, 25. (ሀ) ዮናስ ብህይወት ኣብ ዝነበረሉ እዋን እንታይ ዓስቢ እዩ ረኺቡ፧ (ለ) ዮናስ ኣብ ዚመጽእ እንታይ ዓስቢ እዩ ኺረክብ፧
24 የሆዋኸ ንዮናስ ብምኽንያት ተኣዛዝነቱ ዓስቡ ሂብዎ ድዩ፧ ብርግጽ ሂብዎ እዩ። ብቐዳምነት፡ እቶም ባሕረኛታት ከም ዝደሓኑ፡ ዮናስ ዝፈለጠ እዩ ዚመስል። ዮናስ ንርእሱ መስዋእቲ ምስ ገበረ፡ እቲ ባሕሪ ኻብ ምንዋጹ ሃድአ፡ እቶም ባሕረኛታት ከኣ ንየሆዋ “ኣዝዮም ፈርህዎ።” ሽዑ ናብ ናይ ሓሶት ኣማልኽቶም ዘይኰነስ፡ ናብ የሆዋ መስዋእቲ ኣቕረቡ።—ዮና. 1:15, 16።
25 ዮናስ ነዊሕ ጸኒሑ እውን ዝዓበየ ዓስቢ ረኺቡ እዩ። የሱስ፡ እቲ ዮናስ ኣብ ከብዲ ዓብዪ ዓሳ ዘሕለፎ እዋን፡ ነቲ ንሱ ንባዕሉ ኣብ መቓብር ወይ ሲኦል ዜሕልፎ እዋን ዜመልክት ትንቢታዊ ምሳሌ ምዃኑ ገሊጹ እዩ። (ማቴዎስ 12:38-40 ኣንብብ።) ዮናስ ኣብ ምድሪ ንምንባር ምስ ተንስአስ፡ ብዛዕባ እቲ በረኸት እቲ ምፍላጡ ኽሳዕ ክንደይ ኰን ኬሐጕሶ እዩ! (ዮሃ. 5:28, 29) ንዓኻ እውን፡ የሆዋ ኺባርኸካ ይደሊ እዩ። እሞኸ ኸም ዮናስ፡ ካብ ጌጋታትካ ተማሂርካ፡ ተኣዛዝነትን ርእሰ መስዋእታዊ መንፈስን ከተርኢ ዲኻ፧
^ ሕ.ጽ. 4 ፈሪሳውያን ብዛዕባ የሱስ ኪዛረቡ ኸለዉ፡ ብትዕቢት ተደሪኾም፡ “መርምር እሞ፡ ካብ ገሊላ ነብዪ ኸም ዘይትንስእ ክትርኢ ኢኻ” ስለ ዝበሉ፡ ዮናስ ካብ ሓንቲ ኣብ ገሊላ እትርከብ ዓዲ ምዃኑ፡ ኣገዳስነት ኣለዎ። (ዮሃ. 7:52) ብዙሓት ተርጐምትን ተመራመርትን፡ ፈሪሳውያን ካብታ ኣትሒትካ እትርአ ገሊላ ዋላ ሓደ ነብዪ ኸም ዘይተንስአ ወይ ከም ዘይትንስእ ብድብድቡ ይዛረቡ ኸም ዝነበሩ፡ ሓሳብ ይህቡ እዮም። ከምኡ ዓይነት ኣረኣእያ እንተ ነይርዎም፡ ንታሪኽን ትንቢትን እዮም ዕሽሽ ዚብሉ ነይሮም።—ኢሳ. 9:1, 2።
^ ሕ.ጽ. 12 ኣብ ትርጉም ሰብዓ ሊቃናት፡ ዮናስ ይሕርንኽ ከም ዝነበረ ስለ እተገልጸ፡ ከቢድ ድቃስ ደቂሱ ኸም ዝነበረ ጐሊሑ ኣሎ። ኰይኑ ግና፡ ኣብቲ ግዜ እቲ ምድቃሱ፡ ከም ግዲ ዘይብሉ ሰብ ጌርና ኣብ ክንዲ እንርእዮ፡ ሓድሓደ ግዜ ኣመና እተጨነቑ ሰባት ድቃስ ከም ዚስዕሮም ክንርስዕ የብልናን። ኣብቲ የሱስ ኣብ ስፍራ ኣታኽልቲ ጌተሴማኔ ተጨኒቑሉ ዝነበረሉ ሰዓታት፡ ጴጥሮስን ያእቆብን ዮሃንስን እውን “ካብ ጓሂ እተላዕለ ብምድካሞም ተታኺሶም” ነይሮም እዮም።—ሉቃ. 22:45።
^ ሕ.ጽ. 19 እታ “ዓሳ” እትብል ናይ እብራይስጢ ቓል ናብ ግሪኽኛ ኽትትርጐም ከላ፡ “ዓብዪ እንስሳ ባሕሪ” ወይ “ገዚፍ ዓሳ” ተባሂላ ኣላ። እንታይ ዓይነት ፍጥረት ባሕሪ ኸም ዝወሓጦ ብልክዕ ኽንፈልጥ ዘይንኽእል እኳ እንተ ዀንና፡ ኣብ ባሕሪ መዲተራነያን ምሉእ ሰብኣይ ኪውሕጡ ዚኽእሉ ዓይነት ከልብ ዓሳ (ሻርክ) ኸም ዘለዉ ግና ይፍለጥ እዩ። ኣብ ካልእ ቦታታት፡ ዝዓበዩ ዓይነት ከልብ ዓሳ ኣለዉ። ዌል ሻርክ ዚበሃል ሓደ ዓይነት ከልብ ዓሳ፡ ንውሓቱ ኽሳብ 15 ሜተር ወይ ካብኡ ንላዕሊ ኺበጽሕ ይኽእል እዩ።


c: text/html

text:
ግምቢ ዘብዐኛ (ሕታም መጽናዕቲ) ሚያዝያ 2015
እዛ ሕታም እዚኣ፡ ካብ 1 ሰነ ኽሳዕ 28 ሰነ 2015 ዚጽናዕ ዓንቀጻት መጽናዕቲ ዝሓዘት እያ።
ኣቱም ሽማግለታት፡ ንኻልኦት ምስልጣን ብኸመይ ትርእይዎ፧
ንኻልኦት ብምስልጣን እተዓወቱ ሽማግለታት ዝሃብዎ ሸውዓተ ርእይቶ ኣንብብ።
ሽማግለታት ብኸመይ ከም ዜሰልጥኑ
ሽማግለታት ካብቲ የሱስ እተጠቐመሉ ኣገባብ ስልጠና ኺጥቀሙ ይኽእሉ እዮም፣ ሰልጠንቲ ኸኣ ኣብነት ኤልሳእ ኪስዕቡ ይኽእሉ እዮም።
“ብእዋን ራህዋን ብእዋን ጸበባን” ዝረኸብክዎ በረኸት
ታሪኽ ህይወት ትሮፊም ንሶምባ፡ እሙን ኴንካ ንኽትቅጽል ኪሕግዘካ ይኽእል እዩ፣ ንሱ ነቲ ብምኽንያት እምነቱ ኣብ ማላዊ ዘጋጠሞ ጭካነ ዝመልኦ መስጐጕቲ ብተጻዋርነት ሓሊፍዎ እዩ።
ምስ የሆዋ ዘሎካ ርክብ ድልዱል ድዩ፧
ሓሳብ ንሓሳብ ምልውዋጥ፡ ንዝዀነ ይኹን ርክብ የደልድሎ እዩ። ንስኻኸ ነዚ ኣብቲ ምስ ኣምላኽ ዘሎካ ርክብ ከተውዕሎ እትኽእል ብኸመይ ኢኻ፧
ወትሩ ኣብ የሆዋ ተወከል!
ምስ የሆዋ ጥብቂ ርክብ ክትምስርት እኳ እንተ ጸዓርካ፡ ከቢድ ጸገማት ኬጋጥመካ ይኽእል እዩ፣ ኰይኑ ግና፡ ነቲ ጸገማት ክትዋጽኣሉ ትኽእል ኢኻ።
ውገዳ ፍቕራዊ መሰናድዎ ዝዀነ ስለምንታይ እዩ፧
ሓደ ብዙሕ ስቓይ ዜምጽእ ተግባር፡ ንዅሉ ዚጠቅም ኪኸውን ዚኽእል ብኸመይ እዩ፧
እተቘርጸ ኦም መሊሱ ኺጥጥዕ ይኽእልዶ፧
መልሲ እዛ ሕቶ እዚኣ፡ ነቲ ብዛዕባ መጻኢ ዘሎካ ተስፋ ይጸልዎ እዩ።

robotstxt: allowed

filter: keep


text:
1ዬካፓ ፔቴ ቦዖ ባዛፓ ኬስካንቴ ታ ዛጌኔ፤ ዬያኮ ታጶ ጉራኒና ላንካይ ቶኦኪና ዓኣያ ማዓዛ፥ ዒዛኮ ጉራኖይዳ ታጶ ቦንቾሮ ዓጎ ባካ ዓጊንቲ ዓኣኔ፤ ሃሣ ዒዛኮ ቶኦኮንሢዳ ጫሺ ሱንሢ ፃኣፒንቲ ዓኣኔ። 2ዬይ ታ ዛጌ ቦዓሢ ማኣኪ ማላያኬ፤ ቶካ ዒዛኮ ጋዓንቴ ጉዱሪ ማላ ‘ዲቤ’ ጌይንታ ቦዖ ቶኪ ማላያ፥ ዻንጋ ሃሣ ዒዛኮ ዞቢ ዻንጋ ማላያኬ። ዼኤፖ ሾኦዣሢ ፔኤኮ ዎልቆና ፔኤኮ ካኣቱሞ ዖይቶ ሃሣ ዼኤፖ ቢታንቶዋ ዬያ ቦዓሢም ዒንጌኔ። 3ዒዛኮ ቶኦኮኮ ፔቴማይዳ ዎዻንዳያ ማላ ኪሢ ዓኣያ ታ ዛጌኔ። ጋዓንቴ ዬይ ኪፃ ፓፄም፥ ዓጮ ዓሳ ቢያ ዲቃቲ ሄርሺ ሄርሺ ዒዛ ጊንፆ ዓኣዼኔ። 4ቦዓሢም ዒዚ ቢታንቶ ዒንጌሢሮ ዓሳ ቢያ ዼኤፖ ሾኦዣሢም ዚጌኔ፤ ዔያታ ዚጋሢ፡- “ቦዓሢጉዲ ማዓንዳይ ዖናዳይ? ዒዛና ዎላ ዖልታንዳሢ ዖናዳይ?” ጌዒ ጌዒኬ። 5ዖቶርቂ ጌስታንዳያና ጫሺ ጫሽካንዳ ዻንጋ ቦዓሢም ዒንጊንቴኔ፤ ሃሣ ዖይዲታሚ ላምዖ ዓጊኒያ ዒዚ ቢታንቶና ማዻንዳጉዲ ዒዛም ዓይሢንቴኔ። 6ዒዚ ፆሲንታ ፆሲ ሱንፆንታ ፆሲ ናንጋ ቤዞንታ ሃሣ ጫሪንጫ ናንጋዞንሢያ ጫሽኪሢ ዓርቄኔ። 7ፆሲም ዱማዼ ዓሶ ዒ ዖላንዳጉዲና ዖሊያ ባሻንዳ ቢታንቶ ዒዛም ዒንጊንቴኔ። ዱማ ዱማ ዜርፆ፥ ቶኦኮ፥ ዱማ ሙኡቺ ጌስታ ዓሶ፥ ዱማ ዱማ ዴሮ ዑፃ ቢታንቶ ዒዛም ዒንጊንቴኔ። 8ሳዓ ማዢንቴማፓ ዓርቃዖ ማራዓሢ፥ ዎዾናሢኮ ናንጎ ማፃኣፓ ሱንፃ ፃኣፒንቲባኣያ ሳዖይዳ ናንጋ ዓሳ ቢያ ቦዓሢም ዚጊ ካኣሽካንዳኔ። 9“ዋይዛ ዋይዚ ዓኣይ ዓኣቶ ዋይዞንጎ! 10ዖኦኒያ ዲዒንታኒ ዓኣይ ዓኣቴ ዲዒንታንዳኔ፤ ጬንቻ ዓፓሮና ሓይቃንዳይ ዓኣቶዋ ጬንቾና ሓይቃንዳኔ” ዓካሪ፥ ፆሲም ዱማዼ ዓሶኮ ጊቢ ዳንዳዒፆና ጉሙርቂፆና ዔርታንዳሢ ዬኖ ዎዶናኬ። 11ዬካፓ ሃሣ ሜሌ ቦዖ ሳዓፓ ኬስካንቴ ታ ዛጌኔ፤ ዬያኮ ማራይ ጉራኒ ማላ፥ ላምዖ ጉራኒ ዓኣኔ፤ ዒ ጌስታ ጎይጻ ዼኤፖ ሾኦዣሢ ጎይጾኬ። 12ቤርታኣ ቦዓሢ ሱንፆና ጉቤ ቢታንቶ ዓኣያ ማዒ ዒ ማዻኔ፤ ሳዖና ዒኢካ ናንጋ ዓሳ ቢያ ዎዻኒ ዑኬ ኪጻ ፓፄ፥ ቤርታኣ ቦዓሢም ዚጊ ካኣሽካንዳጉዲ ዓሶ ማሄኔ። 13ዬይ ላምዓሳ ቦዓሢ ዓሶ ቤርታ ጫሪንጫፓ ታሚ ኬይሳንዳያ ሄላንዳኣና ዒዛኮ ዓኣ ቢታንቶና ዼኤፒ ዼኤፒ ማላታ ዻዋኔ። 14ቤርታኣ ቦዓሢ ሱንፆና ዒ ማዻንዳጉዲ ቢታንቶ ዒዛም ዒንጊንቴያታሢሮ ዒ ዻዋ ማላቶ ዛሎና ሳዓ ናንጋ ዓሶ ቢያ ዻቢሻኔ፤ ሃሣ ጬንቾ ዓፓሮና ኪፃሶናንቴ ዻቄ፥ ቦዓሢኮ ማላታ ማዣንዳጉዲ ዓሶ ዓይሤኔ። 15ዬያ ቦዓሢም ቤርታኣ ቦዓሢኮ ማላቶም ሼምፖ ዒንጋ ዑኡሲ ዒንጋንዳጉዲ ቢታንቶ ዒንጊንቴኔ፤ ዬይ ቢታንታ ዒንጊንቴሢ ማላታ ጌስታንዳጉዲና ዬያ ማላቶም ዚጊ ካኣሽኩዋ ዓሳ ሓይቃንዳጉዲ ማሆም ጌይኬ። 16ዬያጉዲ ሃሣ ዻኮ ማዔቴያ ዼኤፓ፥ ዖርጎጮ ዓሶ ማዔቴያ ማንቆ ዓሳ፥ ማዺሻሢ ማዔቴያ ማዻ ዓሳ ቢያ ፔኤኮ ሚዛቆ ኩጮይዳታቴያ ባሊቶይዳ ማላቶ ጌሣንዳንጉዲ ዓሶይዳ ዎልቃዼኔ፤ 17ዬይ ያዺ ማዔሢ ቦዓሢ ሱንፆ ማዔ፥ ማላታ ሃሣ ጊንሣ ፓይዳ ባኣ ዓይጎ ዓሲያ ዔኤቢ ሻንቻኒና ሻንቃኒያ ዳንዳዑዋጉዲኬ። 18ዬይ ዔራቶ ኮይሳያኬ፤ ዒኔና ጪንጫ ማዔሢ ቦዓሢኮ ፓይዶ ፓይዲ ዔሮንጎ፤ ዓይጎሮ ጌዔቴ ፓይዳ ዓሲ ፓይዲ ማዔሢሮኬ፤ ዬና ፓይዳ ላሆ ፄኤታና ላሂታሚ ላሆኬ።
Copyright
Learn More


text:
ንቕሑ! ጥቅምቲ 2015
ሰባት ንኣምላኽ ኪሓትትዎ ዚደልዩ 3 ሕቶታት
ብዙሓት ሰባት ብሃይማኖት ይጠራጠሩ እዮም፣ እቲ ሃይማኖታት ንህይወት ዚምልከት ከበድቲ ሕቶታት ዚህባኦ መልሲ ኸኣ ኣየዕግቦምን እዩ። መጽሓፍ ቅዱስ ግና ነቲ መብዛሕትኡ ግዜ ሰባት ዚሓትትዎ ሕቶታት ዜዕግም መልሲ ይህበሉ እዩ።
ሰባት ንኣምላኽ ኪሓትትዎ ዚደልዩ ሰለስተ ሕቶታት
ስለምንታይ ኢና ተፈጢርና፧ ስለምንታይ እዩ ኣምላኽ መከራ ኺህሉ ፈቒዱ፧ ስለምንታይ እዩ ሃይማኖት ብግብዝና መሊኡ፧
ጠሊ ዚስሕብ ቈርበት ጠበቕ ቶርኒ ዴቭል
እዚ ጠበቕ እዚ፡ ንማይ ብኣእጋሩ ገይሩ ናብ ኣፉ ኺስሕቦ ዚኽእል ብኸመይ እዩ፧
ፍልቀት
ብዛዕባ ፍጥረት ዚገልጽ ጸብጻብ መጽሓፍ ቅዱስ ምስ ስነ ፍልጠት ዚጋጮ ድዩ፧
ናብ ኡዝበኪስታን እተገብረ ምብጻሕ
ብዛዕባ ኡዝበኪስታንን ታሪኽ እቲ ኣብ ፊደላት ኡዝበክ እተገብረ ለውጥን ዝያዳ ፍለጥ።
ናብ ቤት ክትምለስ ምስ ዜድልየካ
ካብ ቤት ወጺእካ፡ ርእስኻ ኽኢልካ ኽትነብር ምስ ፈተንካ፡ ናይ ገንዘብ ጸገም ኣጋጢሙካ ድዩ፧ ነዚ ግብራዊ ምኽሪ እዚ ተጠቒምካ፡ ብቝጠባ ርእስኻ ኽኣል።
እተፍቅሮ ሰብ ምስ ዚሓምም
ቈጸራታት ሕክምና ወይ ኣብ ሆስፒታል እትጸንሓሉ እዋን ኣዝዩ ዜጨንቕ ኪኸውን ይኽእል እዩ። ንፈታዊኻ ወይ ዘመድካ ኣብ ከቢድ ኵነታት እውን ከይተረፈ ዚከኣሎ ንኺገብር ክትሕግዞ እትኽእል ብኸመይ ኢኻ፧
ኣትኵሮ ኣብ ስድራ ቤት
ገለ ኻብቲ ንስድራ ቤታት ዜጋጥመን ዘሎ ልሙድ ጸገማት እንታይ እዩ፧ ኪሕግዘን ዚኽእል ግብራዊ ምኽሪኸ ኣበይ ኪረኽባ ይኽእላ፧


text:
1ኢየሱስን ደቀ መዛሙርቱን ናብ ማዕዶ ባሕሪ ናብ ሃገር ጌርጌሴኖን በጽሑ። 2ካብ ጃልባ ምስ ወረደ ድማ ሓደ ርኹስ መንፈስ ዝኃደሮ ሰብ ካብ መቓብር ወፂኡ ተራኸቦ። 3ንሱ ኣብ መቓብር ይነብር ነበረ፤ ብሰንሰለት ኣሲሩ ኸጽንዖ ዝኽእል ሓደኳ ኣይነበረን። 4ብመቑሕን ብሰንሰለትን ብዙኅ ጊዜ ይእሰር ነበረ፤ እንተኾነ ነቲ ሰንሰለት ይበታትኾ ነቲ መቑሕ ከዓ ይሰባብሮ ስለ ዝነበረ ኂዙ ኸጽንዖ ዝኽእል ሓደኳ ኣይነበረን። 5ኲልሻዕ ድማ ለይትን መዓልትን ኣብ መቓብርን ኣብ እምባታትን ኮይኑ የእዊ፤ ሰብነቱ ኸዓ ብጽንጽልሒት ይትልትል ነበረ። 6ንኢየሱስ ብርሑቕ ምስ ረአዮ ጐዪዩ ሰገደሉ፤ 7 ኦ ኢየሱስ ወዲ ልዑ ል እግዚኣብሔር! ንስኻ ምሳይ እንታይ ኣለካ? ከይተሳቕየኒ ብእግዚኣብሔር ኣማኅፂነካ ኣለኹ! እናበለ ብዓብዪ ድምፂ ኣእወየ። 8እዙይ ከዓ ኢየሱስ ኣታ ርኹስ መንፈስ! ካብዝ ሰብ እዙይ ውፃእ! ኢልዎ ስለ ዝነበረ እዩ። 9ኢየሱስ ከዓ ስምካ መን እዩ? ኢሉ ጠየቖ። እቲ ጋኔን ድማ ብዙኃት ኢናሞ ስመይ ለጌዎን› እዩ ኢሉ መለሰ። 10ካብታ ዓዲ ኣውፂኡ ኸይሰዶም ከዓ ብዙኅ ለመኖ። 11እንሆ ድማ ኣብኡ ኣብቲ ጸግዒ እምባ ብዙኅ መጓሰ ሓሰማታት ተዋፊረን ነበራ። 12ንሳቶም ከዓ ናብተን ሓሰማታት ስደደና እሞ ናብኣተን ክንኣቱ ኢሎም ለመንዎ። 13ኢየሱስ ድማ ፈቐደሎም፤ እቶም ርኹሳት መናፍስቲ ኸዓ ካብቲ ሰብ ወፂኦም ናብተን ሓሰማታት ኣተዉ። እተን ክልተ ሽሕ ዝኣኽላ ሓሰማታት በርጊገን በቲ ጸድፊ ናብቲ ባሕሪ ጠሊቐን ሞታ። 14እቶም ጓሶት ድማ ሃደሙ፤ ኣብ ከተማን ኣብ ዓድታትን ከዓ ኣውረዩ፤ እቶም ሕዝብውን ነቲ ዝኾነ ነገር ክርእዩ ወፁ። 15ናብ ኢየሱስ ምስ መጹ ድማ እቲ ጋኔን ኂዝዎ ለጌዎን ኃዲርዎ ዝነበረ ሰብ ኮፍ ኢሉ ኽዳኑ ተኸዲኑ ናብ ልቡ ተመሊሱ ረአይዎ እሞ ፈርኁ። 16እቶም ዝረአይዎ ድማ ነቲ ብዛዕባ እቲ ጋኔን ኃዲርዎ ዝነበረ ሰብን ብዛዕባ እተን ሓሰማታት ዝኾነ ነገርን ነገርዎም። 17ሽዑ እቶም ሕዝቢ ኻብ ዓዶም ክወጸሎም ክልምንዎ ጀመሩ። 18ኢየሱስ ናብ ጃልባ ኣናደየበ እንተሎ ድማ እቲ ጋኔን ኃዲርዎ ዝነበረ ሰብ ምስኡ ክኸይድ ለመኖ። 19ኢየሱስ ግና ኣይፈቐደሉን፤ ናብ ገዛኻን ናብ ወገናትካን ኪድ! እቲ እግዚኣብሔር ዝገበረልካን ዝመሓረካን ኲሉ ድማ ንገሮም! በሎ። 20ንሱ ኸዓ እቲ ኢየሱስ ዝገበረሉ ዂሉ ናብ ዴካፖሊስ ዝበሃል ከተማ ኸይዱ ኽነግር ጀመረ፤ ኲሎምውን ተገረሙ። 21ሽዑ ኢየሱስ መሊሱ ብጃልባ ናብ ማዕዶ ምስ ተሳገረ፤ ብዙኅ ሕዝቢ ናብ ወሰን ባሕሪ ናብኡ ተኣከበ። 22ኢያኢሮስ ዝስሙ ሓደ ኻብቶም መራሕቲ ቤተ ጸሎት ኣይሁድ ናብኡ መጸ፤ ምስ ረአዮ ኸዓ ኣብ እግሩ ተደፊኡ ሰገደሉ። 23 ጓለይ ክትመውት ስለ ዝቐረበት ምእንቲ ኃውያ ብሕይወት ክትነብር መጺእኻ ኢድካ ኣንብረላ እናበለ ኣበርቲዑ ለመኖ። 24ኢየሱስ ድማ ምስኡ ኸደ፤ ብዙኅ ሕዝቢውን ሰዓቦ፤ ኣብ ዙርያኡውን ይደፋፍኡ ነበሩ። 25እንሆ ኸዓ ኻብ ዓሠርተ ኽልተ ዓመት ጀሚሩ ደም ዝፈሳ ሰበይቲ ነበረት። 26ናብ ብዙኃት ሓኻይም ብምኻድ ብዙኅ ተሳቐየት፤ ኲሉ ገንዘባውን ወድአት፤ እንተኾነ ገደዳ ደኣ እምበር ኣይጠቐማን። 27- 28ብዛዕባ ኢየሱስ ምስ ሰምዐት ክዳኑ እንተ ነኺአ ኽሓዊ እየ፤ ኢላ ብማእኸል እቶም ሕዝቢ ኃሊፋ ብድኅሪኡ መጺኣ ኽዳኑ ነኽአት። 29እቲ ዝፈስስ ዝነበረ ደማ ኸዓ ብቕጽበት ቆመ፤ ካብ ሕማማ ከም ዝሓወየትውን ተፈለጣ። 30ኢየሱስ ከዓ ሽዑ ኻብኡ ኃይሊ ኸም ዝወፀ ብውሽጡ ተፈሊጥዎ ናብቶም ሕዝቢ ግልጽ ኢሉ መን እዩ ኽዳነይ ዝነኽአ? በለ። 31ደቀ መዛሙርቱ ድማ ሕዝቢ ናባኻ እንትጸቓቐጥ እናረአኻ መን እዩ ዝነኽአኒ ትብል ኣለኻ? በልዎ። 32ኢየሱስ ነቲ እዙይ ዝገበረ ንኽርኢ ምልስ ኢሉ ጠመተ። 33እታ ሰበይቲ ግና እቲ ኣብኣ ዝኾነ ስለ ዝፈለጠት ብፍርኃት እናንቀጥቀጠት መጺኣ ሰገደትሉ፤ ኲሉ እቲ ሓቂውን ነገረቶ። 34ንሱ ኸዓ ጓለይ እምነትኪ እያ ዘሕወየትኪ ብሰላም ኪዲ! ካብ ሕማምኪውን ሕወዪ! በላ። 35ኢየሱስ ገና እዙይ ኽዛረብ እንተሎ ካብቲ ገዛ መራሕ ቤተ ጸሎት ኣይሁድ ሰባት መጺኦም ጓልካ ሞይታ እያ፤ ደጊምከ ስለምንታይ ንመምህር እተድክሞ? በልዎ። 36ኢየሱስ ከዓ እቲ ዝተዛረብዎ ሰሚዑ ነቲ መራሕ ቤተ ጸሎት ኣይሁድ ኣይትፍራኅ! እመን ደኣ! በሎ። 37እንትርፊ ጴጥሮስን ያዕቆብን ኃው ያዕቆብ ዮሓንስን ሓደኳ ኽስዕቦ ኣይፈቐደን። 38ናብ ገዛ እቲ መራሕ ቤተ ጸሎት ኣይሁድ ምስ ኣተዉ ኸዓ ብዙኃት ዘልቅሱን ዝበኽዩን ዋይ ዋይ ዝብሉን ረአየ። 39ኣትዩ ስለምንታይ ዋይ ዋይ ትብሉን ትበኽዩን? እዛ ቖልዓኮ ደቂሳ እያ ዘላ እምበር ኣይሞተትን፤ በሎም። 40ንሳቶም ከዓ ሰሓቕዎ፤ ንሱ ግና ንዂሎም ኣውፂኡ ነቦ እታ ቈልዓን ንኖኣን ነቶም ምስኡ ዝነበሩን ኂዙ ናብቲ እታ ቖልዓ ዘላቶ ኣተወ። 41ነታ ቖልዓ ብኢዳ ኂዙ ኸዓ ጣቢታ ቁሚ! በላ። ትርጓሜኡ ኣቲ ጓል ተሥኢ እብለኪ ኣለኹ! ማለት እዩ። 42እታ ጓል ድማ ብቕጽበት ተሢኣ ተዋሳወሰት፤ ዕድሚኣ ድማ ዓሠርተ ኽልተ ዓመት ነበረ። ሽዑ የመና ተገረሙ። 43ንሱ ኸዓ ነዙይ ሓደኳ ኸይፈልጦ ብጽኑዕ ኣዘዞም፤ ዝብላዕ ኽህብዋ ድማ ነገሮም።
Copyright
Learn More


text:
ክርስትያናዊ ህይወት
ኣዝዩ ዝበለጸ ህይወት
ኣብ ውድብ የሆዋ ንመንእሰያት ዚኸውን ብዙሕ ኣጋጣሚታት ኣሎ። ካመሮን ንንእስነታ ብኸመይ ብጥበብ ከም እተጠቕመትሉ ንምፍላጥ ነታ ዘ በስት ላይፍ አቨር (ኣዝዩ ዝበለጸ ህይወት) ዘርእስታ ቪድዮ ርኣያ። ድሕሪኡ፡ ነቲ ኣብ ታሕቲ ዘሎ ሕቶታት መልሶ። (ናብ jw.org ኣቲኻ፡ ኣብቲ ብእንግሊዝኛ ዚርከብ ኣብ ትሕቲ BIBLE TEACHINGS > TEENAGERS ርአ።)
ካመሮን ኣብ ህይወታ ቐንዲ ቦታ እትህቦ ዝነበረት እንታይ እዩ ነይሩ፧
ኣገልግሎታ ንምስፋሕ ዝወሰነት መዓስን ብኸመይን እያ፧
ኣብቲ ዝያዳ ዓየይቲ ዜድልዩሉ ኻልእ ሃገር ከተገልግል እተዳለወት ብኸመይ እያ፧
ካመሮን ኣብ ርሑቕ ሃገር ተገልግል ኣብ ዝነበረትሉ እዋን እንታይ ጸገማት ኣጋጢምዋ፧
ቅድሚ ሕጂ ኣገልጊልናሉ ኣብ ዘይንፈልጥ ቦታ ወይ ከባቢ ንየሆዋ ምግልጋል ጠቓሚ ኪኸውን ዚኽእል ስለምንታይ እዩ፧
ካመሮን እንታይ በረኸት ረኺባ፧
ንየሆዋ ምግልጋል ናብ ኣዝዩ ዝበለጸ ህይወት ዚመርሕ ስለምንታይ እዩ፧
ኣብ ውድብ የሆዋ ንመንእሰያት ዚኸውን እንታይ ካልእ ኣጋጣሚታት ኣሎ፧


text:
ንፋሚሊ ኣይዲን(FAMILY ID) ንመንነትን(ER-ID) ዝምልከት ህዝባዊ ኣኼባ ኣብ ኣብ ከተማ ቶሮንቶ ብ8 መጋቢት 2015 ተኻይዱ።
ንፋሚሊ ኣይዲን(FAMILY ID) ንመንነትን(ER-ID) ዝምልከት ህዝባዊ ኣኼባ ኣብ ኣብ ከተማ ቶሮንቶ ብ8 መጋቢት 2015 ተኻይዱ።
ህዝባዊ ሰሚናራት ዝተኻየደል ከተማታት ካናዳ፡-
- Ottawa, Montreal, Winnipeg, Kitchener, London, Vancouver, Victoria, Saskatoon, Regina Edmonton Calgary & Toronto.
ናብ^ዘን ኣብ ላዕሊ ኣስማተን ዝተዘርዘራ ከተማታት፡ ካብ ወርሒ ሕዳር 2014 ክሳብ መጋቢት 2015 ተኻይዱ። ናይተን ተሪፈን ዘለዋ ከተማታት ካናዳ ድማ ክቅጽል ምዃኑ ንሕብር።
ዕላማ ናይ ህዝባዊ ኣኼባታት፡ ነቲ ብኽፍሊ ኢምግረሽንን ዜግነትን ድሕሪ መላእ ሓርነት ኤርትራ ኣብ 1993 ኤርትራዊ ወረቐት መንነት ተዓዲሉ ዝነበረ፡ እዚ ሕጂ መተካእታ ኤ/ወ/መንነት ዝቐርብ ዘሎ፡ ብዓይነቱ ዝበለጸ ምድላዋት ዝተገብረሉ ኢዩ።
ናብዘን ኣብ ላዕሊ ዝተጠቅሳ ከተማታት ሰሚናራት ዘካየዱ ኣባላት ቤት ጽሕፈት ጠ/ቆንስል ሃገረ ኤርትራ ቶሮንቶ ድማ
1. ኣማረሽ መብራህቱ፡
2. ሳሚኤል ዑቅቡ
3. እስቲፋኖስ ንጉሰ
4. ተኽለ ገብረመስቀል
5. .ኣሰፋው ሰነጋል ምንባሮም ንሕብር።
ብዕለት 8 መጋቢ 2015 ህዝባዊ ሰሚናር ኣብ ከተማ ቶሮንቶ ብኣቶ ኣሕመድ ኢማን ሓ/ቆ/ጉዳያት ተኻይዱ። ኣብዘን ዝተጠቅሳ ከተማታት ነበርቲ ዝኾኑ ኤርትራውያ ሃገራውያን ብተገዳስነት ከም ዝተሳተፍዎ። ካብ ኩሉ ማሕበራውያን ሓይልታት፡ ማሕበረ ኮማት፡ ምእመናታን ውልቀሰባትን ኣብተን ምዝገባ ከካይዳ ዝቆማ ሽማግለታት ተወኪሎም ከም ዘለው ንሕብር። ዝቐርብ ዝነበረ ሕቶታትን ርእይቶታትን ድማ ብኣገባብ ይበርህ ከም ዝነበረ ውን ይግለጽ ።
ዘልኣለማዊ ክብርን ሞጎስን ንሱውኣትና!!
ዓወት ንሓፋሽ!!


text:
ገበር | መጽሓፍ ቅዱስ—ታሪኽ ዕቃበኡ
መጽሓፍ ቅዱስ ብሰንኪ ምጽራር ኣይጠፍአን
ዜስግእ ኵነታት፦ ሓያሎ ፖለቲካውያንን ሃይማኖታውያንን መራሕቲ፡ ኣንጻር መልእኽቲ መጽሓፍ ቅዱስ ዝዓለመ ሸቶታት ኣውጽኡ። ብዙሕ ግዜ ድማ ስልጣኖም ተጠቒሞም ንሰባት መጽሓፍ ቅዱስ ንኸይውንኑን ከየሕትሙን ከይትርጉሙን ኪዓግትዎም ፈቲኖም እዮም። ክልተ ኣብነት እስከ ርአ፦
ከባቢ 167 ቅ.ክ.፦ እቲ ኣብ ኣይሁድ፡ ሃይማኖት ግሪኽ ኬተኣታቱ ዚደሊ ዝነበረ ኻብ ስርወ ንግስነት ሰሉከስ ዝዀነ ንጉስ ኣንቲቆስ ኢጲፋነስ፡ ኵሉ ቕዳሓት ቅዱሳት ጽሑፋት እብራይስጢ ንኺጠፍእ ኣዘዘ። ጸሓፍ ታሪኽ ሄንሪክ ግረትስ፡ እቶም ሰበ ስልጣኑ “ንዝረኸብዎ ዘበለ ጥቕላላት እቲ ሕጊ ቐደድዎን ኣንደድዎን፣ ነቶም ብርታዐን ምጽንናዕን ኪረኽቡ ኢሎም ነዚ ጽሑፋት እዚ ኺምርምሩ እተረኽቡ ድማ ቀተልዎም” ብምባል ጸሓፈ።
ኣብ ማእከላይ ዘመን፦ ገሊኦም መራሕቲ ካቶሊክ፡ ተራ ሰባት ኣብ ክንዲ ትምህርቲ ካቶሊክ፡ ትምህርቲ መጽሓፍ ቅዱስ ይሰብኩ ስለ ዝነበሩ ተቘጥዑ፣ ብጀካ እታ ብቛንቋ ላቲን እተዳለወት መጽሓፍ መዝሙር፡ ካልእ መጻሕፍቲ መጽሓፍ ቅዱስ ንዝሓዙ ተራ ሰባት ድማ ከም መናፍቓን ኪርእይዎም ጀመሩ። ሓደ ባይቶ ቤተ ክርስትያን፡ እቶም ሰቡ ‘ንኣባይቲ ዅሎም እቶም መጽሓፍ ቅዱስ ከም ዘለዎም ዚጥርጠሩ ሰባት ብምፍታሽ ንመናፍቓን ብትግሃትን ብተኣማንነትን ብቐጻልን ኪደልይዎም፡ መናፍቓን ንእተረኽቡዋ ቤት ድማ ኬዕንዉ’ ኣዘዘ።
ተጻረርቲ፡ ንመጽሓፍ ቅዱስ ኣብ ምጥፋእ እንተ ዚዕወቱ ነይሮም፡ እቲ ሒዝዎ ዘሎ መልእኽቲ ኣይምተረኽበን።
መጽሓፍ ቅዱስ እተዓቀበሉ መገዲ፦ ንጉስ ኣንቲቆስ ወፈራኡ ኣብ እስራኤል ዘተኰረ እዩ ነይሩ፣ ሕብረተ ሰብ ኣይሁድ ግና ኣብ ሓያሎ ኻልኦት ሃገራት እውን ይነብሩ ነይሮም እዮም። ምሁራት ከም ዚግምትዎ፡ ኣብ ቀዳማይ ዘመን ድ.ክ. ልዕሊ 60 ሚእታዊት ዝዀኑ ኣይሁድ ካብ እስራኤል ወጻኢ እዮም ዚነብሩ ነይሮም። ኣይሁድ፡ ኣብ ምኵራባቶም ቅዳሓት ቅዱሳት ጽሑፋት ይዕቅቡ ነይሮም እዮም፣ እቶም ድሒሮም ዝመጹ፡ ክርስትያናት እውን ዚርከብዎም ወለዶታት ድማ ነዚ ቕዱሳት ጽሑፋት ይጥቀሙሉ ነበሩ።—ግብሪ ሃዋርያት 15:21።
ኣብ ማእከላይ ዘመን፡ ኣፍቀርቲ መጽሓፍ ቅዱስ ምጽራር እናኣጋጠሞም ክነሱ፡ ብትብዓት ንቕዱሳት ጽሑፋት ምትርጓምን ምቕዳሕን ቀጸሉ። ኣብ መፋርቕ 15 ዘመን፡ ገና ተንቀሳቓሲት ሓታሚት ማኪና ኸይተማህዘት ከላ እውን፡ መጽሓፍ ቅዱስ ብ33 ቋንቋ ኺርከብ ይከኣል ነይሩ ኪኸውን ይኽእል እዩ! ብድሕርዚ፡ መጽሓፍ ቅዱስ ቅድሚኡ ተራእዩ ብዘይፈልጥ ፍጥነት ተተርጒሙን ተሓቲሙን እዩ።
እተረኽበ ውጽኢት፦ ሽሕ እኳ መጽሓፍ ቅዱስ ካብ ሓያላት ነገስታትን ብጌጋ ኻብ እተመርሑ ኣቕሽሽትን ምጽራር እንተ ኣጋጠሞ፡ ኣብ ታሪኽ ደቂ ሰብ እቲ ልዕሊ ዅሉ እተተርጐመን እተዘርግሐን መጽሓፍ እዩ። ንሕግን ቋንቋን ገሊአን ሃገራት፡ ከምኡ እውን ንህይወት ሚልዮናት ሰባት ድማ ጸልዩ እዩ።


text:
1ብክርስቶስ ኢየሱስ ንዝርከብ ናይ ሕይወት ተስፋ ብፍቓድ እግዚኣብሔር ሓዋርያ ኢየሱስ ክርስቶስ ካብ ዝኾነ ጳውሎስ 2ናብ ዝፈትዎ ወደይ ጢሞቴዎስ ካብ እግዚኣብሔር ኣብን ጐይታና ኢየሱስ ክርስቶስን ጸጋ ምሕረት ሰላም ንኣኻ ይኹን። 3ለይትን መዓልትን እንተየቋረጽኩ ኣብ ጸሎተይ ክዝክረካ እንተለኹ ነቲ ኸምቲ ናይ ኣቦታተይ ገይረ ብንጹሕ ሕሊና ዘገልግሎ እግዚኣብሔር አመስግኖ ኣለኹ። 4ንብዓትካ እዝክር እየ፤ ብታሕጓስ ምእንቲ ኽምላእ ኸዓ ኽርእየካ እናፍቕ ኣለኹ። 5ነታ ኣባኻ ዘላ ጥርጥር ዘይብላ እምነት እዝክራ እየ። እዛ እምነት እዚኣ ቕድም ኣብ እናሓጐኻ ሎይድ ከምኡውን ኣብ እኖኻ ኤውንቄ ነበረት። ሕዚ ኸዓ ኣባኻ ከም ዘላ ተኣማሚነ ኣለኹ። 6ስለዙይ ነቲ ብምንባር ኢደይ ዝተቐበልካዮ ኣባኻ ዘሎ ውህብቶ እግዚኣብሔር ክተለዓዕሎ አዘክረካ ኣለኹ። 7እግዚኣብሔር ዝሃበና መንፈስ ኃይልን ፍቕርን ርእስኻ ምቊጽጻርን እምበር መንፈስ ፍርኃት ኣይሃበናንሞ። 8እምበኣር ብዛዕባ ጐይታና ኢየሱስ ክርስቶስ ምምስካርን ብኣይ ናይ ክርስቶስ እሱርን ኣይትኅፈር፤ እኳ ደኣ በቲ እግዚኣብሔር ዝህበካ ኃይሊ ምእንቲ ወንጌል ምሳይ መከራ ተቐበል እምበር። 9ንሱ ብግብርና ዘይኮነስ ብፍቓዱን በቲ ብኢየሱስ ክርስቶስ ቅድሚ ዘመናት ዝተውሃበና ጸጋን ኣድኃነና፤ ብቕዱስ ጽውዓውን ጸውዐና። 10እዝ ጸጋ እዙይ ብምምጻእ መድኃኒና ኢየሱስ ክርስቶስ ተገልጸ። ንሱ ንሞት ስዒሩ ንሕይወትን ንዘይሙማትን ብወንጌል ናብ ብርሃን ኣውፅኦ። 11ኣነውን ናይዝ ወንጌል እዙይ ኣብሣሪ ሓዋርያን ንኣሕዛብውን መምህር ክኸውን ተሸምኩ። 12በዝ ምኽንያትዙይ ከዓ እየ መከራ ዝቕበል ዘለኹ፤ ግና ንመን ከም ዝኣመንኩ ስለ ዝፈልጥ ኣይኃፍርን እየ። ንሱ ኸዓ ነቲ ዝሃብክዎ ኅድሪ ክሳዕ እታ መዓልቲ ጐይታ ክሕልወለይ ከም ዝኽእል ርግጸኛ እየ። 13ነቲ ኻባይ ዝሰማዕኻዮ ቕኑዕ ትምህርቲ ከም ኣብነት ገይርኻ በቲ ብኢየሱስ ክርስቶስ ዝርከብ እምነትን ፍቕርን ሓልዎ። 14ነቲ ብኅድሪ ዝተውሃበካ ሓቂ በቲ ኣባና ኃዲሩ ዘሎ መንፈስ ቅዱስ ሓልዎ። 15እቶም ኣብ እስያ ዘለዉ ዂላቶም ከም ዝጠለሙኒ ትፈልጥ ኢኻ። ኣብ መንጎኦም እኳ ፊጌሎስን ኤርሞጌኔስን ዝብሃሉ ኣለውዎም። 16እግዚኣብሔር ንቤተ ሰብ ሄኔሴፎሩ ምሕረት የሃቦም፤ ንሱ ብምእሳረይ እንተይኃፈረ ብዙኅ ጊዜ ኣጸናኒዑ ኒ እዩሞ። 17ኣብ ሮም ምስ መጸውን ክሳዕ ዝረኽበኒ ብዙኅ ደኺሙ እዩ። 18በታ መወዳእታ መዓልቲ ጐይታ እግዚኣብሔር ምሕረት የሃቦ። ኣብ ኤፌሶን ክንደይ ከም ዘገልገለኒውን ንስኻ ኣጸቢቕካ ትፈልጥ ኢኻ።
Copyright
Learn More


text:
30 sep2016
Written by John Sium.
ናፉ፣ ናብቲ ካብ ዕለት 24 ክሳብ 25 ሕዳር ኣብ ከባቢ ማዕርፎ ነፈርቲ ሱላ(ስታቫንገር) ዝርከብ ኳሊቲ ሆቴል ዝካየድ ሓምሻይ ዋዕላ ቴማ ሙሽሞል ክትሳተፉ ብዓቢ ሓጎስ ዕድመ የቕርበልኩም። ቀንዲ ዕዱማት ናይዚ ዋዕላ እዚ፡ ተዛረብቲ ዓረብ፣ ዳሪ፣ ፋርሲኛ፣ ኩርዲ ሱራኒ፣ ሊታቪኛ፣ ፖሊሽ፣ ሩሲኛ፣ ሶማሊኛ፣ ታሚል፣ ታይን ትግርኛን ዝኾኑ ድርብልሳናውያን መማህራን፣ መማህራን ቋንቋ ኣደ፣ ድርብልሳናውያን መማህራን መውዓሊ ህጻናትን ሓገዝቲን እዮም።
ንኣስታት 200 ተሳተፍቲ ዝኸውን ቦታ ኣለና። ነቶም ኣብ ክልቲኡ መዓልቲ ዝሳተፉ ተሳተፍቲ፣ እቲ ዋዕላ ክፍሊት የብሉን። ሓደ መዓልቲ ጥራይ ክሳተፉ፡ ግን ኣብቲ ሆተል ክሓድሩ ዝደልዩ፡ 515 ክሮነ ነቲ ሆቴል ክኸፍሉ ኣለዎም። ንወጻኢታት መጓዓዝያ: ተሳተፍቲ ይሽፍኑ። ዝበዝሐ ጊዜ ወጻኢታት መጓዓዝያ በቲ ትሰርሓሉ ምምሕዳር ስለዝሽፈን ነቲ ናይ ቀረባ ሓላፊካ ተወከስ። ከምተሞኮርናዮ፣ እቲ ቦታ ቀልጢፉ እዩ ዝመልእ። ስለዚ ብቕልጡፍ ኣብዚ ኣዋዕላ እዚ ክትሳተፍ ከምትደሊ ኣመልክት። ብዛዕባ ኣብቲ ቀዳማይ መዓልቲ ናይቲ ዋዕላ ዝካየድ መደብ ክትርኢን ክትምዝገብን ተደሊኻ ኣብዚ ጠውቕ።


text:
ገበር | ንጭንቀትብኸመይ ክትዋጽኣሉ ትኽእል፧
ጭንቀት—ኣብ ኵሉ ቦታ
“ምግቢ ኽዕድግ ከድኩ፡ ግናኸ ብሽኮቲ ጥራይ እየ ረኺበ፣ ንሱ እውን ካብቲ ናይ ሓቂ ዋጋኡ ብ10,000 ዕጽፊ ኸቢሩ ጸንሓኒ። ንጽብሒቱ እሞ ኸኣ ኣብ ኩለን ድኳናት ጥር እትብል ምግቢ እኳ ኣይነበረትን።”—ፖል፡ ዚምባብወ።
“ብዓል ቤተይ ኮፍ ኣቢሉ፡ ገዲፉና ይኸይድ ከም ዘሎ ነገረኒ። ነዚ ጥልመት እዚ ኸመይ ኢለ እየ ኽጾሮ ዝኽእል! ደቀይከ እንታይ እዮም ኪዀኑ፧”—ጃኔት፡ ሕቡራት መንግስትታት ኣመሪካ።
“እቲ ናይ መጠንቀቕታ ድምጺ ዜስምዕ ሲረና ምስ ኣእወየ፡ ንገዛእ ርእሰይ ከውሊ ንምርካብ ጐይየ፡ እቲ ተወንጫፊ ኺፍንጀር ከሎ ኣብ ባይታ በጥ በልኩ። ሰዓታት ጸኒሑ እውን ኣእዳወይ ገና የንቀጥቅጥ ነበረ።”—ኣሎና፡ እስራኤል።
ጭንቀት ኣብ ዝመልኦ “ጽንኩር ግዜ” ኢና እንነብር ዘለና። (2 ጢሞቴዎስ 3:1) ብዙሓት ሰባት ብሰንኪ ቝጠባዊ ቕልውላው፡ ምብትታን ስድራ ቤት፡ ውግእ፡ ቀታሊ ዝዀነ ተላባዒ ሕማማት ከምኡ እውን ብባህርያዊ ዀነ ሰብ ብዜምጽኦ ሓደጋታት ይናወጹ እዮም ዘለዉ። ኣብ ርእሲ እዚ፡ ‘እዚ ኣብ ሰብነተይ ዚርአ ዘሎ ሕበጥ፡ ሕማም መንሽሮ ደዀን ይኸውን፧’ ‘ደቂ ደቀይ፡ ኣብ ከመይ ዝኣመሰለት ዓለም እዮም ኪዓብዩ፧’ ዚብልን ካልእ እተፈላለየ ብሕታዊ ጭንቀታትን ኣለዎም።
ኵሉ ዓይነት ጭንቀት ሕማቕ እዩ ማለት ኣይኰነን። ፈተና ቕድሚ ምፍታንና፡ ኣብ ቅድሚ ሰባት ወጺእና ምርኢት ቅድሚ ምቕራብና፡ ወይ ናይ ስራሕ ቃለ መጠይቕ ክንገብር ከሎና እተወሰነ ጭንቀት ይስምዓና እዩ። ንሓደጋ ዘሎና ግቡእ ፍርሂ እውን ካብ ዚጐድኣና ነገራት ንኽንርሕቕ ይሕግዘና እዩ። ይኹን እምበር፡ ካብ መጠን ንላዕሊ ወይ ብቐጻሊ ምጭናቕ ጐዳኢ እዩ። ኣብ ቀረባ ግዜ ንልዕሊ 68,000 ዚኣኽሉ ሰባት መጽናዕቲ ተገይሩሎም ነይሩ። እቲ መጽናዕቲ ኸም ዝገለጾ፡ ፈኲስ ጭንቀት እውን እንተ ዀነ ነቲ ቕድሚ ግዜኻ ናይ ሙማት ተኽእሎ የዛይዶ እዩ። የሱስ፡ “ካባኻትኩምከ ተጨኒቑ ኣብ ዕምሩ ሓንቲ እመት ኪውስኽ ዚኽእል መን ኣሎ፧” ብምባል ምኽንያታዊ ሕቶ ሓተተ። ብርግጽ እምበኣር፡ ምጭናቕ ንዕምሪ ዝዀነ ይኹን ሰብ ኣየናውሕን እዩ። በዚ ምኽንያት እዚ እዩ የሱስ፡ “ኣይትጨነቑ” ዚብል ምኽሪ ዝሃበ። (ማቴዎስ 6:25, 27) እዚ ግና ብኸመይ እዩ ዚከኣል፧
እቲ መልሲ፡ ንግብራዊ ዝዀነ ጥበብ ምትግባር፡ ኣብ ኣምላኽ ናይ ሓቂ እምነት ምዅስኳስ፡ ከምኡ እውን ንመጻኢ ዜተኣማምን ተስፋ ምህናጽ ዜጠቓልል እዩ። ኣብዚ እዋን እዚ፡ ጽንኩር ዝዀነ ግዜ ኣይነሕልፍን ንህሉ ንኸውን፡ ኣብ መጻኢ ግና ምናልባት ከምዚ ኼጋጥመና ይኽእል እዩ። ስለዚ እምበኣር፡ ፖልን ጃኔትን ኣሎናን ነዚ ስጕምትታት እዚ ምውሳዶም ንጭንቀት ንኺዋጽእሉ ብኸመይ ከም ዝሓገዞም ንርአ።


text:
መልሲ ሕቶታት መጽሓፍ ቅዱስ
ድኽነት ዘይህልወላ ዓለም ክትመጽእ ትኽእል ድያ፧
በብዓመቱ፡ ብሚልዮናት ዚቝጸሩ ሰባት ብሰንኪ ኽቱር ድኽነት ዚመጽእ ጕድለት ኣመጋግባን ሕማምን ይሞቱ እዮም። ገሊኡ ኽፋላት ዓለምና ብልጽግና ዘለዎ እኳ እንተዀነ፡ መብዛሕትኦም ሰባት ግና ገና ኣብ ክቱር ድኽነት እዮም ዚነብሩ ዘለዉ። መጽሓፍ ቅዱስ፡ ድኽነት ካብ ነዊሕ እዋን ዝጸንሐ ሽግር ደቂ ሰብ ከም ዝዀነ እዩ ዚሕብረና።—ዮሃንስ 12:8 ኣንብብ።
ሓንቲ ዓለምለኻዊት መንግስቲ ምስ እትህሉ እዩ ድኽነት ኪጠፍእ ዚኽእል። ከምዚኣ ዝኣመሰለት መንግስቲ፡ ጸጋታት ዓለምና ንዅሉ ሰብ ብማዕረ ኸተመቓርሕን ነቲ ቐንዲ ጠንቂ ድኽነት ዝዀነ ውግእ ከም ዜኽትምን ክትገብር እትኽእል ክትከውን ኣለዋ። ኣምላኽ ከምዚኣ ዝኣመሰለት ዓለምለኻዊት መንግስቲ ኬምጽእ ምዃኑ ኣተስፍዩና ኣሎ።—ዳንኤል 2:44 ኣንብብ።
ድኽነት ኬጥፍእ ዚኽእል መን እዩ፧
ኣምላኽ ንወዱ የሱስ ኣብ ልዕሊ ዅሎም ደቂ ሰብ ኪገዝእ ሸይምዎ ኣሎ። (መዝሙር 2:4-8) የሱስ ንድኻታት ኬናግፎም፡ ንግፍዕን ዓመጽን ከኣ ኬወግዶ እዩ።—መዝሙር 72:8, 12-14።
የሱስ፡ ብትንቢት እተነግረሉ “መስፍን ሰላም” ከም ምዃኑ መጠን፡ ዓለምለኻዊ ሰላምን ደሓንን ኬስፍን እዩ። ሽዑ ዅሎም እቶም ኣብ ምድሪ ዚነብሩ ሰባት፡ ኣብ ገዛእ ቤቶም ኪነብሩን ዜዕግብ ስራሕ ኪሰርሑን ኣኺሉ ዚተርፍ ምግቢ ኺረኽቡን እዮም።—ኢሳይያስ 9:6, 7፣ 65:21-23 ኣንብብ።
ብዝያዳ ፍለጥ
የሱስ ኣብ መጻኢ እንታይ ኪገብር እዩ፧
የሱስ ኣብ ምድሪ ሰላም ንምስፋን ስጕምቲ ኺወስድ እዩ።
ንመላእ ዓለም እተመሓድር ሓንቲ መንግስቲ ትህልወና ደዀን ትኸውን፧
ሓንቲ ዓለምለኻዊት መንግስቲ ኸተምጽኦ እትኽእል ሰላምን ደሓንን እሞ ሕሰብ። ኣምላኽ ከምዚኣ ዝበለት መንግስቲ ኸም ዜቕውም ንእተመባጽዖ መብጽዓ እንኣምኖ ስለምንታይ ኢና፧ ብቑዕ ገዛኢ እዛ መንግስቲ ኪኸውን ዚኽእል መን እዩ፧


text:
ናይ ወፃኢ መዋፈርቲ ሃፍቲን ኣሰራርሓን ዘሎ ክፍተት:- ሓፂር ትዕዝብቲ
ናይ ወፃኢ ኢንቬስተራት ብForeign Direct Investment (FDI) ሽም ኣብ ሓደ ሃገር ይኣትዉ´ሞ ሃፍቶም ዘዋፍርሉ ቦታ መንግስቲ ክህቦም እንተሎ ኣፍቲ ኸባቢ ንዝነብር ሕብረተሰብ ማሕበራዊ ሓላፍነቶም (Corporate Social Responsibility – CSR) ከምዝስከሙ ይገልጽ። እዚ ማለት ዝፈናቐል ሰብ እንተሃሊዩ ተመጣጣኒ ካሕሳ ምሃብ፣ ንቲ ኣፍቲ ኸባቢ ዝነብር ሕብረተሰብ ቤት ትምህርቲ፣ ሕክምና፣ ፅሩይ ማይ፣ ስራሕ ምፍጣርን፣ ብቲ ፋብሪካ ምኽንያት እውን ኸባቢያዊ ብኽለት ከየጋጥምን ዝመሳሰሉ ስራሕቲ ይፍፅሙ ማለት እዩ። ገሊኡ ግዴታ ገሊኡ ድማ ብፍትወት ከም ሞራላዊ ሓላፍነት ዝገብሩዎ ኮይኑ ኣፍቲ ኸባቢ ኣብ ዝፀንሕሉ እዋን ናይቲ ሕብረተሰብ ጸገማት ኣብ ምቅላል ተራ ክህሉዎም ስለዝግባእን እቲ ሕብረተሰብ እውን ናይቶም ዝውንኖም ተፈጥሮኣዊ ፀጋታት ተጠቃሚ ከኸውን ኣለዎ ብዝብል ሰናይ ሓሳብ እዩ ዝብገስ። ብምዃኑ ድማ ገና ናብ ዓዲ ክኣትዉ እንተለዉ ቃል ይኣትዉ መንግስቲ´ውን ከምኡ ንኽገብሩ ምስቶም ሰብ ሃፍቲ ናይ ምርድዳእ ስራሕቲ ይሰርሕ።
እዚ ሰናይ ሓሳብ ካብ ቃል ምእታው ዘሊሉ ኣብ ብዙሓት ሃገራት ብቲ ዝግባእ ስለዘይፍፀም ኣፍቲ ኸባቢ ኣብ ዝነብሩ ህዝቢታት ኢሉ´ውን ኣብ ሃገር ብዙሕ ጉድኣት የምፅእ። ንኣብነት ኣብ ጋና ዝርከብ ብመንግስቲ እንግሊዝ ዝውነን ናይ ወርቂ ኳዕቲን መፃረዪን ፋብሪካ ዝተጠቐመሎም ኬሚካልስ ናብ በረኻታት ብምፍሳሶም ናይቲ ወረዳ ማይን መሬትን ኸባቢን በኪሉ ነበርቲ ካፍቲ ኸባቢ ተፈናቒሎም ዝጣበቐሎም መነግስቲ ዘይብሎም ተሪፎም እዮም። ብተመሳሳሊ ዳች ሼል ኩባኒያ ኣብ ናይጄሪያ ዞባ ኒጀር ዴልታ ዝነበሮ ነዳዲ ዘውጽአሉ ሰፊሕ ቦታ መሬት ጥራይ ዘይኮነስ ወሓዝቲ ሩባታትን ማያትን ምብካሉን ህዝቢ ምጉድኡን ይፍለጥ። ነዚ ክቃወም ዝወጽአ ውሩይ ደራሲን ጠበቓ ሰብን ኸባቢን (Human rights & Enviromental activist) ኬን ሳሮ-ዊዋ (ናይጀሪያዊ) ብዳች ሼል ኩባኒያ ኢድ ኣእታውነትን ብጉዕዙይ ወታሃደራዊ ቤት ፍርዲ ናይጀሪያን ኣብ 1995 ዓ.ም.ፈ ብስቅላት ከምዝቕተል ተገይሩ። ናይ ወፃኢ መዋፈርቲ ሃፍቲ ኣብ ኣሲያን ታይገርስ ዝበሃላ ሃገራት እውን ብዙሕ ውድመት ኣብፂሖም እዮም፣ ህዝቢ እውን ተፈናቒሉን ኸባቢ ተበኪሉን።
እዚ ናይቶም ወፃእተኛታት ድኽመት ዘይኮነስ ናይቶም ሃፍቶም ከዋፍሩሎም ዝዕድሙ ዘለዉ መንግስታት ሕምቀት እዩ። ሕጊ ይወጽእ ግን ኣይፈጸምን። ኣብ ሃገርና እውን ዝተፈለየ ኣይኮነን። መንግስቲ ዘውፅኦ ሕጊ ምእንቲ ኢንቨስተራት ከየማርሩ/ከየሃድሙ ናተብሃለ ባዕሉ ጥሒሱ ካልኦት´ውን ንኽጥሕሱዎ ማዕፆ ዝኸፍተሉ ኩነታት ኢና ንዕዘብ። ብዙይ ምኽንያት ሕጊ ክፍፅም ዝፍትን ሰራሕተኛ ላዕለዎት ሰበ ስልጣን መንግስቲ ከምዘንከላብትዎ ይንገር። “መዋፈርቲ ሃፍቲ ከተህድመልና ፈቲንካ” ናተብሃለ ግደፉዎም ክምዝበሃል ኣፍቲ ስራሕ ዘለዉ ሰባት ይዛረቡ። እዚ ኩነታት እንታይ ገደሰና ዝብል ስምዒታት እውን ይፈጥር። ናይ ወፃኢ ኢንቬስተራት ድማ ብከምዚን ካልኦትን ዘሎ ክፍተት ናረኣዩ ድኽመትና ኩሉ ይጥቀምሉ ኣለዉ።
ንሱ ከይኣክል ድማ ናይ ህዝቢ ቐንዲ ሽግር ድኽነት፣ ቤት ትምህርቲ፣ ሕክምና፣ ማይ ካልኦት ትሕተቕርፅን እንዳሃለዉ ቤት እምነት ዝሰርሑ´ውን ኣለዉ። ንኣብነት ኢንቨስተራት ቱርኪ ብዙሕ ሕግታት ናጠሓሱ ዝሰርሑ ከምዝኾኑ ኩሉ ሰብ ዝፈልጦ ጉዳይ ኮይኑ ፋብሪካ ኣብ ዝሰርሑለን ኸባቢታት እውን መሳጊድ ይሰርሑ ኣለዉ። እዚ መንግስቲ ኣይፈልጦን ኣይንብለን። ሽንኳን መስጊድ ዝኣክል ነዊሕ ነገር ኣብ ገዛኻ ውሽጢ ተወሳኺ ህንፀት (ዋላ ናይ ግቢ ማዕፆ ትኹን) ንኽትገብር´ኳስ ብዘይ ናይ መንግስቲ ፍቓድ ከፍፀም ከምዘይከኣል ዝፍለጥ ጉዳይ እዩ። ኣብዚ ቐረባውን ሓቅነቱ ክነፃሪዮ ዘይከኣልና 50 ሽሕ ቤተክርስቲያን ክንሰርሐልኩም ኢና ዝብሉ ናይ ሃይማኖት ኢንቨስተራት (ሸቀጥቲ) መጺኦም ከምተብሃለ ኩሉ ዝሰምዖ ጉዳይ እዩ።
ድኽነት ኩለ መደያዊ ድኽመት ይወልድ ንኹሉ ጉድኣት ድማ የጋልፀካ። ኣብ ሃገርና ዘሎ ድኽነት ግን ስነልቦናዊ ድኽነትውን ስለዝውስኽ ቅርሺ ሒዙ ዝመጽአ ሃፍታም ሕጊ ናይ ምጥሓስ መሰል ከምዘለዎ ተገይሩ እዩ ዝውሰድ። ብምዃኑ ድማ ነዞም ሕግታት ከፈፅሙ ዝተመደቡ ሹመኛታት ኣብ ክንዲ ንሕጊ ንቶም ወፃእተኛታት ክከላኸሉሎም ምርኣይ ልሙድ እዩ። እታ ዝህቡዋ ቐጣን ምኽንያት ድማ “ሰብ ሃፍቲ ከይሃድሙና” ትብል እያ። ስራሕ ብኣግባቡ ይስራሕ ከምዘሎ ከቆፃፀሩ መንግስቲ (ባንኪታት) ዝምድቦም ሰባትስ ሃገራዊ ሓላፍነቶም ንጎድኒ ገዲፎም ነቶም ሰብ ሃፍቲ እቲ ሃገርና ዘለዋ ክፍተት ብምጥቋም ከመይ ከምዝስረቁን ገንዘብ ናብ ዓዶም ከምዘህድሙን የማኽሩዎም ዝብሉ እውን ኣለዉ። ብእሙናት መራኸቢ ሓፋሽ ከምዝሰማዕናዮ እንተኾይኑ እውን ገለ ብናይ ኢንቨስትመንት ፈቓድ ዝኣተዉ ካምፓኒታት ብልቓሕ ስም ናይ ባንኪ ገንዘብ ዘሪፎም ከምተሰወሩ ገሊኦም ድማ ዝኣተዉዎ ቃል እንተይፈፀሙ ከምዝሃድሙ ይፍለጥ እዩ። ነዚ ሽግር እዚ ኣስተዋፅኦ ዝገብሩ ዘለዉ ሰለስተ ዓብይቲ ድኽመታት ምቕማጥ ይከኣል።
ቐዳማይ፣ ሕጊ ይወፅእ ግን ኣይሰርሕን። ብሓደ ወገን እቲ ፈፃሚ ኣካል ኣብ ክንዲ ብቲ ሕጊ መሰረት ዝሰርሕ ንወፃእተኛታት ንምሕጓስ ክበሃል ርትዓዊ ብዝየኮነ ኣገባብ (ከይተህድሙልና ብዝብል) ሕጊ ንኽጠሓስ መገዲ ዝኸፍተሉ ኩነታት ብስፍሓት ይረኣይ። ብኻልእ ወገን ድማ እቶም ትካላት ፍቓድ ዝረኸብሉ ተግባር ይፍፅሙ ምህላዎም ብጥብቂ ቁፅፅር ከምዘይግበር ይንገር። ብምዃኑ ድማ ብጎድኒ ምስ ደቂ ዓዲ ናተመሻጠሩ ኣብ ካሊእ ስራሕቲ ዝነጥፉ ከምዘለዉ´ውን ይንገር።
ካልኣይ፣ ናይ ወፃኢ በዓል ሃፍቲ (ትካላት) ኣብ ኢትዮጵያ ኣቲዮም ክሰርሑ ፈቓድ ከወሃብ እንተሎ ናይዞም ትካላት ኣብ ሃገሮም ዘለዎም ድሕረ ባይታ ዘይተፀንዐ እዩ ዝፍፀመሎም። ገሊኦም ብስሩውን ኣብ ሃገሮም ምንም ዓይነት ፈቓድ ዘይብሎም ከም ትካል ዘይፍለጡ ክኾኑ እንተለዉ፣ ገሊኦም ኣብ ገለ ሃገራት ሕማቕ ተግባር ዝፈፀሙን ወይ ድማ ሕማቕ ሽም ዘለዎም ዝተባረሩን ክኾኑ ይኽእሉ እዮም። መንግስቲ እዙይን ከምዙይን ዝበሉ ጉዳያት ናይ መፃረዪ መስርሕ የብሉን።
ሳልሳይ፣ ኣብ ኤምባሲታትና ዘለዉ ናይ ንግዲ ሓለፍቶት (ኮሜርሻል ኣታሼ)ናይቲ ተመደብሉ ሃገር ስርዓት ዋላ ሓንቲ ኣፍልጦ የብሎምን። ክፈልጡውን ፃዕሪ ዝገብሩ ኣይኮኑን። ብስሩውን ሒዞምዎ ዘለዉ ሓላፍነት ከም መናበሪኦም እምበር ንሃገር ረብሓ ብምምፃእ ዝሪኡዎ ኣይመስሉን። ዝገብሩዎ ነገር እንተሊኡ ደብዳቤ ናፀሓፍካ ሓደ ሓደ ጊዜውን ሰሚናር ዝመስል ናዳለኻ ንዑ ሃፍትኹም ኣብ ኢትዮጵያ ኣዋፍሩ ዝብል ጎስጓስ ካብ ምክያድ ዝሓለፈ ኣይኮነን። ብምዃኑ ድማ ከምቶም ልዕል ኢሎም ዝተገለፁ ዓይነት ሽግራት ንኸጋጥም ኣስተዋፅኦ ይገብር ኣሎ።
ሓደ ሃገር ንናይ ወፃኢ ሰብ ሃፍቲ ዓዱ ክፍቲ እንትገብር ዝርዝር ሕግታት ከውጽእን ብዘይ ቅድመ ኹነት ድማ ኣብ መሬት ክትግብሮን ትፅቢት ይገብር። እዚ ኣብ ዘይገርብ ባዕሉ ንግዕዝይና ሰፊሕ ማዕፆ ይኸፍት ከምዘሎ ምርዳእ የድሊ። ካብ ናይ ወፃኢ ኢንቨስትመንት ስሒበን ቁጠብአን ዘንቀሳቐሳ ሃገራት ሰፊሕ ኣሉታዊን እወንታዊን ተሞክሮ ምውሳድ እንዳተኽኣለ ሃገር ከም ቤተ-ፈተነ ሱቕ ኢልካ ይስራሕ ኣሎ። መንግስቲ እዚ ኸቢድ ሳዕቤን ከምዘለዎ ተሪዲኡ ኣብ ኩሉ ገፅ ዘሎ ኢንቨስትመንት ዝቆፃፀር ሓደ ናይ ሙያተኛታት ጉጅለ ክጣየሽ ኣለዎ ንብል። ቅድሚ ንሓደ ወፃእተኛ ናይ ኢንቨስትመንት ፈቃድ ምሃቡ ግልጺ ዝኾነ ቅድመ ኩነትን መስርሕን ክቕመጠሉ ይግባእ። እዚ ድማ ኣብ ወፃኢ ጉዳይ ሚኒስተር ሓደ መፃረዪ ጉጅለ ተጣይሹ ምስ ኤምባሲታት ዘለዉ ናይ ንግዲ ክፍሊ ሓለፍቶት (ኣታሼ)ብምትሕብባር እንታይነት ናይቲ ዝመፅእ ካምፓኒ ምፍታሽ ይከኣል እዩ።
ናይ ወፃኢ ኢንቨስትመንት (FDI)ኩሉ የዐውት እዩ ማለት ኣይኮነን። ብዙይ ዝተዓወቱ ሃገራት ርትዓዊ ብዝኾነ መገዲ ንረብሐን ናይ ምድርዳር ክእሎት ዘለወን፣ ግልፂን ዝኾነ ኣፈፃፅማን ብቕዓት ዘለዎ ምምሕዳርን ዘተኣተዋ ሃገራት ጥራይ እየን። ድኹም ናይ ምድርዳር ክእለት፣ ግልፅነትን ብቕዓትን ዘይብለን ሃገራት ግና ህዝበንን ፀጋታተን ኣብ ቐፃሊ ብዝበዛ ብምእታው ሃገረን ንሓደጋ ኣጋሊፀን እየን። እሞ ንኺድ ጥራይ ስለዘየዋፅእ ሽግር ሱር ተይሰደደ ይተዓረ ንብል።
ሰናይ መዓልቲ!
*********


text:
ንስድራ ቤት | ኣተዓባብያ ውሉዳት
ንውሉድካ ብዛዕባ እቲ ብሞባይል ዚለኣኽ ብዕሉግ ነገራት ብኸመይ ከም እተዘራርቦ
ጸገም
ብሞባይል ብዕሉግ ነገራት ምልኣኽ፡ ኣብ መንእሰያት ልሙድ ኰይኑ ኸም ዘሎ ምስ ሰማዕካ፡ ‘ውሉደይከ ኸምኡ ይገብር ደዀን ይኸውን፧’ ኢልካ ትሓስብ ትኸውን።
ምስ ውሉድካ ብዛዕባ እዚ ጕዳይ እዚ ኽትዘራረቡ ኣሎኩም፣ ብኸመይ፧ ኣቐዲምና፡ ገሊኦም መንእሰያት ብሞባይሎም ገይሮም ብዕሉግ ነገራት ዚለኣኣኹሉ ምኽንያትን እዚ ንዓኻ ኼተሓሳስበካ ዘለዎ ስለምንታይ ምዃኑን ንርአ። *
እቲ ጸገም ዜጋጥመሉ ምኽንያት
ገሊኦም መንእሰያት፡ ምስ ሓደ ዚፈትውዎ ሰብ ንኺኳሸሙ ኢሎም፡ ምስ ጾታዊ ነገራት ዚተሓሓዝ ንጹር መልእኽትታት ይልእኩ።
ሓንቲ ጓል፡ ብሰንኪ ጸቕጢ ሓደ ወዲ፡ ጥራሕ ነብሳ ኸላ ዜርኢ ስእሊ ትልእኽ ትኸውን።
ሓደ ወዲ፡ ንኣዕሩኹ ንምዝንጋዕ ወይ ከኣ ምስ ሓንቲ ጓል ምስ ተፈላለዩ ሕነ ንምፍዳይ፡ ጥራሕ ነብሳ ኸላ ዜርኢ ስእሊ ንብዙሓት ሰባት ይልእኽ ይኸውን።
እቲ ጕዳይ ዝዀነ ይኹን ብዘየገድስ፡ ሓደ ሞባይል ዘለዎ መንእሰይ፡ ኣብ ብዙሕ ጸገም ኪወድቕ ይኽእል እዩ። እታ ሳይበርሰይፍ እትብሃል መጽሓፍ፡ “ኣብ ሞባይልካ ሓንቲ ነገር ብምጽቃጥ ጥራይ፡ ህይወትካ ንዘለኣለም ኪልወጥ ይኽእል እዩ” በለት።
ብዙሓት ሰባት፡ ሓንቲ ስእሊ ኣብ ኢንተርነት እንተ ኣትያ፡ ለኣኺኣ ነታ ስእሊ ኺቈጻጸሮ ኸም ዘይክእል ኣይግንዘቡን እዮም። ፈደራላዊ መርመራ ኣመሪካ (ኤፍ.ቢ.ኣይ.) ዘውጸኦ መግለጺ ኸም ዝሓበሮ፡ ሓደ እዋን ሓንቲ ጓል 18 ዓመት ጐርዞ፡ “ብሞባይላ ገይራ ንዓርካ ዝለኣኸትሉ ጥራሕ ነብሳ ኸላ ዜርኢ ስእሊ፡ ብኣማእታት ንዚቝጸሩ መንእሰያት መማህርታ እውን ምስ ተላእከ፡ ርእሰ ቕትለት ፈጸመት። እቶም ነታ ስእሊ ዜመሓላልፍዋ ዝነበሩ ተመሃሮ፡ ነታ ጓል ኣሸጊሮምዋ ኪዀኑ ይኽእሉ እዮም።”
ብሞባይል ዚለኣኽ ብዕሉግ ነገራት፡ ሕጋዊ ጕዳያት እውን የበግስ እዩ። ንኣብነት፡ ኣብ ገሊኡ ቦታታት፡ ትሕቲ ዕድመ ዝዀኑ መንእሰያት፡ ንመዛኑኦም ምስ ጾታዊ ነገራት ዚተሓሓዝ ንጹር ስእልታት ስለ ዝለኣኹሎም፡ ብስእለ ጽዩፍ ቈልዑ ተኸሲሶም እዮም፣ ከም ፈጸምቲ ጾታዊ ገበን ድማ ተመዝጊቦም እዮም። ስምካ ኣብቲ ውሉድካ ሞባይል ኪዕድግ ከሎ ዝገበሮ ውዕል እንተ ኣልዩ፡ ወይ ንውሉድካ ብሞባይሉ ብዕሉግ ነገራት ንኸይልእኽ እንተ ዘይከልኪልካዮ፡ ከም ወላዲኡ መጠን ተሓታቲ ኽትከውን ትኽእል ኢኻ።
ክትገብሮ እትኽእል ነገራት
ንጹር ስርዓታት ኣውጽእ። ነቲ ውሉድካ ንሞባይሉ ዚጥቀመሉ መገዲ ምሉእ ብምሉእ ክትቈጻጸሮ እኳ እንተ ዘይከኣልካ፡ ነቲ ዘውጻእካዮ ስርዓታትን ንሳዕቤናቱን ከም ዚፈልጦ ግና ኽትገብር ትኽእል ኢኻ። ብዘይካዚ፡ ከም ወላዲ መጠን፡ ንሞባይል ውሉድካ ናይ ምቍጽጻር መሰል ከም ዘሎካ ኣይትረስዕ።—ስርዓት መጽሓፍ ቅዱስ፦ ኤፌሶን 6:1።
ንውሉድካ ብዛዕባ እቲ ጸገም ንኺሓስብ ሓግዞ። ከምዚ ኽትብሎ ትኽእል ኢኻ፦ “ብሞባይል ብዛዕባ ዚለኣኽ ብዕሉግ ነገራት፡ እተፈላለየ ርእይቶ እዩ ዘሎ። ንዓኻኸ እንታይ ይመስለካ፧” “እንታይ ዓይነት ስእልታት እዩ ኸም ዘይግቡእ ጌርካ ዚቝጸር፧” “ኣብ ገሊኡ ቦታታት፡ ሓደ ትሕቲ ዕድመ ዝዀነ መንእሰይ፡ ጥራሕ ነብሱ ናይ ዘሎ ትሕቲ ዕድመ ዝዀነ መንእሰይ ዜርኢ ስእሊ እንተ ልኢኹ፡ ብሕጊ ኸም ገበን እዩ ዚቝጸር። እዝስ ክሳዕ ክንድቲ ሕማቕዶ ይመስለካ፧” “ብሞባይል ዚለኣኽ ብዕሉግ ነገራት፡ ብስነ ምግባር ጌጋ ዝዀነ ስለምንታይ እዩ፧” ንሓሳባት ውሉድካ ጽን ኢልካ ስምዓዮ፣ ብሞባይል ዚለኣኽ ነገራት ብዛዕባ ዜምጽኦ መዘዝ ንኺሓስብ ከኣ ሓግዞ።—ስርዓት መጽሓፍ ቅዱስ፦ እብራውያን 5:14።
ብሞባይል ዚለኣኽ ነገራት ብዛዕባ ዜምጽኦ መዘዝ ሕሰብ
ብምሳሌ ኣረድኣዮ። ንጓልካ ኸምዚ ኽትብላ ትኽእል ኢኻ፦ “ሓደ ወዲ ንሓንቲ ጓል፡ ብሞባይላ ገይራ ብዕሉግ ነገራት ክትልእኸሉ ኣገዲድዋ ንበል። እንታይ እያ ኽትገብር ዘለዋ፧ ምስኡ ዘለዋ ርክብ ምእንቲ ኸይቋረጽ፡ ከምቲ ዝበላ ድያ ኽትገብር ዘለዋ፧ ክትኣብዮ ግናኸ ምስኡ ኽትኳሸም ድዩ ዘለዋ፧ ነቲ ርክቦም ከተቋርጾ ድዩ ዘለዋ፧ ወይስ ንዓብዪ ሰብ እያ ኽትነግር ዘለዋ፧” ንጓልካ፡ ብዛዕባ እቲ ጕዳይ ንኽትሓስብ ሓግዛ። ንወድኻ እውን ብተመሳሳሊ መገዲ ኸተረድኦ ትኽእል ኢኻ።—ስርዓት መጽሓፍ ቅዱስ፦ ገላትያ 6:7።
ጽቡቕ ስም ብዛዕባ ዘለዎ ጥቕሚ ንኺሓስብ ሓግዞ። ከምዚ ኢልካ ሕተቶ፦ ‘ጽቡቕ ስም ክሳዕ ክንደይ እዩ ዜገድሰካ፧ ብምንታይ ዓይነት ጠባይ ኢኻ ኽትፍለጥ እትደሊ፧ ናብ ካልእ ሰብ ዘይግቡእ ስእሊ ብምልኣኽ እንተ ኣሕፊርካዮ፡ እንታይ ምተሰምዓካ፧ ቅኑዕ ንምግባር ኣብ መትከልካ እንተ ትጸንዕከ እንታይ ዚስምዓካ ይመስለካ፧’ ንውሉድካ፡ ‘ሰናይ ሕልና ንኺህልዎ’ ሓግዞ።—1 ጴጥሮስ 3:16።
ኣብነት ኩን። መጽሓፍ ቅዱስ፡ ኣምላኻዊት ጥበብ፡ ንጽህትን ዘይግብዝትን ምዃና ይገልጽ እዩ። (ያእቆብ 3:17) እቲ እትስዕቦ ስነ ምግባራዊ ስርዓታት ነዚ ዜንጸባርቕ ድዩ፧ እታ ሳይበርሰይፍ ዘርእስታ መጽሓፍ፡ “ንሕና ንባዕልና ነቲ ኸም ጽዩፍ ወይ ዘይሕጋዊ ጌርካ ዚቝጸር ስእልታትን ወብ ሳይታትን ብዘይምርኣይ፡ ሰናይ ኣብነት ክንከውን ኣሎና” በለት።
^ ሕ.ጽ. 5 ብሞባይል ዚለኣኽ ብዕሉግ ነገራት፡ ምስ ጾታዊ ነገራት ዚተሓሓዝ ንጹር መልእኽትታት፡ ስእልታት፡ ወይ ቪድዮታት የጠቓልል። ዝያዳ ሓበሬታ እንተ ደሊኻ፡ ናብቲ jw.org ዚብሃል ወብ ሳይት ኣቲኻ፡ ነታ፡ “Young People Ask—What Should I Know About Sexting?” ዘርእስታ ዓንቀጽ ርአ።—ብእንግሊዝኛ ዚርከብ። ኣብ ትሕቲ BIBLE TEACHINGS > TEENAGERS ርአ።


text:
መጽሓፍ ቅዱስ፡ ህይወት ሰባት ይቕይር
“ምድሪ ገነት ከም እትኸውን ዚገልጽ ተስፋ፡ ንህይወተይ ቀዪርዎ”
ዓመተ ልደት፦ 1974
መበቈል ሃገር፦ ላትቭያ
ታሪኽ፦ ተወዳዳሪ ሓደገኛ ውድድር ሞተር ብሽክለታ
ሕሉፍ ህይወተይ፦
ኣብታ ርእሰ ኸተማ ላትቭያ ዝዀነት ሪጋ እየ ተወሊደ። ንዓይን ንሓብተይን፡ ኣደይ እያ ኣዕብያትና። ኣደይ ሰዓቢት እምነት ካቶሊክ እኳ እንተ ነበረት፡ ኣብ ሃይማኖታዊ በዓላት ጥራይ ኢና ናብ ቤተ ክርስትያን ንኸይድ ኔርና። ዝለዓለ ሓይሊ ኸም ዘሎ እኣምን እኳ እንተ ነበርኩ፡ መንእሰይ ከለኹ ግና ብዙሕ ኣቓልቦይ ዚሰርቕ ካልእ ነገራት ነበረ።
ኣብ ግዜ ቝልዕነተይ፡ ንነገራት ፈንጢሕካ ናይ ምግጥጣም ተውህቦ ኸም ዘሎኒ፡ ኣደይ ኣስተብሃለት። ኣብ ገዛና ብዙሕ ኪፈናጣሕ ዚኽእል ኣቕሑ ስለ ዝነበረ፡ ኣደይ ኣብ ቤት ሓዲጋትኒ ምኻድ የሻቕላ ነበረ። በዚ ምኽንያት እዚ፡ ዚፈናጣሕን ዚገጣጠምን መጻወቲ ምስ ሃበትኒ፡ ብእኡ ገይረ እጻወት ነበርኩ። ማዕረ ማዕረ እዚ ድማ ሞተር ብሽክለታ ምዝዋር እፈቱ ነበርኩ። ኣደይ ነዚ ምስ ረኣየት፡ ዜልታ ሞፒድስ (ወርቃዊ ሞፒድ) ኣብ ዚብሃል ውድድር ሞተር ብሽክለታ ኣመዝገበትኒ። ኣብ ፈለማ ሞፒድ ብእትብሃል ንእሽቶ ሞተር ብሽክለታ፡ ጸኒሐ ኸኣ ብዓባይ ሞተር ብሽክለታ ኽወዳደር ጀመርኩ።
ንነገራት ቀልጢፈ ስለ ዝመሃሮ፡ ነዊሕ ከይጸናሕኩ ኣብቲ ቕልጡፍን ሓደገኛን ዝዀነ ስፖርት ዕዉት ኰንኩ። ሰለስተ ሳዕ ኣብ ውድድር ፍሉያት ሞተር ብሽክለታ ላትቭያ ተዓወትኩ፣ ክልተ ሳዕ ከኣ ኣብ ውድድር ፍሉያት ሞተር ብሽክለታ ሃገራት ባልቲክ ተዓወትኩ።
መጽሓፍ ቅዱስ ንህይወተይ ዝቐየረሉ መገዲ፦
ብሞያይ ዕዉት ኣብ ዝነበርኩሉ እዋን፡ እታ ኢቪያ ዝስማ ጸኒሓ ሰበይተይ ዝዀነት ዓርከይ፡ ምስ ናይ የሆዋ መሰኻኽር ተራኸበት። ንገለ ኻብ ጽሑፋቶም ረኸበት፣ ኣብቲ ጽሑፋቶም ድማ መጽናዕቲ መጽሓፍ ቅዱስ ንኽትሓትት ዜኽእል ኩፖን ነበረ። ኢቪያ ድማ ነቲ ኩፖን መሊኣ ለኣኸቶ። ድሕሪ ሓጺር እዋን፡ ክልተ ናይ የሆዋ መሰኻኽር መጺአን በጽሓኣ እሞ፡ መጽናዕቲ መጽሓፍ ቅዱስ ጀመረት። ኣብቲ እዋን እቲ ብዛዕባ መንፈሳዊ ነገራት ተገዳስነት ስለ ዘይነበረኒ፡ ከምኡ ምግባራ ንዓይ ብዙሕ ኣየገደሰንን።
ድሕሪ እተወሰነ እዋን፡ እተን ናይ የሆዋ መሰኻኽር፡ ኢቪያ መጽሓፍ ቅዱስ ከተጽንዕ ከላ ንኽሰምዕ ዓደማኒ። ከምቲ ዝበላኒ ምስ ገበርኩ፡ ነቲ ዝሰማዕክዎ ኣዝየ ፈተኽዎ። ብፍላይ እቲ ምድሪ ገነት ከም እትኸውን ዚገልጽ ተስፋ ልበይ ተንከፈኒ። ንኣብነት፡ ነቲ ኣብ መዝሙር 37:10, 11 ዚርከብ፡ “ቅሩብ ጸኒሑ እቲ ረሲእ የሎን፡ ቦታኡ ኽትደልዮ ኢኻ፡ ኣይኪህሉን ድማ እዩ። ትሑታት ግና ንምድሪ ኺወርስዋ እዮም፡ ብብዝሒ ሰላም ከኣ ደስ ኪብሎም እዩ” ዚብል ሓሳብ ምስ ኣርኣያኒ፡ እቲ ተስፋ ሰሓበኒ።
በዚ ኸምዚ፡ ንመንፈሳዊ ጕዳያት ዝነበረኒ ተገዳስነት እናዓበየ ኸደ። ብዙሕ ሃይማኖታዊ ሓሶት ከም ዘሎ ድማ ተገንዘብኩ። ብኣንጻሩ ግና፡ ትምህርቲ መጽሓፍ ቅዱስ፡ ርትዓውን ንጹርን ስለ ዝዀነ፡ ንልበይ ተንከፎ።
መጽናዕቲ መጽሓፍ ቅዱስ ምስ ቀጸልኩ፡ የሆዋ ንህይወት ኣኽቢሩ ኸም ዚርእያ ተመሃርኩ። (መዝሙር 36:9) እዚ ኸኣ ነቲ ብሞተር ብሽክለታ ዝገብሮ ዝነበርኩ ውድድር ዚትንክፍ ስለ ዝነበረ፡ ድሕሪኡ ንህይወተይ ኣብ ሓደጋ ኸእትዋ ኣይደለኹን። ኣብ ክንዳኡስ፡ ንየሆዋ ኽብሪ ኣብ ምምጻእ ከውዕላ ደለኹ። ስለዚ፡ ነቲ ምስ ውድድር ሞተር ብሽክለታ ዚመጽእ ዝነበረ ዝናን ክብርን ውዕዉዕ ስምዒትን ዝነበረኒ ተገዳስነት ነከየ።
ኣብ ቅድሚ እቲ ወሃብ ህይወት ዝዀነ የሆዋ፡ ሓላፍነት ከም ዘሎኒ ተረዲአ እየ
ብ1996 ኣብቲ ኣብ ታሊን፡ ኢስቶንያ ኣብ ጥቓ እቲ ቐደም ብተደጋጋሚ ዝወዳደረሉ ዝነበርኩ ስታድየም እተገብረ ኣህጉራዊ ኣኼባ ናይ የሆዋ መሰኻኽር ተኣከብኩ። ኣብቲ ኣኼባ፡ ካብ እተፈላለየ ሃገራት ዝመጹ ሰባት ብሰላምን ብስኒትን ተኣኪቦም ረኣኹ። ንኣብነት፡ ሓንቲ ናይ የሆዋ ምስክር ቦርሳኣ ምስ ጠፍኣ፡ እንደገና ኸም ዘይትረኽቦ ገይረ ሓሰብኩ። ነዊሕ ከይጸንሐ ግና፡ ሓንቲ ናይ የሆዋ ምስክር ነቲ ቦርሳ ረኸበቶ፣ ዋላ ሓንቲ ኸየጕደለት ከኣ መለሰቶ። በዚ ኣዝየ እየ ተገሪመ። ናይ የሆዋ መሰኻኽር ነቲ ልዑል ስርዓታት መጽሓፍ ቅዱስ ከም ዚስዕቡ ድማ ተገንዘብኩ። ኣነን ኢቪያን ኣብ መጽናዕትና ዕቤት ብምግባር፡ ብ1997 ናይ የሆዋ መሰኻኽር ኴንና ተጠመቕና።
ዝረኸብክዎ ጥቕሚ፦
ገሊኦም ኣዕሩኸይ ብሰንኪ እቲ ጠገለ ዘይብሉን ናህሪ ዚበዝሖን ውድድር ሞተር ብሽክለታ፡ ህይወቶም ስኢኖም እዮም። ኣነ ግና ካብ መጽናዕቲ መጽሓፍ ቅዱስ፡ ኣብ ቅድሚ እቲ ወሃብ ህይወት ዝዀነ የሆዋ፡ ሓላፍነት ከም ዘሎኒ ተረዲአ እየ። እዚ ምርዳእ እዚ ኸኣ፡ ንህይወተይ ኣድሒንዋ እዩ።
ኣነን ኢቪያን ኣብቲ ኣብ ሪጋ ዚርከብ ቤት ጽሕፈት ጨንፈር ናይ የሆዋ መሰኻኽር ንኣርባዕተ ዓመት ናይ ምግልጋል ፍሉይ መሰል ረኺብና ኢና። ሕጂ ድማ ነታ ኣሊሲ ዝስማ ጓልና ነዕብን ንየሆዋ ንኽትፈትዎ ንሕግዛን ኣለና። ኣነ ኸኣ ኣብ ሰሙን ሓንቲ መዓልቲ፡ ናብ ቤት ጽሕፈት ትርጕም እናኸድኩ ማካይንን ካልእ እተሰብረ ነገራትን እጽግን ኣለኹ። ነቲ ብቝልዕነተይ እተመሃርክዎ ኽእለት፡ ኣብ ጽቡቕ መዓላ ኸውዕሎ ምኽኣለይ የሐጕሰኒ እዩ። እወ፡ ሕጂ እውን እንተ ዀነ፡ ንነገራት ፈንጢሕካ ምግጥጣም የሐጕሰኒ እዩ።
ሳላ እቲ ኻብ መጽሓፍ ቅዱስ እተመሃርክዎ ትምህርቲ፡ ምስ ስድራ ቤተይ ኰይነ ብዛዕባ እቲ በይኑ ናይ ሓቂ ኣምላኽ ዝዀነ የሆዋ ናይ ምምስካር ፍሉይ መሰል ምርካበይ፡ ኣኽቢረ እየ ዝርእዮ። ኣማን ብኣማን፡ ምድሪ ገነት ከም እትኸውን ዚገልጽ ተስፋ፡ ንህይወተይ ቀዪርዎ እዩ።


text:
መልሲ ሕቶታት መጽሓፍ ቅዱስ
የሱስ ኣብ መጻኢ እንታይ ኪገብር እዩ፧
የሱስ ብ33 ድ.ክ. ሞተ፣ ካብ ምዉታት ተንሲኡ ድማ ናብ ሰማይ ዓረገ። ብዙሕ ጸኒሑ፡ ንጉስ ናይ ምዃን ስልጣን ተዋህቦ። (ዳንኤል 7:13, 14) ኣብ መጻኢ ኸኣ፡ ከም ንጉስ መጠን ስጕምቲ ብምውሳድ፡ ኣብዛ ዓለምና ሰላም ኬስፍንን ንድኽነት ኬጥፍኦን እዩ።—መዝሙር 72:7, 8, 13 ኣንብብ።
የሱስ ከም ንጉስ መጠን፡ ንምድሪ ኻብ እከይ ኬጽርያ እዩ
የሱስ ከም ገዛኢ ደቂ ሰብ መጠን ብዙሕ ዜደንቕ ነገራት ኪገብር እዩ። ነቲ ኣቦኡ ዝሃቦ ሓይሊ ተጠቒሙ፡ ንደቂ ሰብ ናብ ፍጽምና ኼብጽሖም እዩ። ንሳቶም ድማ ካብ እርጋንን ሞትን ናጻ ዀይኖም ኣብ ምድሪ ኺነብሩ እዮም።—ዮሃንስ 5:26-29፣ 1 ቈረንቶስ 15:25, 26 ኣንብብ።
ሎሚ የሱስ እንታይ ይገብር ኣሎ፧
ሎሚ የሱስ ንዓለምለኻዊ ዕዮ ስብከት እቶም ናይ ሓቂ ሰዓብቱ ይመርሖ ኣሎ። እቶም ሰዓብቱ ንሰባት፡ መጽሓፍ ቅዱስ ብዛዕባ መንግስቲ ኣምላኽ እንታይ ከም ዚብል የርእይዎም እዮም። የሱስ፡ መንግስቲ ኣምላኽ ንሰብኣውያን መንግስትታት ክሳዕ እተጥፍአን፡ ንዕዮ ደቀ መዛሙርቱ ብቐጻሊ ኸም ዚድግፎ ገሊጹ ነይሩ እዩ።—ማቴዎስ 24:14፣ 28:19, 20 ኣንብብ።
የሱስ በታ ናይ ሓቂ ክርስትያናዊት ጉባኤ ኣቢሉ፡ ንሰባት ናብ ዝሓሸ ህይወት ይመርሖም ኣሎ። እዚ ሕጂ ዘሎ ስርዓት ዓለም ጠፊኡ፡ እታ ኣምላኽ እተመባጽዓ ሓዳስ ዓለም ክሳዕ እትመጽእ ከኣ ኪመርሖም እዩ።—2 ጴጥሮስ 3:7, 13፣ ራእ. 7:17 ኣንብብ።
ብዝያዳ ፍለጥ
መንግስቲ ኣምላኽ እንታይ እያ፧
ብዙሓት ሰባት ነታ ኣቡነ ዘበሰማያት ተባሂላ እትፍለጥ ጸሎት ይፈልጥዋ እዮም። እሞኸ፡ እቲ “መንግስትኻ ትምጻእ” ዚብል ሓረግ እንታይ ትርጉም እዩ ዘለዎ፧


text:
1ዬካፓ ዋኣፆ ካኣሚሎና ዒፃሊያ ዓጮ ኑ ዓኣዻንዳጉዲ ጌይንታዛ ዔያታ ጳውሎሴና ሜሌ ቱዞ ዓሶና፦ “ሮሜ ዓጮ ካኣቲኮ ፖኦሊሶ” ጌይንቲ ፓቂንቴ ዓሶ ዓይሣ ዓሶፓ ፔቴሢ ማዔ፥ ዩሊዮሴ ጌይንታሢም ዔኪ ዓኣዻንዳጉዲ ዒንጌኔ። 2ዬማና ዒሲያ ዓጮኮ ባዞ ዓጮይዳ ዓኣ ሳዖ ባንሢ ዓዲራሚፂዮኔ ጎዖ ቤዛፓ ዓኣዻ ዋኣፆ ካኣሚሎና ኑ ዴንዴኔ፤ ቴስሎንቄይዳ ናንጋ፥ ሜቄዶኒያ ዓጮ ዓሢ ዓሪስፂሮኮሴያ ኑኡና ዎላ ዓኣኔ። 3ዚሬሎ ኑኡኒ ሲዶና ሄሌኔ፤ ዩሊዮሴ ጳውሎሴም ኮሺ ማዔሢሮ ጳውሎሴ ፔኤኮ ላጎ ባንሢ ዴንዴም ዔያታ ዒዛም ኮይሳ ማኣዶ ማኣዳንዳጉዲ ዓይሤኔ። 4ዬካፓ ኑ ዔቃኣና ዢባራ ኑኡኮ ቤርታ ዢባርሻያ ማዔሢሮ ቆጲሮሴ ጌይንታ ዋኣፆ ሳዛ ዓኣ ዓጬሎና ካናዺ ኑ ዓኣዼኔ። 5ኪልቂያና ጲንፒሊያ ዓጮ ኮይሎይዳ ዓኣ ባዞና ፒንቄስካፓ ሉቂያ ዓጮይዳ ዓኣ ሙራ ጌይንታ ካታማ ኑ ሄሌኔ። 6ዒዞ ቤዞይዳ ፄኤቶ ፖኦሊሶ ዓይሣሢ ዒፃሊያ ዓጪ ባንሢ ዒስኪንዲሪያ ጎዖ ቤዛፓ ዓኣዻ ዋኣሢ ካኣሚሌ ዴንቃዖ ዒዞ ኑና ቶጊሴኔ። 7ሚርጌ ኬሊ ታሢ ታሢ ኑ ዓኣዺ፥ ሚርጌ ሜቶና ቄኔዲዮሴ ካታሞ ኮይሎ ሄሌኔ፤ ዢባራ ጋዓንቴ ቤርቲም ኑ ዴንዱዋጉዲ ኑና ላኣጌሢሮ ሲልሞና ጌይንታ ዋኣፆ ሳዞ ሶርቶሚ ጌሌ ሳዓኮ ኮይሊና ጌዒ ዋኣፆ ሳዛ ዓኣ፥ ቄርፄሴ ዓጬሎና ካናዺ ኑ ዓኣዼኔ። 8ዬኖ ቤዞና ሚርጌ ሜታዺ፥ ባዞኮ ዓጮማ ዓርቂ ኑ ዓኣዼስካፓ ላሲያ ካታሞ ኮይላ ዓኣ “ዢባሮና ጉዳሢና ዋኣፆ ካኣሚሎ ፑርቲሱዋ ቤሲ” ጌይንታ ቤዞ ኑ ሄሌኔ። 9ኑኡኮ ሃንቲፆይዳ ሌሊ ሚርጌ ዎዴ ጋፔሢሮና ሙኡዚ ሙዑዋዖ ሺኢቆ ዎዳ ዓኣዼሢሮ ሓሣ ዬኖ ዎዶና ባዚ ጊዳ ዓኣዺሢ ኮሺ ፑርታሢሮ ዬማና ጳውሎሴ ዓሶም፦ 10“ዓሲዮቴ! ሓካፓ ሴካ ዓኣ ኑኡኮ ጎይፆይዳ ፑርታ ባኣዚ ዓኣሢ ታኣም ጴዻኔ፤ ዬይያኣ፦ ዋኣፆ ካኣሚሎይዳ ጫኣኒንቴ ባኮና ዋኣፆ ካኣሚሎናይዳ ሌሊቱዋንቴ ዓሲ ሼምፖይዳኣ ዼኤፒ ፑርታ ባኣዚና ባይሲንታና ሄላንዳኔ” ጌይ ላቲ ኬኤዜኔ። 11ፄኤቶ ፖኦሊሶ ዓይሣሢ ጋዓንቴ ጳውሎሴ ዞሮይዳፓ ዋኣፆ ካኣሚሎ ዒሻሢና ዋኣፆ ካኣሚሎኮ ዓዳሢና ጋዓ ባኮ ባሼ ዋይዜኔ። 12ዬና ባዞ ዓጮይዳ ዓኣ ሳዔላ ባርጊ ዎዴና ዒኢካ ዴዓኒ ጊኢጉዋያ ማዔሢሮ ሚርጌ ዓሳ፦ “ኑኡኒ ዴንዲጋፓ፥ ዳንዳዒንቴቶ ኬዶ ዛሎኮ ዓባ ጌላ ባንፆና ሓሣ ዾኦሎ ዛሎኮዋ ዓባ ጌላ ባንፆይዳ ዓኣ ፒንቄ ጌይንታ ቄርፄሴ ዓጮኮ ዋኣፆ ካኣሚሎ ዔቂሶ ቤዞ ሄሊ ዒኢካ ባርጎ ዎዶ ኑ ዓኣሦም” ጌዒ ማሊሢ ሺኢሼኔ። 13ዓባ ኬስኪ ጌላ ዛሎኮ ዾኦሎ ዛሎ ዢባራ ዻካ ዢባርሼም ዔያታ ዛጋዖ ዔያታ ማሌ ጎይፆ ማዔያ ዔያቶም ማላዛ ዋኣፆ ካኣሚሎ ዓርቂ ዔቂሳ ዓንጎ ኮንጮ ዔኪ ዓኣዺፆ ዔቄኔ፤ ዔያታ ዋኣፆ ካኣሚሎ ዔቂሶና ቤዛፓ ዔቂ ባዞኮ ዓጮማ ዓርቂ ቄርፄሴኮ ኮይሊና ዓኣዼኔ። 14ጋዓንቴ ኔጉዋዖ “ኬዶ ዛሎኮ ዓባ ኬስካ ባንፆ ዓልጋሢ” ጌይንታ ዶዲ ዓልጋ ዋኣፆ ሳዛ ዓኣ ሳዔሎይዳፓ ዔቂ ዔያቶይዳ ሙኬኔ። 15ዋኣፆ ካኣሚላ ሂዒንቴሢሮ ሓሣ ዢባሮዋ ቃዛኒ ዳንዳዒባኣሢሮ ዢባራ ኑና ዒሼም ዚቲዮ ጌዒ ኑ ዓኣዼኔ። 16ዬካፓ ቄዳ ጌይንታ ዋኣፆ ሳዛ ዓኣ ዻኮ ዓጬሎና ካናዺ ኑ ዴንዲቤቃ ዋኣፆ ካኣሚሎይዳ ቱኪንቲ ዓኣ ዋኣፆና ፒንቆ ጎንጊስኬና ቶላኒ ዑኬም ሜቶና ኑ ቃዛኒ ዳንዳዔኔ። 17ዋኣፆ ካኣሚሎይዳ ዓኣ ዓሳ ዋኣፆና ፒንቆ ጎንጌሎ ጎቺ ዔኪ ዋኣፆ ካኣሚሎ ጋሮ ጌልዜስካፓ ሱሲና ዶዲሺ ቱኬኔ፤ ዋኣፆ ካኣሚላ ሓሣ ሱሪቲሴ ጌይንታ ዋኣፆ ዴማ ዓኣ፥ ኩሊንቴ ማኣሻላ ዴንዲ ዹዒንቱዋጉዲ ሻራሢ ጌይንታ ዳልጎ ዓፒሎ ጉዴ ባኮ ኬይሳዖ ኮዔ ጎይሢ ዓኣዻንዳጉዲ ሓሼኔ። 18ጋዓንቴ ዓልጋሢ ሓሾ ዒፄሢሮ ዚሬሎ ዋኣፆ ካኣሚሎ ዑፆይዳ ጫኣኒንቴ ሜሆይዳፓ ዛሎ ባዞይዳ ዓሳ ኬኤሪሢ ዓርቄኔ። 19ሓይሣሳ ኬሎና ዋኣፆ ካኣሚሎም ኮይሳ ባኮዋ ዔኪ ዔኪ ፔ ኩቻ ዔያታ ኬኤሬኔ፤ 20ሚርጌ ኬሊ ዓቢንታ ዦኦጎንታ ኑ ዛጊባኣሢሮ ሓሣ ዓልጋሢ ዢባርሺፆ ሃሾ ዒፄሢሮ፦ “ኑ ዻቃኒ ዳንዳዑዋሴ” ኑ ጌዔኔ። 21ዓሳ ፔቴታዖ ሙኡዚ ሙዑዋዖ ሚርጌ ኬሊ ዴዔሢሮ፥ ጳውሎሴ ዔያቶ ባኣካ ዔቃዖ፦ “ዓሲዮቴ! ዒንሢ ዎንዴ ታ ዒንሢም ጌዔ ባኮ ዋይዚ ቄርፄሴይዳፓ ዔቂባኣያታቶ ሓይ ዋኣፆ ካኣሚሎይዳ ማዔ ባካ ቢያ ዒንሢ ሄሊንዱዋያታንቴኬ፤ 22ሓሢ ዋኣፆ ካኣሚላ ሌሊ ፑርታንዳኣፓዓቴም ዒንሢዳፓ ዖናይዳኣ ማዖም ባይሲንታ ሄሊንዱዋሴ፤ ዬያሮ ዶዱዋቴ፥ ዒጊጪፖቴ፤ ጌዒ ታ ዒንሢ ዞራኔ። 23ታ ዒዛሮ ማዒ፥ ዒዛ ካኣሽካ ፆዛሢ ዳኬ ኪኢታንቻ ዋንቴ ታ ኮራ ዔቂ፦ 24‘ጳውሎሴ ዒጊጪፖ! ኔኤኒ ሮሜ ዓጮ ካኣቲ ቤርታ ዔቃንዳያ ኮይሳኔ፤ ሓይሾ፥ ኔኤና ዎላ ዓኣዻ ዓሶ ቢያ ኔ ጋይቴ ጌዒ ፆሲ ሃይቢዳፓ ዻቂሻንዳኔ’ ጌዒ ታኣም ኬኤዜኔ። 25ዬያሮ ዒንሢ ሓይ ዓሳ ዶዱዋቴ፤ ፆሲ ዬያ ታኣም ኬኤዜ ባኮ ቢያ ኩንሣንዳሢ ታ ጉሙርቃኔ። 26ማዔቶዋ ዢባራ ኑና ዔኪ ፔቴ ዋኣሢ ሳዛይዳ ዓኣ ሳዓ ኮይላ ኬኤራንዳኔ” ጌዔኔ። 27ታጶ ዖይዳሳ ዋንቶና ዓዲሪያ ባዞይዳ ዢባሮና ሂዒንቲ ሴካ ሃንጋ ኑ ጌዒ ጌዒ ዓኣንቴ ሳዖኮ ጊዲሚሺ ማዓዛ ዋኣፆ ካኣሚሎይዳ ማዻ ዓሶ ኮራ ሳዖ ባንሢ ዑኬያ ማሌኔ። 28ዬያሮ ባዞኮ ዔታዺፆ ሚፂ ዛጎ ሱዞ ዔያታ ዓጋዛ፥ ባዞኮ ዔታ ሳሊታሚ ዋዻ ማዒ ጴዼኔ፤ ሓሣ ዻካ ናጋዖ ዛጎ ሱዜሎ ዔያታ ዓጌም ላሂታሚ ዋዻ ማዒ ጴዼኔ። 29ዋኣፆ ካኣሚላ ባዞ ዓጮይዳ ዓኣ ሹጫ ዓኣዺ ዹይንቱዋጉዲ ዔያታ ዒጊጪ፥ ዋኣፆ ካኣሚሎኮ ጊንፆ ዛሊና ዋኣፆ ካኣሚሎ ቃዛንዳ ዖይዶ ዓንጎ ኮንጮ ሊካ ዓጊ፥ ዬካፓ ዹማ ካራንዳጉዲ ሺኢጲሢ ዓርቄኔ። 30ዋኣፆ ካኣሚሎይዳ ማዻ ዓሳ ዋኣፆ ካኣሚሎይዳፓ ኬስኪ ዴንዳኒ ኮዔያታሢሮ ዋኣፆ ካኣሚሎኮ ቤርቶ ዛሎና ዓንጎ ኮንጮ ሊካ ዓጋያ ማሊ ዋኣፆ ካኣሚሎይዳ ዓኣ ዋኣፆና ፒንቆ ጎንጌሎ ባዞይዳ ኬኤሬኔ። 31ዬማና ጳውሎሴ ፄኤቶ ፖኦሊሶ ዓይሣሢና ፖኦሊሶና ኮይላ፦ “ሓኣታ፥ ዋኣፆ ካኣሚሎይዳ ማዻ ዓሳ ዚት ጌዒ ዴዒባኣቶ ዒንሢ ዻቃኒ ዳንዳዑዋሴ” ጌዔኔ። 32ዬያሮ ፖኦሊሳ ዋኣፆና ፒንቆ ጎንጌሎኮ ሱዞ ቲቃዖ ዋኣፆይዳ ጉሪ ዒዛ ሴካ ሃንጋ ጋዓንዳጉዲ ሓሼኔ። 33ሳዓ ካራኒ ዑካዛ ቢያሢ ሙኡዚ ሙዓንዳጉዲ ጳውሎሴ ዔያቶ ሺኢቃዖ፦ “ፔቴታዖ ሙኡዚ ሙዑዋዖ ዒንሢ ካፓንቴ ሓኖ ዒንሢኮ ታጶ ዖይዶ ኬሊኬ። 34ዬያሮ ዒንሢ ሙኡዚ ሙዓንዳጉዲ ታ ሺኢቃኔ፤ ዬይያ፦ ዒንሢም ዎልቄ ዶዲሻንዳኔ። ዓይጌንዴ ጉዴ ፑርታ ባኣዚ ፔቴታዖ ዒንሢዳ ሄላዓኬ” ጌዔኔ። 35ዬያ ጌዔስካፓ ካሣ ዔኪ ቢያሢኮ ቤርታ ፆሲ ጋላታዖ፥ ቡንፂ ሙዒሢ ዓርቄኔ። 36ዬማና ቢያሢኮ ዒና ማዔም ዶዲ ሙዖ ሙዔኔ። 37ዋኣፆ ካኣሚሎይዳ ኑኡኒ ዓኣ ዓሳ ቢያ ላምዖ ፄኤታና ላንካይታሚ ላሆኬ። 38ዬካፓ ቢያሢ ሙዒ ሚሽካዖ ዋኣፆ ካኣሚሎይዳ ጫኣኒንቴ ዛርጋሢ ባዞይዳ ኬኤሪ ዋኣፆ ካኣሚሎ ዴኤፃ ባኮ ሼሌዒሴኔ። 39ዬማፓ ሳዓ ካራዛ ዔያታ ሄሌ ቤዞ ዔያታ ዔሪባኣሴ፤ ጋዓንቴ ማኣሻላ ዓኣ ባዚ ዓቺ ዔያታ ዴንቄኔ፤ ዬያሮ ዔያቶም ዳንዳዒንቴቶ ዒዞ ባንሢ ዶጪሳኒ ማላዖ፥ 40ዓርቄ ሱዞ ቲቂ ዓንጎ ኮንጮ ባዞይዳ ሓሼኔ፤ ዬማና ሓሣ ጊንፆ ዛላ ዓኣ፥ ዓጊሢ ዓጊሢ ዒሺ ዔኪ ዓኣዾ ዳልጎ ዖዶዞ ሚፆኮ ሱዞ ቡሊ፥ ቤርቶ ዛሎና ዓኣ ዳልጎ ሻራሢ ዢባሮ ባንሢ ዼጊዲ ባዞ ዓጮ ባንሢ ኬስካኒ ዔያታ ዓኣዼኔ። 41ጋዓንቴ ዋኣፆ ካኣሚላ ዋኣፆ ዴማ ዓኣ ኩሊንቴ ማኣሻሎይዳ ዹዒንቲ ቤርቶ ዛሎና ሊካ ዾቂንቲ ዓጊፁዋያ ማዓዛ፥ ጊንፆ ዛሎና ጋዓንቴ ጉዳሢዳፓ ዔቄያ ካኣሚላ ሜቂሢ ዓርቄኔ። 42ቱዞ ዓሳ ፁቢ ፒንቂ ቶሉዋጉዲ ፒንቃኒ ጌዔቶ ዔያቶ ፖኦሊሳ ዎዻኒ ማሌኔ። 43ፄኤቶ ፖኦሊሶ ዓይሣሢ ጋዓንቴ ጳውሎሴ ዓውሳኒ ኮዔሢሮ ዬኖ ፖኦሊሶኮ ማሊፆ ዔኤዖ ዒፂ፥ ፁቢ ዔራ ዓሳ ቤርታዺ ዋኣፆ ካኣሚሎይዳፓ ባዞይዳ ኮኦሚ ጌሊ ፁቢ ፁቢ ፒንቃንዳጉዲ ዓይሤኔ። 44ሓሣ ዓቴ ዓሳ ዋኣፆ ካኣሚሎኮ ዱማ ዱማ ሜቂፆንታ ዳልጎ ላሻሢ ሚፆንታ ዓርቂ ዓርቂ ፒንቃንዳጉዲ ዓይሣዛ ዬያይዲ ቢያሢ ኮሺና ሳዖ ሄሌኔ።
Copyright
Learn More


text:
ኣቱም ሽማግለታት፡ ንኻልኦት ምስልጣን ብኸመይ ትርእይዎ፧
ንዅሉ ገጊዜኡ ኣለዎ።’—መክ. 3:1።
1, 2. ሓለውቲ ወረዳ ኣብ ሓያሎ ጉባኤታት እንታይ እዮም ኣስተብሂሎም፧
ሓላው ወረዳ ምስ ሽማግለታት ኣኼባ ገይሩ ነበረ፣ እቲ ኣኼባ ኸኣ ናብ ምድምዳም ገጹ ይኸይድ ነበረ። እቲ ሓላው ወረዳ ነቶም ጻዕረኛታት ጓሶት (ገለ ኻባታቶም ብዕድመ ኣቦታቱ ኪዀኑ ዚኽእሉ) ምስ ጠመቶም፡ ብዝያዳ ፈተዎም። ይኹን እምበር፡ ስለ ዘተሓሳሰቦ እውን፡ “ኣቱም ኣሕዋት፡ ካልኦት ኣብ ጉባኤ ዝያዳ ሓላፍነት ምእንቲ ኺስከሙ ንምስልጣኖም እንታይ ዝገበርኩምዎ ነገር ኣሎ” በሎም። እቶም ሽማግለታት፡ እቲ ሓላው ወረዳ ኣብ ዝሓለፈ እዋን ምስ በጽሖም፡ ንኻልኦት ናይ ምስልጣን ጕዳይ ብዝያዳ ኼተኵሩሉ ተላብይዎም ከም ዝነበረ ይዝክሩ እዮም። ኣብ መወዳእታ፡ ሓደ ኻብቶም ሽማግለታት፡ “ሓቂ ይሓይሽ፡ ብዙሕ ኣይጸዓርናን” በለ። እቶም ካልኦት ሽማግለታት እውን ምስኡ ተሰማምዑ።
2 ንስኻ እውን ክርስትያን ሽማግለ እንተ ዄንካ፡ ምናልባት ከምኡ ዓይነት ምላሽ ትህብ ትኸውን። ኣብ መላእ ዓለም ዚርከቡ ሓለውቲ ወረዳ፡ ኣብ ሓያሎ ጉባኤታት ንኣሽቱን ዓበይትን ኣሕዋት ንመጓሰ ኣምላኽ ኣብ ምእላይ ኪሕግዙ ንምስልጣን ዝያዳ ኺዕይየ ኸም ዜድሊ ኣስተብሂሎም እዮም። እዚ ግና በዳሂ ኪኸውን ይኽእል እዩ። ስለምንታይ፧
3. (ሀ) ቅዱሳት ጽሑፋት፡ ንኻልኦት ምስልጣን ኣገዳሲ ምዃኑ ዜጕልሕ ብኸመይ እዩ፧ እዚ ንዅላትና ዜገድስከ ስለምንታይ እዩ፧ (እግረ ጽሑፍ ርአ።) (ለ) ገሊኦም ሽማግለታት ንኻልኦት ኬሰልጥኑ ዚኸብዶም ስለምንታይ እዩ፧
3 ከም ጓሳ መጠን፡ ንኣሕዋት ምስልጣን ኣገዳሲ ምዃኑ ኣይትስሕቶን ኢኻ። * እዘን ሕጂ ዘለዋ ጉባኤታት ብመንፈሳዊ መዳይ ድልዱላት ምእንቲ ኪዀናን ሓደስቲ ጉባኤታት ምእንቲ ኺምስረታን ብዙሓት ኣሕዋት ከም ዜድልዩ ትፈልጥ ኢኻ። (ኢሳይያስ 60:22 ኣንብብ።) ቃል ኣምላኽ፡ ‘ንኻልኦት ክንምህር’ ከም ዚምሕጸነና እውን ትፈልጥ ኢኻ። (2 ጢሞቴዎስ 2:2 ኣንብብ።) ይኹን እምበር፡ ከምቲ ነቶም ኣብ ላዕሊ እተጠቕሱ ሽማግለታት ዘጸገሞም፡ ንዓኻ እውን ነዚ ምትግባሩ የጸግመካ ይኸውን። እቲ ዘሎካ ግዜ ንስድራ ቤትን ንስራሕን ንናይ ጉባኤ ሓላፍነትን ንኻልእ ህጹጽ ጕዳያትን ምስ ተመቕለ፡ ነቶም ኣብ ጉባኤ ዘለዉ ኣሕዋት ንምስልጣን ዚኸውን ግዜ ከም ዘይብልካ ዀይኑ ኺስምዓካ ይኽእል እዩ። ስለዚ፡ ነዚ ኣብ ግምት ብምእታው፡ ንኻልኦት ንምስልጣን ግዜ ኽትምድብ ስለምንታይ ኣገዳሲ ምዃኑ ቐጺልና ንርአ።
ስልጠና—ቀዳምነት ዚውሃቦ ጕዳይ
4. ሓደ ኻብቲ ንገሊኦም ሽማግለታት ስልጠና ኻብ ምሃብ ከም ዚደናጐዩ ኺገብሮም ዚኽእል ምኽንያታት እንታይ እዩ፧
4 ሓደ ኻብቲ ገሊኦም ሽማግለታት ንኻልኦት ንምስልጣን ዚኸውን ግዜ ኺምድቡ ኸም ዚኸብዶም ዚገብር ምኽንያታት እንታይ እዩ ኪኸውን ዚኽእል፧ ገሊኦም፡ ‘ስልጠና ኣገዳሲ እኳ እንተ ዀነ፡ ከምቲ ኺጸንሕ ዘይክእል ካልእ ጕዳይ ጉባኤ ህጹጽ ኣይኰነን። ነቲ ስልጠና ናብ ካልእ ግዜ እንተ ኣሳጊረዮ፡ ነታ ጉባኤ ጽልዋ ኣይገብረላን እዩ’ ኢሎም ይሓስቡ ይዀኑ። ህጹጽ ቈላሕታኻ ዜድልዮ እተፈላለየ ጕዳያት እኳ እንተሎ፡ ንኻልኦት ስልጠና ኻብ ምሃብ ትደናጐ እንተ ዄንካ ግና፡ እዚ ኣብ መንፈሳዊ ጥዕና እታ ጉባኤ ጕድኣት ኬስዕብ ይኽእል እዩ።
5, 6. ካብቲ ሓደ መራሕ ማኪና ንማኪናኡ ዚሕዘሉ መገዲ እንታይ ክንመሃር ንኽእል፧ እዚኸ፡ ምስቲ ኣብ ጉባኤ ዚውሃብ ስልጠና ብኸመይ ኪመሳሰል ይኽእል፧
5 ብዛዕባ እዚ ዚስዕብ ኣብነት እሞ ሕሰብ፦ ሓደ መራሕ ማኪና፡ ማኪናኡ ብጽቡቕ ንኽትንቀሳቐስን ሞተራ ብግቡእ ንኺዓይን፡ ብስሩዕ ዘይቲ ኪቕየረላ ኸም ዘለዎ ይፈልጥ እዩ። ይኹን እምበር፡ ንማኪናኡ ነዳዲ እንተ ዘይመሊኡላ፡ ምሉእ ብምሉእ ደው ስለ እትብል፡ ነዳዲ ደኣ እምበር፡ ዘይቲ ምቕያር ክሳዕ ክንድቲ ህጹጽ ከም ዘይኰነ ይስምዖ ይኸውን። ‘ዘይቲ ንምቕያር ግዜ እንተ ስኢነ፡ እቲ ሞተር እንተ ወሓደ ንእተወሰነ እዋን ምዕያዩ ኣይተርፎን እዩ’ ኢሉ እውን ይሓስብ ይኸውን። ይኹን እምበር፡ እዚ እንታይ ሓደጋ እዩ ዘለዎ፧ እቲ መራሕ ማኪና፡ ነቲ ሞተር ቈላሕታ ኻብ ምሃብ ድሕር ምሕር እንተ ኢሉ፡ እታ ማኪና ምሉእ ብምሉእ ዕዮኣ ኸተቋርጽ ትኽእል እያ። ከምዚ እንተ ኣጋጢሙ ኸኣ፡ እቲ መራሕ ማኪና፡ ንማኪናኡ ንምጽጋንን እንደገና ኸም እትዓዪ ንምግባርን ብዙሕ ግዜን ገንዘብን ኬጥፍእ ይኽእል እዩ። ካብዚ እንታይ ኢና እንመሃር፧
6 ሽማግለታት፡ ብቕልጡፍ ኪግበር ዜድልዮ ሓያሎ ኣገዳሲ ዕዮታት ይዓይዩ እዮም። ከምኡ እንተ ዘይገይሮም ከኣ፡ እታ ጉባኤ ኣጸቢቓ ኽትህሰ ትኽእል እያ። ስለዚ፡ ልክዕ ከምቲ ሓደ መራሕ ማኪና ንማኪናኡ በብግዜኡ ነዳዲ ዚመልኣ፡ ሽማግለታት እውን ‘እቲ ዚሓይሽ ብምርማር’ ዜድሊ ነገራት ኪገብሩ ኣለዎም። (ፊል. 1:10) ይኹን እምበር፡ ልክዕ ከምቲ ሓደ መራሕ ማኪና፡ ዘይቲ ሞተር ምቕያር ዕሽሽ ዚብሎ፡ ገሊኦም ሽማግለታት ኣብቲ ዝያዳ ህጹጽ ዝዀነ ነገራት ኣዝዮም ትሑዛት ካብ ምዃኖም እተላዕለ፡ ንኻልኦት ምስልጣን ዕሽሽ ይብልዎ ይዀኑ። ሽማግለታት ዜድሊ ስልጠና ኻብ ምሃብ ዚደናጐዩ እንተ ዀይኖም፡ ውዒሉ ሓዲሩ እታ ጉባኤ ንዅሉ እቲ ዜድሊ ነገራት ኪኣልዩ ዚኽእሉ ብቕዓት ዘለዎም እኹላት ሽማግለታት ክትስእን ትኽእል እያ።
7. ነቶም ግዜ መዲቦም ንኻልኦት ዜሰልጥኑ ሽማግለታት ብኸመይ ክንርእዮም ይግባእ፧
7 ስለዚ እምበኣር፡ ስልጠና ቐዳምነት ኪውሃቦ ኸም ዘይብሉ ጌርና ፈጺምና ኽንሓስብ የብልናን። ኣርሒቖም ብምጥማት፡ ግዜ መዲቦም ነቶም ብዙሕ ተመክሮ ዘይብሎም ኣሕዋት ዜሰልጥኑ ሽማግለታት፡ ጥበበኛታት መገብቲ እዮም፡ ንምልእቲ እታ ጉባኤ ድማ ናይ ሓቂ በረኸት እዮም። (1 ጴጥሮስ 4:10 ኣንብብ።) እታ ጉባኤ ብኸመይ እያ እትጥቀም፧
ኣብ ምስልጣን ዚጠፍእ ግዜ ዓብዪ ረብሓ ኣለዎ
8. (ሀ) ሽማግለታት ንኻልኦት ንምስልጣን ዚድርኾም እንታይ እዩ፧ (ለ) እቶም ኣብቲ ዝያዳ ዓየይቲ ዜድልዩሉ ቦታታት ከይዶም ዜገልግሉ ሽማግለታት እንታይ ህጹጽ ሓላፍነት እዩ ዘለዎም፧ (“ህጹጽ ተልእኾ” ዘርእስታ ሳጹን ርአ።)
8 እቶም ኣዝዮም ምኩራት ዝዀኑ ሽማግለታት እውን ከይተረፈ ዓቕሞም ኪፈልጡን ብዕድመ ምድፋኦም ነቲ ኣብታ ጉባኤ ብብሕቲ ኺዓይዎ ዚኽእሉ ዕዮ በብቝሩብ ኪድርቶ ኸም ዚኽእል ኪግንዘቡን ኣለዎም። (ሚክ. 6:8) “ጊዜን ኣጋጣምን” እውን ሓላፍነት ጉባኤ ንምፍጻም ኣብ ዘለዎም ዓቕሚ፡ ሃንደበታዊ ለውጢ ኼምጽእ ከም ዚኽእል ኪግንዘቡ ኣለዎም። (መክ. 9:11, 12፣ ያእ. 4:13, 14) ስለዚ፡ ኣርሒቖም ዚጥምቱ ሽማግለታት ንጥዕና ኣባጊዕ የሆዋ ልባዊ ተገዳስነት ስለ ዘለዎም፡ ንመንእሰያት ኣሕዋት ካብቲ ብተኣማንነት ንየሆዋ ብምግልጋል ዝቐሰምዎ ተመክሮ የካፍልዎም እዮም።—መዝሙር 71:17, 18 ኣንብብ።
9. እንታይ ኣብ ዚመጽእ ዚፍጸም ነገር እዩ ስልጠና ኣገዳሲ ምዃኑ ዜጕልሕ፧
9 ንኻልኦት ዜሰልጥኑ ሽማግለታት፡ በየናይ ካልእ ምኽንያት እዮም ነተን መጓሰ በረኸት ኪዀኑ ዚኽእሉ፧ ከምዚ ዚገብሩ ሽማግለታት ነታ ጉባኤ የደልድሉዋ እዮም። ብኸመይ፧ ሽማግለታት ንኻልኦት ንምስልጣን ምስ ዚጽዕሩ፡ ሕጂ ጥራይ ዘይኰነስ፡ ኣብ እዋን እቲ ብርቱዕ ጸበባ እውን ንኽትጸንዕን ሓድነት ንኺህልዋን ነታ ጉባኤ ኺሕግዝዋ ዚኽእሉ እተዳለዉ ብዙሓት ኣሕዋት ኪርከቡ ይኽእሉ እዮም። (ህዝ. 38:10-12፣ ሚክ. 5:5, 6) ስለዚ፡ ኣቱም ፍቑራት ሽማግለታት፡ ሎሚ ስልጠና ምሃብ ከም ክፍሊ ስሩዕ መዳይ ኣገልግሎትኩም ጌርኩም ንኽትርእይዎ ንምሕጸነኩም።
10. ሓደ ሽማግለ ንኻልኦት ንምስልጣን ግዜ ምእንቲ ኺረክብ፡ እንታይ እዩ ኺገብር ዘለዎ፧
10 ግዜኹም ነቲ ኣገዳሲ ዝዀነ ንጥፈታት እታ ጉባኤ ንምፍጻም ስለ እተሕልፍዎ፡ ትሑዛት ምዃንኩም ዚርድኣና እኳ እንተ ዀነ፡ ንገለ ኻብቲ ግዜ እቲ ነኪኹም ንኻልኦት ንምስልጣን ክትጥቀሙሉ ትኽእሉ ኢኹም። (መክ. 3:1) ከምዚ ምግባር ዓብዪ ረብሓ ኣለዎ።
ምሹእ ሃዋህው ምፍጣር
11. (ሀ) እቲ ኣብ እተፈላለየ ሃገራት ዚነብሩ ሽማግለታት ንኻልኦት ብዛዕባ ምስልጣን ዝሃብዎ ርእይቶ ኣገዳሲ ዚገብሮ እንታይ እዩ፧ (ለ) ብመሰረት ምሳሌ 15:22፡ ካልኦት ሽማግለታት ንዚህብዎ ርእይቶ ምምርማሩ ጠቓሚ ኪኸውን ዚኽእል ስለምንታይ እዩ፧
11 ኣብዚ ቐረባ እዋን፡ ኣሕዋቶም ብመንፈሳዊ መዳይ ኪዓብዩ ንዝሓገዙ እተወሰኑ ሽማግለታት ንኻልኦት ኬሰልጥኑ ኸለዉ እንታይ ሜላታት ከም እተጠቕሙ ሕቶ ቐሪቡሎም ነይሩ። * ኵነታቶም እተፈላለየ እኳ እንተ ዀነ፡ ኵሎም ዝሃብዎ ርእይቶ ግና ተመሳሳሊ እዩ። እዚ እንታይ እዩ ዚሕብር፧ ኣብ መጽሓፍ ቅዱስ እተመሰረተ ስልጠና፡ “ኣብ በቦታኡ ንዘለዋ ዅለን ጉባኤታት” ዚዓዪ እዩ። (1 ቈረ. 4:17) ስለዚ፡ ኣብዛ ዓንቀጽ እዚኣን ኣብ እትቕጽልን፡ ንገለ ኻብቲ እዞም ሽማግለታት ዝሃብዎ ርእይቶታት ክንምርምር ኢና።—ምሳ. 15:22።
12. ሓደ ኣሰልጣኒ እንታይ ሃዋህው እዩ ኺፈጥር ዜድልዮ፡ ስለምንታይከ፧
12 ሓደ ኣሰልጣኒ ንኼሰልጥን ምሹእ ሃዋህው ኪፈጥር ኣለዎ። ልክዕ ከምቲ ሓደ ኣታኽልተኛ፡ ዘርኢ ቕድሚ ምዝራኡ፡ ነቲ መሬት ኪዅስኵሶ ወይ ኬለስልሶ ዘለዎ፡ ሓደ ዜሰልጥን ሽማግለ እውን ንሓደ ዚስልጥን ሓው ሓድሽ ብልሓት ቅድሚ ምምሃሩ፡ ኬዳልዎ ወይ ኬተባብዖ ኣለዎ። ስለዚ፡ ስልጠና ዚህቡ ሽማግለታት ንኻልኦት ንምስልጣን ምሹእ ሃዋህው ኪፈጥሩ ዚኽእሉ ብኸመይ እዮም፧ ጥንቲ ሓደ ነብዪ ንእተጠቕመሉ ሜላ ብምስዓብ እዩ። እቲ ነብዪ እንታይ ሜላ እዩ ተጠቒሙ፧
13-15. (ሀ) ነብዪ ሳሙኤል እንታይ ሓላፍነት እዩ ተቐቢሉ፧ (ለ) ሳሙኤል ነቲ እተዋህቦ ሓላፍነት ብኸመይ እዩ ፈጺምዎ፧ (ኣብ ገጽ 3 ዘላ ስእሊ ርአ።) (ሐ) እቲ ብዛዕባ ሳሙኤል ዚገልጽ ጸብጻብ፡ ሎሚ ብፍላይ ንሽማግለታት ዜገድሶም ስለምንታይ እዩ።
13 ሓደ መዓልቲ፡ ልዕሊ 3,000 ዓመት ይገብር፡ የሆዋ ነቲ ብዕድመ ደፊኡ ዝነበረ ነብዪ ሳሙኤል፡ “ጽባሕ ከምዛ ጊዜ እዚኣ ሓደ ሰብኣይ ካብ ሃገር ብንያም ናባኻ ኽሰድድ እየ፡ ንእኡ ኣብ ህዝበይ እስራኤል ሓለቓ ኪኸውን ቅብኣዮ” በሎ። (1 ሳሙ. 9:15, 16) ሳሙኤል፡ ከም መራሒ መጠን ዝነበሮ ግደ ኸም ዘኽተመ፡ የሆዋ ኸኣ ንዕኡ ዚትክእ መራሒ ኪቐብእ ከም ዝመዘዞ ይፈልጥ ነይሩ እዩ። ኣብቲ ግዜ እቲ ሳሙኤል፡ ‘ነቲ ሰብ እቲ ነዚ ዕዮ ብኸመይ እየ ኸዳልዎ ዝኽእል፧’ ኢሉ ሓሲቡ ነይሩ ኪኸውን ኣለዎ። ሓደ ሓሳብ መጸሉ እሞ፡ ውጥን ወጠነ።
14 ንጽብሒቱ፡ ሳሙኤል ንሳኦል ምስ ረኣዮ፡ የሆዋ ንሳሙኤል፡ “እቲ ዝበልኩኻ ሰብኣይ እንሆ” በሎ። ሽዑ፡ ሳሙኤል ነቲ ዝወጠኖ ውጥን ተግበሮ። ንሳኦል ምስኡ ኺምሳሕ ናብ መመገቢ ኣዳራሽ ዓደሞ። ንሳኦልን ንጊልያኡን ከኣ፡ ካብቲ ናይቶም ዕዱማት ዝበለጸ ቦታ፡ ካብ ስጋ እውን እቲ ዝበለጸ ግደ ሃቦም፣ ኣስዒቡ ኸኣ፡ “ነዛ ምድብቲ ጊዜ እዚኣ ተነቢሩልካ እዩ እሞ፡ . . . እንሆ፡ ኣብ ቅድሜኻ ጌርካ ብልዓዮ” በለ። ድሕሪኡ ሳሙኤልን ሳኦልን እናተዘራረቡ ናብ ቤት ሳሙኤል ከዱ። ሳሙኤል እቲ ጥዑም ምግብን ብኣእጋሮም ቀስ እናበሉ ዝገበርዎ ጕዕዞን ንዝፈጠሮ ባህ ዜብል ሃዋህው ተጠቒሙ ናብ ናሕሱ ኺድይብ ዓደሞ። ኣብቲ ህዱእ ንፋስ ዝነበሮ ምሸት ከኣ ክሳዕ ዚድቅሱ፡ “ኣብ ናሕሲ ዀይኑ ምስ ሳኦል ተዛረበ።” ንጽብሒቱ፡ ሳሙኤል ንሳኦል ቀብኦ፡ ሰዓሞ፡ ተወሳኺ መምርሒታት ድማ ሃቦ። ንዚመጽእ ኣዳልዩ ኸኣ ሰደዶ።—1 ሳሙ. 9:17-27፣ 10:1።
15 ሳሙኤል ንሳኦል መራሕ ሃገር ኪኸውን እዩ ቐቢእዎ። እዚ ግና ምስቲ ንሓደ ሓው፡ ሽማግለ ወይ ኣገልጋሊ ጉባኤ ኪኸውን ኢልካ ዚግበር ስልጠና ፈጺሙ እተፈልየ እዩ። ምስናይዚ ግና፡ ሎሚ ዘለዉ ሽማግለታት፡ ካብቲ ሳሙኤል እተጠቕመሉ ኣቀራርባ ሓያሎ ጠቓሚ ትምህርቲ ኪቐስሙ ይኽእሉ እዮም። ገለ ኻብቲ ኪቐስምዎ ዚኽእሉ ትምህርቲ፡ ክልተ ንርአ።
ፍቓደኛታት ኣሰልጠንትን ናይ ሓቂ ኣዕሩኽን
16. (ሀ) እስራኤላውያን፡ ንጉስ ኪነግሶም ምስ ሓተቱ፡ ሳሙኤል እንታይ ተሰምዖ፧ (ለ) የሆዋ ንሳሙኤል፡ ንሳኦል ኪቐብኦ ምስ ነገሮ፡ ሳሙኤል እንታይ ምላሽ ሃበ፧
16 ፍቓደኛታት ኩኑ፡ ሰጋእ መጋእ ኣይትበሉ። ሳሙኤል፡ እስራኤላውያን ሰብኣዊ ንጉስ ከም ዝደለዩ ምስ ሰምዐ፡ ጐሃየ፡ በቲ ህዝቢ እተናዕቐ ዀይኑ ድማ ተሰምዖ። (1 ሳሙ. 8:4-8) ሳሙኤል ነቶም ህዝቢ ድላዮም ኪገብረሎም ኣይደለየን ነይሩ፣ ስለዚ የሆዋ ንሳሙኤል ነቶም ህዝቢ ኺሰምዖም ሰለስተ ሳዕ ነገሮ። (1 ሳሙ. 8:7, 9, 22) ምስናይዚ ግና፡ ሳሙኤል ነቲ ንዕኡ ዚትክእ ሰብ ኣይቀንኣሉን ወይ ብእኡ ኣይተመረረን። የሆዋ ንሳሙኤል፡ ንሳኦል ኪቐብኦ ምስ ነገሮ፡ ተገዲዱ ዘይኰነስ፡ ብፍቕሪ ተደሪኹ ተኣዘዘ።
17. ሎሚ ዘለዉ ሽማግለታት፡ ንኣረኣእያ ሳሙኤል ብኸመይ እዮም ዚቐድሕዎ፧ እዚኸ እንታይ ዕግበት እዩ ዜምጽኣሎም፧
17 ሎሚ እውን ምኩራት ሽማግለታት፡ ልክዕ ከም ሳሙኤል፡ ንኻልኦት ብፍታው እዮም ዜሰለጥንዎም። (1 ጴጥ. 5:2) እዞም ሽማግለታት እዚኦም፡ ገለ ኻብቲ ዘለዎም ፍሉይ መሰላት ጉባኤ ኸይውሰደሎም ብምፍራህ፡ ንኻልኦት ካብ ምስልጣን ድሕር ኣይብሉን እዮም። ነቶም ብፍታው ዚስልጥኑ ኣሕዋቶም፡ ከም መወዳድርቶም ዘይኰነስ፡ ምስኦም ‘ሓቢሮም ዚዓይዩ’ ኽቡራት ውህበት ጉባኤ ኸም ዝዀኑ ገይሮም እዮም ዚርእይዎም። (2 ቈረ. 1:24፣ እብ. 13:16) እዞም ኣብ ጥቕሚ ርእሶም ጥራይ ዘየተኵሩ ኣሰልጠንቲ፡ እቶም ሰልጠንቲ ንኽእለቶም ኣብ ረብሓ እታ ጉባኤ ኼውዕልዎ ኺርእይዎም ከለዉ፡ ክሳዕ ክንደይ ከም ዚዓግቡ እሞ ሕሰቦ!—ግብ. 20:35።
18, 19. ሓደ ሽማግለ ንልቢ ሓደ ዜሰልጥኖ ሓው ብኸመይ እዩ ኼዳልዎ ዚኽእል፧ እዚ ኣገዳሲ ዝዀነኸ ስለምንታይ እዩ፧
18 ከም ዓርኪ ደኣ እምበር፡ ከም ኣሰልጣኒ ጥራይ ኣይትኹኑ። ሳሙኤል ንሳኦል ምስ ረኸቦ፡ ብኡብኡ ዘይቱ ኣልዒሉ ኣብ ርእሲ ሳኦል ብምፍሳስ ቀቢኡ ኺሰድዶ ምኸኣለ ነይሩ። ሽዑ፡ ሳኦል ሽሕ እኳ እንተ ተቐብአ፡ ነቲ ህዝቢ ኺመርሕ ግና ዘይተዳለወ ሓድሽ ንጉስ ኰይኑ ምተዓነደ ነይሩ። ይኹን እምበር፡ ሳሙኤል ግዜ ወሲዱ ንልቢ ሳኦል በብቝሩብ ኣዳልይዎ ነይሩ እዩ። ሳሙኤል ንሳኦል ቅድሚ ምቕባኡ፡ ክልቲኦም ብሓንሳእ ተመጊቦም፡ ብእግሮም ቀስ እናበሉ ተጓዒዞም፡ ንንውሕ ዝበለ ተዘራሪቦም፡ ጽቡቕ ዕረፍቲ ድማ ገይሮም ነይሮም እዮም። እወ፡ ሳሙኤል ነቲ ሓድሽ ንጉስ ዚቐብኣሉ ምሹእ ግዜ ኽሳዕ ዚረክብ ተጸብዩ እዩ።
19 ሎሚ እውን ብተመሳሳሊ፡ ሓደ ስልጠና ዚህብ ሽማግለ፡ ንኻልኦት ቅድሚ ምስልጣኑ፡ ምስቶም ዜሰልጥኖም ኣሕዋት ጽቡቕ ሃዋህው ኪፈጥርን ዕርክነት ኪምስርትን ኣለዎ። ኵነታትን ልምድን ነፍሲ ወከፍ ሃገር እተፈላለየ ኪኸውን ስለ ዚኽእል፡ ሓደ ሽማግለ ኸምዚ ዝኣመሰለ ምዉቕ ርክብ ንኺምስርት ዚወስዶ ስጕምታት እውን ካብ ሃገር ናብ ሃገር ኪፈላለ ይኽእል እዩ። ይኹን እምበር፡ እትነብረሉ ሃገር ብዘየገድስ፡ ከም ሽማግለ መጠን ስራሕ ዝበዝሓካ እኳ እንተ ዀነ፡ ንሓደ እተሰልጥኖ ሓው ግዜ ትምድበሉ እንተ ዄንካ፡ “ንስኻ ንዓይ ብሓቂ እተገድስ ሰብ ኢኻ” ትብሎ ኸም ዘሎኻ እዩ ዚቝጸር። (ሮሜ 12:10 ኣንብብ።) እዚ ብተግባር ዚመሓላለፍ መልእኽቲ ኸኣ፡ ኣብ ኵሉ ቦታ ዚነብሩ ፍቓደኛታት ሰልጠንቲ ብንጹር ዚርድእዎን ኣኽቢሮም ዚርእይዎን እዩ።
20, 21. (ሀ) ንሓደ ዕዉት ኣሰልጣኒ ብኸመይ ምገለጽካዮ፧ (ለ) ኣብ እትቕጽል ዓንቀጽ እንታይ እዩ ኪቐርብ፧
20 ኣቱም ሽማግለታት፡ ሓደ ዕዉት ዚብሃል ኣሰልጣኒ፡ ንኻልኦት ምስልጣን ዚፈቱ ጥራይ ዘይኰነስ፡ ነቲ ዜሰልጥኖ ሰብ ኬፍቅር ከም ዘለዎ እውን ኣይትረስዑ። (ምስ ዮሃንስ 5:20 ኣረኣኢ።) ሓደ ኣሰልጣኒ ኸምዚ ዓይነት ባህርይ እንተ ኣልይዎ፡ እቲ ሰልጣኒ ነዚ ቐልጢፉ ኬቕልበሉ እዩ፣ ነቲ ስልጠና ኣብ ዚቕበለሉ መገዲ እውን ዓብዪ ጽልዋ ኣለዎ። ስለዚ፡ ኣቱም ፍቑራት ሽማግለታት፡ ስልጠና ኽትህቡ ኸለኹም፡ ኣሰልጠንቲ ጥራይ ዘይኰነስ፡ ኣዕሩኽ እውን ኩኑ።—ምሳ. 17:17፣ ዮሃ. 15:15።
21 ሓደ ሽማግለ ንልቢ ሓደ ሰልጣኒ ምስ ኣዳለዎ፡ ነቲ ዜድሊ ብልሓት ኬመሓላልፈሉ እዩ ዚደሊ። እቲ ሽማግለ እንታይ ሜላታት እዩ ኺጥቀም ዚኽእል፧ እዚ ኣብ እትቕጽል ዓንቀጽ ኪቐርብ እዩ።
^ ሕ.ጽ. 3 እዛ ዓንቀጽ እዚኣን እታ እትቕጽልን ብፍላይ ንሽማግለታት ተባሂለን እየን ተዳልየን። ይኹን እምበር፡ እዚ ትምህርቲ እዚ፡ ኵሎም እተጠምቁ ኣሕዋት ኣብ ጉባኤ ዝያዳ ሓላፍነት ምእንቲ ኺስከሙ ስልጠና ኣገዳሲ ምዃኑ ኺግንዘቡ ስለ ዚሕግዝ፡ ንዅሎም ኣባላት ጉባኤ እውን ዜገድስ እዩ። ሓላፍነት ጉባኤ ዚስከሙ ዝሰልጠኑ ኣሕዋት ምስ ዚህልዉ ድማ፡ እታ ጉባኤ ብምልእታ እያ እትጥቀም።
^ ሕ.ጽ. 11 እዞም ሽማግለታት እዚኦም፡ ኣብ ሕቡራት መንግስትታት ኣመሪካ፡ መክሲኮ፡ ሩስያ፡ ሪዩንየን፡ በልጅዩም፡ ባንግላደሽ፡ ብራዚል፡ ናሚብያ፡ ናይጀርያ፡ ኣውስትራልያ፡ ኮሪያ፡ ደቡብ ኣፍሪቃ፡ ጃፓን፡ ፈረንሳ፡ ፈረንሳይ ጊያና ዚነብሩ እዮም።


text:
1ንሕና ብእምነት ዝጸናዕና ነቶም ብእምነት ዘይጸንዑ ኣኅዋትና ኽንድግፎም ደኣ እምበር ንባዕልና ጥራሕ ክነሐጕስ ኣይግብአናን እዩ። 2ነፍስ ወከፍና ንብጻይና ምእንቲ ኽንሃንጾ ሠናይ ንግበረሉ፤ ነሐጕሶውን። 3ከምቲ ጽሑፍ ጸርፊ እቶም ዝጸርፉኻ ኣባይ ወደቐ ዝብሎ ክርስቶስውን እንተኾነ ንባዕሉ ኣየሐጐሰንሞ። 4በቲ ኻብ ቅዱሳት መጻሕፍቲ ዝርከብ ትዕግሥትን ምጽንናዕን ተስፋ ምእንቲ ኽንረክብ እቲ ኣቐዲሙ ዝተጽሓፈ ዂሉ ንትምህርትና እዩ ዝተጽሓፈ። 5- 6ኃቢርኩም ብሓደ ኣፍ ኴንኩም ናይ ጐይታና ኢየሱስ ክርስቶስ ኣቦ ንዝኾነ እግዚኣብሔር ምእንቲ ኽተኽብሩ እቲ ናይ ትዕግሥትን ምጽንናዕን ኣምላኽ ኣብ ንስንሳትኩም ከምቲ ናይ ክርስቶስ ኢየሱስ ጌርኩም ሓደ ሓሳብ ከም እትሓስቡ ይግበርኩም። 7ስለዙይ ከምቲ ክርስቶስ ንኽብሪ እግዚኣብሔር ዝተቐበለኩም ንስንሳትኩም ተቐባበሉ። 8ክርስቶስ ነቲ ነቦታት ዝተውሃበ ተስፋ ምእንቲ ኸጽንዖ ኣምላኽ ሓቀኛ ኸም ዝኾነ ምእንቲ ኸርኢ ኣገልጋሊ ግሩዛት ከም ዝኾነ እነግረኩም ኣለኹ። 9ክርስቶስ ኣገልጋሊ ግርዘት ዝኾነ ኸምቲ መጽሓፍ፦ ኣብ ማእኸል ኣሕዛብ ከመስግነካ እየ፤ ንስምካውን ክዝምር እየ ዝብሎ ኣሕዛብ ንእግዚኣብሔር ብምሕረቱ ምእንቲ ኸመስግንዎ እዩ። 10ደጊሙውን ኣቱም ኣሕዛብ ምስ ሕዝቡ ኾይንኩም ተሓጐሱ! 11ቀጺሉ ኸዓ ኲልኻትኩም ኣሕዛብ ንጐይታ ኣመስግንዎ! ኲሎም ሕዝብታትውን ይወድስዎ! ይብል። 12ኢሳይያስውን ካብ ዘርኢ እሴይ ዝውለድ ክመጽእ እዩ፤ ንሱ ኣብ ኣሕዛብ ክገዝእ ክትሥእ እዩ፤ ብእኡ ኸዓ ኣሕዛብ ተስፋ ኽገብሩ እዮም ይብል። 13ብኃይሊ መንፈስ ቅዱስ ተስፋኹም ኣፀቢቑ ምእንቲ ኽዓቢ እቲ ዝኣመንኩምዎ ናይ ተስፋ ኣምላኽ ኲሉ ሓጐስን ሰላምን ይምላእኹም። 14ኣኅዋተይ! ብሠናይ ነገርን ብፍልጠትን ኲሉ ኸም ዝተመላእኹም ንስንሳትኩምውን ምምዕዓድ ከም እትኽእሉ ኣነ ባዕለይ ተረዲአዮ ኣለኹ። 15በቲ ኻብ እግዚኣብሔር ዝተውሃበኒ ጸጋ ከዘኻኽረኩም ደልየ ብዛዕባ ሓድሓደ ነገራት ብድፍረት ጽሒፈልኩም ኣለኹ። 16እዙይ ከዓ እቲ ብመንፈስ ቅዱስ ዝተቐደሰ መሥዋዕቲ ኾይኖም ዝቐረቡ ኣሕዛብ ብኣምላኽ ቅቡላት ምእንቲ ክኾኑ ካህን ወንጌል ኣምላኽ ኮይነ ንኣሕዛብ ናይ ኢየሱስ ክርስቶስ ኣገልጋሊ ምእንቲ ክኸውን እየ። 17ስለዙይ ንእግዚኣብሔር ስለዘገልግል ብኢየሱስ ክርስቶስ እምካሕ ኣለኹ። 18እንተኾነ ነቲ ክርስቶስ ኣሕዛብ ንእግዚኣብሔር ምእንቲ ኽእዘዙ ኢሉ ብቓለይን ብግብረይን ዝሠርሖ እንተ ዘይኮይኑ ብኻልእ ክዛረብ ኣይደፍርን። 19ብኃይሊ መንፈስ ቅዱስን ብዘደንቕ ምልክትን ተኣምራትን ካብ ኢየሩሳሌም ጀሚረ ኽሳዕ እልዋሪቆን ናይ ክርስቶስ ወንጌል ሰበኽኩ። 20- 21ከምቲ ኣብ መጽሓፍ እቶም ብዛዕብኡ ዘይተነግሮም ክርእዩ እዮም፤ እቶም ብዛዕብኡ ዘይሰምዑ ውን ከስተውዕሉ እዮም ዝብሎ ኣብ ልዕሊ እቲ ኻልእ ሰብ ዝመሥረቶ ምእንቲ ኸይሃንጽ ክርስቶስ ኣብ ዘይተጸውዐሉ ሥፍራ ዂሉ ወንጌል ክስበኽ ብርቱዕ ድልየት ኣለኒ። 22ስለዙይ ከዓ እየ ናባኻትኩም ካብ ምምጻእ ብዙኅ ጊዜ ዝተኸልከልኩ። 23ሕዚ ግና ኣብዝ ሃገርዙይ ዝነበረኒ ሥራሕ ወንጌል ስለ ዝወዳእኹ ኻብ ብዙኅ ዓመታት ኂዘውን ናባኻትኩም ክመጽእ ድልየት ስለ ዝነበረኒ 24ንእስፔይን ክኸይድ እንተለኹ ኽርእየኩም በኣኻትኩም ክኃልፍ እየ፤ ንኣኻትኩም ሪአ ምስ ተሓጐስኩ ናብኡ ክኸይድ እየ፤ ንስኻትኩም ድማ ብዘድሊ ኸም እተፋንዉኒ ተስፋ እገብር ኣለኹ። 25ሕዚ ግና ነቶም ኣብ ኢየሩሳሌም ዘለዉ ኣመንቲ ዝኸውን ሓገዝ ኂዘ እኸይድ ኣለኹ። 26እቶም ናይ መቄዶንያን ኣካይያን ኣመንቲ ነቶም ኣብ ኢየሩሳሌም ዘለዉ ድኻታት ኣመንቲ ገንዘብ ከዋፅኡሎም ፈትዮም ኣለዉሞ። 27ግቡኦም ስለ ዝኾነውን ተሰማሚዖም እዮም። እቶም ኣሕዛብ ካብቲ መንፈሳዊ በረኸት ካብ ተኻፈሉ ንሳቶም ድማ በቲ ሥጋዊ በረኸት ከገልግልዎም ግቡእ እዩ። 28እምበኣር ነቲ ዝተዋህለለ ገንዘብ ኣብጺሐሎም ኣገልግሎተይ ምስ ወዳእኹ ብኣኻትኩም ኣቢለ ንእስፔይን ክኸይድ እየ። 29ናባኻትኩም ክመጽእ እንተለኹ ኸዓ ብበረኸት ክርስቶስ መሊአ ኸም ዝመጽእ እፈልጥ ኣለኹ። 30ኣኅዋተይ! ብጐይታና ብኢየሱስ ክርስቶስን ብፍቕሪ መንፈስ ቅዱስን ምእንታይ ናብ እግዚኣብሔር ብጸሎት ምሳይ ክትጋደሉ እልምነኩም አለኹ። 31እትጽልዩለይ ከዓ ኻብቶም ኣብ ይሁዳ ዘለዉ ዘይኣምኑ ምእንቲ ኽድኅንን እቲ ኣብ ኢየሩሳሌም ዘወፍዮ ኣገልግሎተይ ድማ በቶም ቅዱሳን ቅቡል ክኸውንን 32ብፍቓድ እግዚኣብሔር ብሓጐስ ናባኻትኩም መጺአ ኸዓ ምሳኻትኩም ምእንቲ ኸዕርፍን እየ። 33ኣምላኽ ሰላም ምስ ኲልኻትኩም ይኹን። ኣሜን።
Copyright
Learn More


text:
ሕቶታት ብዛዕባ፥
ታሪኻዊ ሰውራ ኤርትራን፥ ህልዉ ኩነታት፥ ህዝብና፥ ምስ ገዲም፥ ተጋዳላይ፥ ተስፋምካኤል ተኽለብርሃን ቅሱን፥
ተጋዳላይ ቅሱን፥ ኣብ 1973 ናብቲ 2ይ ወገን ህዝባዊ፥ ሓይልታት ወይ ድማ ሰልፊ ናጽነት ዝተሰለፈ፥ ኮይኑ፥ ሓደ፥ ካብቶም ንነጻነት፥ ዓቢ ኣበርክቶ፥ ዝገበሩ፥ ገዳይም ተጋደልቲ'ዩ፥፡
እዚ፥ ቃለመሕተት፥ ነዚ፥ ወለዶ፥ ታሪኹ ክፈልጥ ብምባል፥ ኢና ኣካይድናዮ፥ እዚ ቃለ-መሕተት ነዊሕን ሰፊሕን ከምምዃኑ፥ መጠን፥ በብኽፋሉ፥ ክቐርብ'ዩ፥፥ Share ድማ ክንገብሮ ይግባእ፥ ታሪኽ፥ ስለዝኾነ፥፥
ሕቶ፥ ቅድሚ ምስላፍካ ማለት ኣብ ትምህርቲ፥ ከለኻ፥ ብዛዕባ ህዝባዊ፥ ሓይልታይ ትሰምዖ፥ ዝነበርካን፥ ብኣክል፥ ምስትሓወስካዮን ዝነበረ ፍልልይ ዶ ክተዕልለኒ?
መልሲ' የቐንየለይ ሄኖክ፥ እቲ ውድብ ዝተፈላለየ መጺሀታይ ይዝርግሕ ነይሩ፥ ዳሓር ክፍለ ለሎ፥ ናብዓላ ጀሚሩ፥እቲ ወረ ቀልጢፉ'ዩ ተባሪዑ፥ መኽንያቱ ኣብ ጀብሃ ብዙሕ ቅትለት ናይ ክርስትና ስለዝነበረ፥ ጀብሃ ውን ነዚ ይኣምንሉ'ዮም፥፡ ብፍላይ ናይ ብዓል ኪዳነ ክፍሉ፥ ድማ ኣብ ከሰላ ስለዝተቐትሉ ወላ ኣብ ጋዜጣታት ናይ ኢትዮፕያ ውን ወጺኦም ነይሮም፥፥እዚ ወረ'ዚ ተባሪዑ ነይሩ፥እዩ፡፥ እቲ ዝበዝሕ ክርስትያን ናብ ኢትዮፕያ ኢዱ ይህብ ነይሩ፥፥ እቲ ኣብ ኤርትራ ናይ ጋዜጣ ሕብረት ተባሂሉ ዝጽዋዕ ዝነበረ ናይ ኢትዮፕያ ጋዜጣ፥ ንሱ ማዓልታዊ ናይ ኢዶም ዝሃቡ፥ ነቲ ዝነበረ ሃይማኖታዊ ፍልልያት ድማ፥ ኣግሊሑ ይምዝምዞ፥ ነይሩ'ዩ፥፥ ኣብ ከምዚ ኩነታት እቶም ዝነበሩ፥መንእሰያት፥ ናይቲ ግዜ'ቲ ማለት'ዩ፥፥ ነቲ ዝነበረ ማሕለኻታት ሰጊሮም ብኣብርሃም ተወልደ ተመሪሖም፥ ኣብ ዓላ ከምዝተፈለዩ ሽዑ ተፈሊጡ፥፥ ኣይጸነሐን ኣብርሃም ተወልደ ከምዝተሰወአ ውን ብረድዮ ኢትዮፕያ፥ ተሰሚዑ፥ ንሕና ናይ ኣብርሃም ተወልደ መስዋእቲ ብረድዮ ኢትዮፕያ ኢና ፈሊጥና፥፥ ራድዮ፥ ኢትዮፕያ መራሒ ወንበዴታት ኣብርሃም ተወልደ፥ መይቱ ኢላ ነጊራ፥፥ ኣነ'ኳ ሓዉ ነብርሃም ተወልደ፥ ዓርከይ ስለዝነበረ፥ ምሳይ፥ ስለዝነበረ፥ ኣሉላ ተወልደ ዝብሃል ሕጂ ከማን ዓሪፉ'ዩ መንግስተ ሰማይ የዋርሶ፥፥ ብኾምኡ፥ ብቀረባ ንፈልጥ ኔርና ኢና ብዛዕባ፥ ኣብርሃም ተወልደ፥ ኣብ ሓዝሓዝ ውን ሓዘን ተገይርሉ'ዩ፥፥ ግን ብኽያት ኣይፍቀድን'ዩ ናይ ወምበድየ ስለዝኾነ፥ ብኽያት ኣይፍቀድን'ዩ፥፥ ስለዚ ዓቢ ጽልዋታት ነይሩና፥፥ ብዘይክኡ ካኣኣ እቲ ኣዲስ ኣበባ ዩንቨርስቲ፥ ብህዝባዊ ሓይልታት ዝተጸልወ እዪ ነይሩ፥፥ እዚ ድማ ኣቀዲሞም ብዓል ኪዳነ ክፍሉ፥ ብዓል፥ ሃይለ ድሩዕ ዝወደብዎ ምንቅስቃሳት፡ ነይሩ'ዩ ኣብ ውሽጢ እቲ ዩንቨርስቲ፥፥ እቲ ጥሕሻ ዝብሃል፥ ኣብ ውሽጢ ኢትዮፕያ ዝንቀሳቐስ ናይ ምሁራት ጉጅለ ነይሩ'ዩ ኣብ ኣዲስ ኣበባ፥፥እዚ ጉጅለ እዚ ብኣዝዮም ምሁራት' ዝኾኑ ሰባት'ዩ፥ ቆይሙ፥፥ ሽዑ ተመስገን ሃይለ ዝብሃል ስዉእ ሽዑ ተታሒዙ፥ ካብ ኢዶም ኣምሊጡ፥ ካብ ፐላሶ ጸዲፉ ተሰዊኡ፥፥ብዙሓት ዓበይቲ ምሁራት ብደረጃ ትምህርቲ ልዑል፥ ዝነበሮም፥ ኣብ ኢትዮፕያ፥ ኣብ ዝተፈላለየ ጽፍሕታት ዝነበሩ፥ ኣብዛ ጥሕሻ፥ ትብሃል ምንቅስቃስ ነይሮም'ዮም፥፥እዛ ጥሕሻ፥ ትብሃል ውድብ ኣብ ኣዲስ ኣበባ ዝነበረት ቀላል ውድብ ኣይኮነትን ነይራ፥፥ ዳሓር እቲ ብህዝባዊ ሓይልታት ንሕናን ዕላማናን ዝብል ጽሑፍ ክዝርጋሕ፥ እንከሎ፥ ዓቢ ጽልዋታት ገይሩ'ዩ፥ ስለዚ' እዞም፥ ህዝባዊ' ሓይልታት፥ ክርስትያን ስለዝኾኑ ዘይኮኑ ተፈልዮም፥ ይብደሉ ስለዝነበሩ'ዮም ተፈልዮም፥'ዳሓር' እቲ ጀብሃ ትብሎ ዝነበረት ኤርትራ ዓረባዊት ሃገር'ያ ንዝብል፥ መርገጺ፥ እታ ንሕናን ዕላማናን፥ ዝብል መርገጺ' ትቃዎሞ'ያ፥፥ኮምኡ ውን እቲ ጀብሃ ዝህብዎ ዝነበሩ መግለጺታት ኣብ ፈቀዶ ሃገራት 80% ህዝቢ ኤርትራ ኣስላም'ዩ 20% ድማ ክርስትና እዩ፥ ዝብል መግለጺታት ይገልጹ ነይሮም፥፥ እቲ ክርስትያን ዝብሃል ኣብተን 3 ንኣሽቱ ኣውራጃታት ማለት ኣከለጉዛይ ሓማሴን ሰራየ፥ ጥራይ'ዩ ዘሎ ካልእ ኩለን ኣውራጃታት እስልምና'እየን ዝብል መግለጺታት' ይህቡ ነይሮም፥፥ ነቶም ሃገራት ኣዕራብ ከእምኑ ኢሎም፥ እዚ ኩሉ ካልእ' ናይ እስልምና እዩ፥፥ ስለዚ ኢትዮፕያ ክርስትያናዊት ሃገር ጎቢጣትና ኣላ፥ ዝብል መግለጺ' ንሃገራት ኣዕራብ ይህቡ ነይሮም፥፥
ወላ ኣብቲ ዝዋሃብ ዝነበረ ኣተዓዳድላ ናይ ቅያድ ኣልዓማ፥ 38 ክምረጹ እንከለዉ ካብዚኦም 3 ክርስትና ጥራይ እዮም ኣትዮም ነይሮም፥፥ ዳሓር ካኣ ክርስትያን ኣብቲ ግዜ ኣንድነት፥ ክርስትያን እዮም ኣንድነት ምስ ኢትዮፕያ፥ ዝብሉ ዘለዉ መኽንያቱ ክርስትያን ስለዝኾነት ኢትዮፕያ፥ እንዳበልካ ኣብልዕሊኦም ማእለያ ዘይብሉ ግፍዕታት እዩ ተፈጺሙ፥፥ ሕጂ ምስከምዚ እታ ንሕናን ዕላማናን፥ ኣብ ምንቕቓሕ ናይቶም፡ዝስለፉ ዝነበሩ ዓቢ ተራ ነይርዋ'ዩ፥፥ ዝእመን ሓቅታት እዪ ነይርዋ፥፥
ኣብቲ ሳዓት ናብ ሜዳ ንኽትወርድ ኣዝዩ ከቢድ፥ዩ፥ ነይሩ፥ ከምገለ ጌርካ ኢኻ ትወርድ፥ ቅድሜና ዝወጹ ብዓል ዶክተር ሃይለ ምሕጹን፥ እተን 3 ኣዋልድ እተን ኣብ ናይ 1973 ዝተገፍዓ፥ ምሁራት ኤርትራውያን ማለት'ዩ፥፥ እዚኣቶም ኣብታ ግዜ'እቲኣ ግራጅወይት ዝገብሩላ ግዜ'ያ ነይራ፥፥ ንዓኣቶም ንቕድም ከነውጾኦም ኢና ንስኻትኩም ድሕሪኦም ትስዕቡ ተባሂልና፥ ብኸምዚ መኽንያት ኢና ካብ ብዓል ሃይለ፡ምሕጹን ዝደንጎና፥፥ ሃይለ ምሕጹን ግን የድልዮም እዩ ንሜዳ፥ ሓኪም ስለዝኾነ' የድልዮም እዩ፥ ፥ እተን ደቂ ኣንስትዮ ውን ደቂ ኣንስትዮ ስለዘይነበራ ኣብቲ ገድሊ፥ እተን ደቂ ኣንስትዮ ውን ሽዑ ዝምረቓ እየን ነይረን፥፥ ዳሃብ ተስፋጼን፥ ብሶሶሎጂ እያ ትምረቕ ነይራ፥ ወርቁ ዘርኣይ ብሶሶሎጂ'ያ ትምረቕ ነይራ፥ ኣበራሽ መልኬ፥ብሶሶሎጂ'ያ ትምረቕ ነይራ ዶክተር ሃይለ ምሕጹን' ድማ ብሕክምና እዩ ዝምረቕ ነይሩ፥፥ ስለዚ ኣብታ መመረቕተኦም ንሳቶም ኣብ ሰነ ዝምረቁ ኣብ ጉምበት እዮም ወጺኦም፥፥ ደድሕሪኦም ድማ ንሕና ክንስዕብ ኢና፥፥እቲ ኩነታት ናይ ጥሕሻ ድማ ኣብ ኣዲስ ኣበባ ኣጋጢሙ ብዓል ተመስገን ተሰዊኦም፥ እታ ትሕሻ ተረኺባ፥ ፋሕ ፋሕ ኣትይዋ፥ ኩላ ሰብ፥ ሽዑ ክልና ትኣኻኺብና ናብ ሜዳ ወሪድና፥፥ ኣብቲ ንሕና ዝተሰለፍናሉ እዋን፥ ምሁራት እዮም ዝስለፉ ነይሮም፥ እታ ጉጅለ ናትና ብዙሓት ምሁራት ዝሓቆፈት'ያ ነይራ፥፥ ብዝኾነ ኣብቲ ሜዳ ምስ ኣተና ኣይጸናሕናን ኣብ 3 ምዓልቲ፥ ቅድሜና ቅድሚ 3 ሰሙን ዝወጹ ኩናት ሕድሕድ ኣጋጢምዎም፥፥ ሽዑ' ክልተ ሓይሊ ማለት ክልተ ጋንታ ናይቲ ግዜ፥ ሓደ 80 ዝኾኑ ተጋደልቲ' ካብ ሳሕል፡ንኸበሳ፥ ወጺኦም፥፥ ኣብኡ ድማ ኩናት ተኻይዱ ብዓል ፍስሃየ ካራሽ ዘለውዎም ኣብቲ ኩናት ሕድሕድ ይስውኡ፥፥ንሕና ምስ ኣተና ቀጥታ እዩ ናይ ክልተ ምዓልቲ ውግእ ኣጋጢሙና፥፥ ብርቱዕ ውግእ እዩ ነይሩ ምስ ኩማንዲስ፥ ኣብቲ ውግእቲ ዓቢ ስርሒታትት እዩ ተኻይዱ በተን ክልተ ኣሃዱታት መጺአን ዝነበራ፥፡ ብአአንን ብፈዳይንን ክፍሊ ርክብን፥ እቶም ልፍሊ ርክብ ዝብሃሉ ፈዳይን ዝብሃሉ፥ ብዓል ወልደምካኤል ሃይለ ብዓል ድሩዕ፥ ዘለውዎም እዮም ንሳቶም እዮም ኣብቲ ህጁም ኣትዮም ዝነበሩ፥፥ኣብቲ ህጁም ኣትዮም ኣጽዋር ዝሰለቡ ማለተይ'የ፥፥ እቶም ናይ ፈዳይንን ክፍሊ ርክብን እዮም፥፥ ስለዚ ብርቱዕ ውግእ እዩ ነይሩ፥፥ ንሕና ውን መስዋእቲ ከፊልና ኢና፥ ሓደ 6 ሰባት ተሰዊኦምና እዮም፥፥ ንኢትዮፕያ ግን ዓቢ ስንብራት እዩ፡ነይሩ፥ መኽንያቱ ኣብ ከባቢ ድርፎ'ዪ ነይሩ እቲ ውግእ፥፥ ንመጀመርታ ግዜ እዩ ብነፈርቲ ውግእ ዝግበር ዘሎ፥፥ ስለዚ ዓቢ ውግእ እዩ ነይሩ፥፥ መራል ናይቶም ዝነበሩ ተጋደልቲ ንኽትገልጾ እዩ ዘሸግረካ፥፥ ሞራልካ ስሰማይ ዝሰቅል እንቋዕ ተሰለፍኩ ዘብል'ዩ ነይሩ፥፥ ዳሓር ኣብቲ ኩነታት ክንሪኦ እንከለና፥ መጀመርታ ምስ ድሩዕ ተራኪበ ነይረ ብዓል ድሩዕ ክትሪኦም ከለኻ ዝተማህሩ ከማን ኣይመስሉን እዮም ነይሮም፥ ኮምኡ ውን ብዓል ናይዝጊ ክፍሉ ነይሮም ኣብኡ፥ ብዓል ብጻይ ጎይትኦም ኩሎም ብዲግርታት ዝተመረቑ እዮም ነይሮም፥፥ ብድሕሪ'ዚ ሳሕል፡ምስወረድና ኣብቲ ዝነበረ ኩነታት፥ እቲ ምንቅስቃስ ናይ 1973 ይጅምር፥'
2ይ ክፋል ይቕጽል...........
ሄኖካ ሃኒ
ሕቶታት ብዛዕባ' ታሪኻዊ ሰውራ ኤርትራ ምስ ገዲም ተጋዳላይ ተስፋምካኤል ተኽለብርሃን (ቅሱን)
2ይ ክፋል
እቲ ምንቅስቃስ ናይ ብ1973 ይጅምር እቲ ህቡብን ብተጋደልቲ ፍትዉን ዝኾነ ሙሴ ተስፋምካኤል፥ ትሃሪሙ! እንተኾነ ተጋደልቲ ከሰምዑ ብምባል እቲ ማህረምቲ ክሕባእ እዩ ትሓሲቡ ነይሩ፤፥ ብዝኾነ ግን እቲ ማህረምቲ ስለዝተራእየ ሙሴ ውን ሃራሚኡ ክፈልጥ ስለዘለዎ፥ ሙሴ ሃራሚኡ ኣይፈልጥን'ዩ፥ ነይሩ፤ ኣብ ሕክምና ሃለዋቱ ምስ ፈለጠ፥
ከይትነግርዎ ተባሂሉ ካልእ ሳዕቤን ከይመጽእ፥ ተባሂሉ፤፥
ሕቶ፥ ሐራይ እስከ ኣብዛ ናይ መንካዕ ከነዕልል፥ እቲ መበገሲ ናይ መንካዕ እንታይ እዩ፥ ነይሩ? እንታይ ዓይነት ሕቶ'ዩ ነይሩ? ክሳብ ሞት ዘብጽሕ ድዩ ከ?
መልሲ፥ እወ እንታይ ይመስለካ እቲ መበገሲ'ዝነበረ ኩነታት ከምዚ ዝብለካ ዘለኹ፥ ኣብ መሪሕነት ሓደ ዓቢ ግርጭት ነይሩ፤እቶም መሪሕነት ክብሃል ከሎ፥ ብፍላይ እቲ ናይ ሰልፊ ናጽነት ወገን ዝነበረ መሪሕነት፥ ኣብ ሞንጎ ተወልደ ኢዮብን ኣስመሮም ገብ/ዝጋብሄርን በቲ ሓደ ወገን፥ በቲ ሓደ ወገን ድማ ሰለሙን ወልደማርያም ዘለዎም፥ ኣብ ሞንጎ እዚኣቶም ምስሕሓባት፥ ነይሩ፤፥
እቲ ምስሕሓብ ጎሊሑ ዝረአ ዝነበረን ኩሉ ሰብ ዝፈልጦን ምስሕሓብ'ዩ ነይሩ፤፥ ምስ'ዚ ጉዳያት እዚ ዝትኣሳሰረ፥ ኣኼባታት ነዚ ግርጭት፥ ንምፍታሕ ናይ ሓለፍቲ ኣኼባ' ክግበር ጀሚሩ፤፥ ኣብቲ ናይ መጀመርታ ዝተገብረ፥ ናይ ሓለፍቲ ኣኼባታት፥ክፍታሕ ኣይተኻእለን!! ስፍሕ ዝበለ ካብ ቀዳማይ ወገን ህዝባዊ ሓይልታት ዝትሓወስዎ ግፍሕ ዝበለ ኣኼባ ይገበር ተባሂሉ፥ ሓደ 40 ዝኾኑ፥ ሰባት ትኣኪቦም ማለት'ዩ፤፥ ነቲ ሽግር ክፈትሑ ተባሂሎም፤፥ ኣብዚ ሽግር እዚ እቲ፥ዝበዝሕ ክስታት ናብ ሰለሙን ወልደማርያም ዝቐርብ ዝነበረ ክስታት፥እዩ፤፥ እቲ ክስታት ድማ ሰለሙን ወልደማርያም ብኣውራጅነት ይንቀሳቐስ ኣሎ ዝብል፥ 2ይ ድማ ኣብታ ናይ ስርያ ኣዲስ ዝብሃል ስርያ ኣዲስ ዝብሃል ኣብ ጀብሃ ዝተቐንጸሉ ነይሮም፤፥ ካብ ኣዲስ ኣበባ ዝተሰለፉ፥ ዓበይትን ምሁራትን'ዮም ነይሮም፤ ብኣዲስ ኣበባ ገይሮም ናብ ጀብሃ ዝተሰለፉ፥ 1969 ኣብ ሓሊበት ዝብሃል ሳሕል፥' ጀብሃ እዚኣቶም ምስ ኣብርሃም ተወልደ ክፍለዩ እዮም፥ ዝብል፥ ኮምኡ ኣብርሃም ተወልደ ክኽተቡ ኣይደልዮምን እዪ ነይሩ፥ መኽንያቱ ጀብሃ' እቲ ጉባኤ ኣዶብሓ፥ ክሳብ ዝግበር፥ ዝኾነ ክታበት ጠጠው ክብል'ተባህሉ፥ኣብርሃም ተወልደ ውን ናይቲ ስሙር ሓይሊ፥መሪሕነት ተመሪጹ ነይሩ፤ 1968 ሓደ ካብኣቶም ስለዝነበረ፤ ኣብቲ ከባቢ ኣከለጉዛይ ይንቀሳቕስ ስለዝነበረ፤ ኣብ ኣከለጉዛይን ሰምሃርን ማለተይ'ዩ፤፥
ንሰለሙን ወልደማርያም ዝኾነ ክታበት ከይገብር ከልኪልዎ ነይሩ፤፥ ሰለሙን ወልደማርያም ግን ሓቢኡ ከቲብዎም፤፥
ሕቶ-- ሰለሙን ወልደማርያም ንባዓል መን'ዩ ዝኸትቦም፡ነይሩ?
መልሲ---እቶም ዝተቐንጸሉ ኣብ ስርያ ኣዲስ፥ ዝብሃል፥ ሓቢኡ ስለዝኸተቦም፥ ካብ ኣዲስ ኣበባ መጺኦም ኣብ ሓደ ሕቡእ፥ ቦታ ሓቢእዎም ከምዘሎ፥ ተፈሊጡ!! እዚኣቶም ካኣ እንድሕር እቲ ጉባኤ ኣዶብሓ፥ እንድሕር ገለ ኮይኑ፥ ኣብ ልዕሌና ንዝውሰድ ስጉምቲ፥ ሓይሊ ክንድርብ ኢና ብምባል ዝገብሮ፡ዝነበረ ፋሉላዊ ኣካይዳ'ዩ፥፣
ኣብርሃም ተወልደ ምስፈለጠ፥ ምስ ሰለሙን፥ ብዙሕ ምስሕሓባት ጌሮም'ዮም፤፥ እቲ ኣብቲ ኣኼባ ብዛዕባ ኣኼባ ኢና ንዛረብ ዘለና፥ ሰለሙን ወልደማርያም ንስኻ ኢኻ ጠንቆም ዝብልን ብኣውራጃን ተኸሲሱ፥ ነዞም 250 ብሬን ተኺሎም እዮም ረሺኖሞም ጀብሃ ኣብ ሓሊበት ዝብሃል ቦታ፥
ሕቶ፥ እዞም ብጆብሃ ዝተረሸኑ፥ 250 ተጋደልቲ ናይ ህዝባዊ ሓይልታት ድዮም ነይሮም??
መልሲ--ገና ገና ኣይተፈለዪን ኣለዉ! ኣብ ጀብሃ እዮም ነይሮም ኣብ መጀመርያ 70ታት እዮም ተረሺኖም፥ ናይዚኦም ምርሻን ድማ ነብርሃም ተወልደ ኣቖጢዕዎ'ዩ፥ ብኸምዚ፡ድማ ምስ ሰለሙን ንምንታይ ከቲብካዮም ዝብል ኣስሓሓብ ነይሩ፤
ኣብርሃም ተወልደ ክፍለ ከምዘለዎ ዝወሰነ ናይ ኪዳነ ክፍሉን ወልዳይ ጊደን፥ መቕተልቲ፥ ኣብ ከሰላ፥ ምስሰመዐ፥ ቃልሲ ተፈሊኻ'ዩ ዝብል መርገጺ ወሲዱ፣ ኣብ ዓላ ተፈልዩ ውጺኢት ናይቲ ኣኼባታት ይከታተል ነይሩ፥፣ ብድሕሪ'ዚ ጉባኤ ኣዶብሓ ተወዲኡ ብድሕሪ ምርጫ ድሮ ንድሮ፥ ጀብሃ ክትኣስር ጀሚራ ተባሂሉ ተላቢዑ፥ ወልዳይ ጊደይን ኪዳነ ክፍሉን ከምዝተቐትሉ ኩሉ ሰብ ሰሚዑ፥ ብድሕሪ'ዚ ኣብርሃም ተወልደ ህዝቢ ኣኪቡ፥ ተፈሊናሉ ዘለና መኽንያት ምስ ጀብሃ ክንጉዓዝ ኣይንኽእልን ኢና ኢሉ ንህዝቢ ነጊሩ፥ ንህዝቢ ዓላ ማለት'ዩ፤፥
ሕጂ ኣብቲ ናይ 1973 ክምንምለስ፥ ንሰለሙን ብዙሕ ክስታት ተመስሪትሉ፥ ከምዚ ኣብ ላዕሊ ዝተጠቕሰ ማለት'ዩ፤፥ ሙሴ ተስፋምካኤል እዚ ውድብ እዚ ኣካይድኡ ጥዑይ ኣይኮነን፥ኣብዚ ውድብ ዲሞክራሲ የለን፥ ናይ ውልቀ ሰባት ዲሞክራሲ'ዩ ዘሎ፥ ኣብዚ ትኣኪብናሉ ዘለና ግርጭት ክንፈትሕ እንተዘይኬና፥ ክንፈርድ' ኣይትኣከብናን ኢልዎም፥ ብዛዕባቲ ንሰለሙን ወልደማርያም ዝዋሃብ ዝነበረ ፍርድታት፥ ማለት፥ዩ፥፣
ሙሴ ተስፋምካኤል He is very smart: ብጣዕሚ፥ ሓያል ሰብ'ዩ፥፣ እቲ ኣኼባ ነቲ ግርጭት ምፍታሕ እዩ ነይሩ ድሌት ናይ ሙሴ፥ ስለዚ' ሙሴ ፥ ክንፈርድ ኣይኮነን መጺና ሽግር ክንፈትሕ እንበር ፍርዲ' እንተኾይኑ፥ ግን ኩሉ ተጋዳላይ ማንደይት ክዋሃቦ ኣለዎ፥ ዝብል ሕጋዊ መርገጺ ወሲዱ፤፣
ብዛዕባ ኣብቲ ውድብ፥ ዝነበረ፥ ሕማቕ ኣሰራርሓ ሙሴ ደው ኢሉ፥ ይምክቶ ስለዝነበረ፥ ጸጋይ ቐሺ ዝብሃል ብሰደፍ ብረት ጌሩ፥ ንሙሴ ሃሪምዎ፤፥ ምስ ወደቀ ሃለዋቱ ኣይፈልጥን'ዩ ነይሩ፤፣
ሕቶ--ኣብዚ ሳዓት'ዚ ጸጋይ ቀሺ ንሙሴ ክሃርሞ፡ከሎ ዝራኣይዎ ሰባት ኣለዉ ዶ?
ዝተዛረበ ሰብ ከ፡ነይሩ ዶ?
መልሲ-- ኩሉ እቲ ኣኼበኛ ርኢይዎ፥ ኣብ ማእከል ኣኼባ እንድዩ ሃሪምዎ፤፥ ብድሕሪ'ዚ ጸጋይ ቀሺ ተቐጺዑ፥ናይ 2 ሰሙን መቕጻዕቲ ናይ ምግብና ኣብ ሕክምና ተቐጺዑ፥መራሒ ሓይሊ'ዩ ነይሩ፥ ካብቲ ዝነበሮ፡ደረጃ ክሳብ መቕጻዕቲ ዝውድእ ካብ ስልጣኑ ወሪዱ፤
ነገር ግን ስለምንታይ ሙሴ ትሃሪሙ ዝብል ኣብ ኩሉ ተጋዳላይ ምልዕዓል ፈጢሩ መኽንያቱ ሙሴ ሁቡብ እዩ ነይሩ፤፥ ኣብቲ ግዜቲ' እታ ዝላዓለት ሓይሊ'ያ ትብሃል፥ ነይራ፤ ሙሴ ኮምሽነሪ ናይ ሓይሊ'ዩ ነይሩ፥፣
ኣብቲ ግዜ'ቲ ሙሴ ልዕሊ ኢሰያስ፥ እንተዘይኮይኑ ትሕቲ ኢሰያስ ኣይረአን እዩ ነይሩ፤፥ ንሙሴ ካብ ካልኦት ምሁራት ዝፈልዮ ምስ ሓረስቶትን ትሕት ዝበለ ደረጃ ዘለዎም ሰባትን ዓሚቕ ናይ ምርድዳእ ክእለት'ነይርዎ'ዪ፤፥
ብዝኾነ፡ሙሴ ምስትሃርመ ሕማቕ ስምዒት ኣብ ተጋደልቲ ፈጢሩ፥ ኣኬባ ክግበር እዩ ወከልቲ' ስደዱ' ተባሂልና እቶም ተጋደልቲ፥ ብድሕሪ'ዚ የውሃንስ ስብሃቱ፥ ንሕና ንቕድም ናይ በይንና ኣኼባ ክንገብር ኣሎና ኢልዎም'፥ የውሃንስ ስባህቱ ሓደ ካብቶም ገስገስቲ ምህራት'እዩ ነይሩ፥ መንካዕ ማለተይ'ዩ፤፥ ቅድሚ ናብ መሪሕነት ምኻድና ንሕና ክንገብሮ ዝግባኣና ኣኼና ኣሎና፥ ሓደ ሓሳብ ሒዝና ድማ ናብ መሪሕነት ንቐርብ፥ ነታ ዝተገብረት ኣኼባ ሽዑ የውሃንስ ስባህቱን ኢብራሂም ዓፋን ይመርሕዋ ማለት'ዩ፥፣ ኣብቲ ኣኬባ ዝነበረ፥ ኩነታት ኣብዚ ኣብ ተጋደልቲ ብዙሕ፥ ግህሰት ስለዘሎ፥ ሓንቲ መሰላት ተጋደልቲ እትእክብ፥ ኣብ ውሽጢ 10 ምዓልቲ ኣኪባ ናብ ኣኼበኛታት ከተቕርብ' ሓንቲ ኮሚተ ንምረጽ ተባሂሉ ሕራይ ተባሂሉ፥፣
ብዓል የውሃስን ስባህቲ ኢብራሂም ዓፋ ሃብተስላሴ ገብረመድሂን ዘለውዎም ተመሪጾም 10 ዝኣባላታ ማለት'ዩ፤ ሙሴ ኣብዚ ኣይተመርጸን መኽንያቱ፥ ሙሴ ኣብታ ናይ ገስገስቲ ምሁራት የድሊ ስለዝነበረ፥ ነታ ገስገስቲ ምሁራት እዩ ትሓጽዩ ነይሩ፤፣
3ይ ክፋል ይቕጽል..........
ኣብ ሕቶ መንካዕን ትሕዝቱኡ ኢና ዘለና፥ ኩቡራት ነበብቲ፥ ነቲ ታሪኽ ኣገላልጻ ክጥዕም ተባሂሉ፥ እዩ ንድሕሪት ተመሊሱ ቅድሚ፥ 73 ዝነበረ ኩነታትን ምስ ናይ 73 ዘዕልለና ዘሎ፥
SHARE
ሄኖካ ሃኒ
3ይ ክፋል ቃለ-መሕተት ምስ ገዲም ተጋዳላይ ተስፋምካኤል ተኽለብርሃን ቅሱን፥
3ይ ክፋል
ሙሴ ኣብታ ንመሰላት ተጋደልቲ እትከታተል ኮሚተ ኣይተመርጸን፥ መኽንያቱ ኣብታ ናይ፥ ገስገስቲ ምሁራት፥ ትሓጽዩ ስለዝነበረ፤ ኣብታ መሰላት ተጋደልቲ እትዕዘብ፥ ጆን'ዪ ኣትዩ፥ ብድሕሪ'ዩ ኩሉ ተጋዳላይ ዝራኣዮ ዘበለ ጉድለታት ኣብ ብዓል ኢሰያስ ይኹን ካልእ፥ብዝርዝር ቀሪቡ፥ ኣብ ውሽጢ 10 ምዓልቲ መሪሕነት ካኣ፥ እቲ ዝካኣላ ሰሪሓ፥፣እቲኣቶም ክእከቡ እንከለዉ መሪሕነት ካኣ ነቲ ድሑር ስምዒታት ትወዳድብ፤
ተመሊስካ ሎሚ፡ክትሪኦ፡ከለኻ እቶም ኣብቲ ውሽጢ፡ምንቅስቓስ፥ መጀመርያ ደጊፎም ዝነበሩ፥ ዳሓር ተገምጠሎም፤ ኣባላት ሰልፊ ኮይኖም ጸኒሖም፥፣ ኢብራሂም ዓፋ፥ ሓደ መስረቲ ናይታ ምስጢራዊት ሰልፊ'ዩ ነይሩ፥፣ ብዓል ኣልኣሚን መስረቲ ናይታ ሕብእቲ ሰልፊ'ዮም ነይሮም፥፣ ሕጂ ብዓል ሮሞዳን ዓሊስዒድ፥ ተወኪሎም ኩሎም እቶም ቀዳማይ ወገን ብምልኦም፥ ብዓሊ ስዒድ ተወኪሎም ኣንጻሩ ጠጠው ኢሎም ዓሊ ስዒድ'ዩ ማንደይት ተዋሂብዎ ነቲ ምንቅስቓስ ናብ ካልእ ኣንፈት ጠውየሞ፥ በቲ ሓደ ወገን ካኣ ሰለሙን ወልደማርያም፥ ነዛ መሪሕነት ክዓልውዋ'ዮም ዝብል፥ ገምጋም'ዮም ወሲዶም፥ ሰለሙን ወልደማርያም ካኣ ብኣውራጅነት ደቂ ሓማሴን ክውድብ፥ ላዕልን ታሕትን ይብል፥ ድሕሪ 10 ምዓልቲ ኣኼባ ምስተወደበ፥ ሽዑ፥ እታ ዝዓበየት ጉዳይ እታ ትምረጽ ኮሚተ፥ ስልጣና ማዕረ መሪሕነት ኮይኑ፥ ስለዚ እዛ ተቖጻጻሪት ኮሚተ መሰል ተጋደልቲ እትሕሉ፥ ኣብ ገጋደልቲ ግህሰት እንተዳኣ ርእያ ክሲ ከተቕርብ ትኽእልያ፤ ስለዚ ካብ መሪሕነት ጀሚርካ ብምልኦም ኣብ ቁፅር ኣትያ ማለት'ዩ፤፥ ክሳብ ጉባኤ ተገይሩ ካልእ መሪሕነት ዝምረጽ'ያ እታ ኮሚተ ክትጸንሕ ትሓሲባ' ነዚ ንኸይግበር'ዮም፥ ግን ብምሉእ ሓይሎም ሰሪሖም መሪሕነት፥ ከምቲ ዝሰርሕዎ ድማ ካብቶም ዝምረጹ ዝነበሩ፤ 9 ኣባላት እንድዮም ክምረጹ ነይርዎም፥ እተን ክልተ ቁጽሪ፡ነተን ኣብ ከበሳ ዘለዉ'ዩ፥ እቶም 7 ድማ ኣብኡ ክምረጹ፥ 3 ኣብ ቀዳማይ ወገን ህዝባዊ ሓይልታት ክምረጹ ከለዉ 4 ድማ፥ ካላይ ወገን፥ እቶም ዝተመርጹ ኣርባዕተ ሰባት ደቂ ሓማሴን እዮም ነይሮም፤ ካብኣቶም ኣፈወርቂ ኣምሓራይ፥ ታረቀ የሕዶጎን እዮም፥፥፣
እዚኣቶም ድማ ካብቶም ገስገስቲ ምሁራት እዮም፥ ንሕና ብኣውራጅነት ዝተገብረ ውዲት ኣይንቅበሎን ኢና ኢሎም ነጺጊሞ፤፣ሕጂ ኣብ ተጋደልቲ ሕንፍሽፍሽ ተፈጢሩ፥፥ ብድሕሪ ኡ እታ ሽማግለ መግለጺ ክትህበና መጺኣ፥ ዘቕረብናሎም ሕቶ እቶም ክልተ ካኣ ምሳኩም፡መጺኦም፥ መግለጺኦም የስምዑ ዝብል'ዪ፥፣ ናቶም ጉዳይ እዩ ኢሎምና፥ግን ንሕና ክንፈልጦ ኣለና ኢልናዮም ዝተኽሰተ ነገር ምህላዉ ተረዲኡና ነይሩ፤፥ ኣብቲ ዝነበርናዮ ቦታ ክሳብ ብረት ምትዕምማር ነይሩ'ዩ፥፣ ኣብቲ ሳዓት ኢትዮፕያ እንተዘይመጹ፥ ኢትዮፕያ መጺኣ ፈላልያትና እንበር፥ ኣብ ዓላኬት ዝተገብረት ኣኬባ ኣዝያ ርስንቲ ኣኼባ እያ ነይራ፥ መኽንያቱ ታረቀን ኣፈወርቅን እንድሕር ዘይመጺኦም ናትኩም ዘተባ፥ ኣይንሰምዖን ኢና ዝብል ዘረባ ስለዝመጸ፥ ኣብዚ ምትህልላኽ'ዚ፥ ኢብራሂም ዓፋ ንሃብተስላሰ ገብረመድሂን ብረት ዓሚርሉ፥ ብረት ምስዓመረሉ፥ ሃብተስላሴ ድማ ብረት ዓሚርሉ፤ ክልቲኦም ምስተፋጠጡ፥ ኩልና በብረትና ዓሚርና ብድሕሪ'ዚ ኢብራሂም ዓፋ ብጣዕሚ ሰንቢዱ፥
ሕጂ መን ክዘብጥ'ዩ ዝፈልጥ የለን ተፋጠጥ'ያ ኮይና!! ኢብራሂም ዓፋ ብረቱ ኣውሪዱ ሓንሳብ ሓንሳብ ኢሉ፥ ነቲ ኣሕሊፍዎ ዝነበረ ጥይት ናብ ቦትኡ መሊስዎ፤ ብድሕሪኡ ምውጩ ካብቲ ኣኼባ ይሰጎ፥ ውጩ ተሶጊጉ ይኸይድ፤ ሓንሳብ ርግእ ኢልና ኣኼባና ንቐጽል ተባሂሉ፣ ውጩ ተሰጊጉ እንዳኸደ ከሎ፥ ናብቶም እንዳዋርድያ ገጹ ይኸይድ፥ ዋርድያ ድማ ራድዮ ትዓጽዪ ዝሰምዖ ስኢኑ፥ ኢትዮፕያ ካኣ ክኣትዉና ቀሪቦም፥ ዋርድያ እንዳጎዮዪ ናባና ገጾም ይመጹ፥ ውጩ ተሰጊጉ ናብኦም እንዳኸደ ከሎ፥ ኣብ መንገዲ ይረኽብዎ፥ ስለምንታይ ራድዮ ትዓጽውዎ ኢትዮፕያ መጺኣ ኢሎም ንውጩ ምስ ነገርዎ፥ ውጩ እንዳጎየየ መጺኡ ነቲ ኣኼበኛ ሓቢርዎ፤፥
ብድሕሪ'ዚ ድፋዕና ሒዝና ውግእ ተጀሚሩ፤ ኢትዮፕያ ብምሉእ ሓይሎም ስለዝመጹ፥ ንሕና ምስ ኢትዮፕያ እንዳተራጋረግና እንከለና'ዮም ንሃብተስላሴ ወሲዶሞ፥ ሃብተስላሴ ተደሊኻ ኣለኻ ተባሂሉ፥ ይኸይድ፥
ሕቶ---ንሃብተስላሴ መን'ዮም ዝጽውዕዎ ዘለዉ ማለት'ዩ
መልሲ--መሪሕነት፥ ተጸዊዕካ ተባሂሉ ገረግር ኣስመራ ምስከደ፥ ኣይተመልሰናን ኣቡኡ ኣጥፊኦሞ ማለት'ዩ ንሃብተስላሴ፥ እቲ ውግእ ምስኢትዮፕያ ን14 ምዓልቲ ይኸውን ቀጺሉ፥ ዓቢ ውግእ እዩ ነይሩ!! እቲ ውግእቲ ኣብ ታሪኽ ኤርትራ ናይ መጀመርታ እዪ፤ መኽንያቱ ሓደ ውሑድ ቁጽሪ፥ ንኽልተ ሰሙን፥ ዝኸውን ምስሓደ ዓርሞሾሽ፥ ሓይሊ፤ ቦታ ናቐያየረ፥ 2 ሰሙን፥ብዘይምቁራጽ እዩ ተኻይዱ፥ እዚ ሞቶ ስድስት ዝብሃል' ንመጀመርታ ግዜ ኣብ ሰውራ ኤርትራ ተራእዩ፤፥ እቲ ውግእ ምስተወደአ መሪሕነት ምእሳር ጀሚራ መጀመርታ ዝትኣስሩ፥ ኣፈወርቂ ተኽሉን ታረቀ ይሕደጎን'ዮም፤ ነዞም ክልተ ምስኣሰረቶም መሪሕነት፥ ስለምንታይ ትኣሲሮም ዝብል ተቓውሞ' ይመጽእ፤፥
መሪሕነት ምእሳር ጀሚራ ስለዘላ፥ ሙሴ ተስፋምካኤል ንፔጥሮስ ሰለሙን መልእኽቲ ሰዲድሉ፤፥ ፔጥሮስ ሰለሙን ናይ ሃንደሳ፥ ፈንጅታት ክቐብሩ ተንቀሳቒሶም፥ ስለዝነበሩ፥ ፔጥሮስ ካብዝኾነ ሓላፍነት ወሪዱ እዩ ነይሩ፤፥ መሪሕነት ምእሳር ጀሚራ ስለዘላ ዓጢቕኩም ከልጢፍኩም፡ምጹ ዝብል መልእኽቲ፥ ካብ ሙሴ ተማሓላሊፍሎም፤፥ ሙሴ ውን ደስኪሉ እዪ ነይሩ ሽዑ፤፥ ሕጂ እቲ መልእኽቲ ጠሊፎሞ፥ ፔጥሮስ ሰለሙን መድፍዕ ሒዙ ተሰሪዑ ክመጽእ ከሎ፥ ኣብ ድብያ ኣትዮም ኩሎም ተታሒዞም፤ ኩሎም ተታሒዞም ካኣ ኣብ ሓለዋ ሰውራ ኣትዮም፥፣
ብዓል ሙሴ ውን ተታሒዞም ሓለዋ ሰውራ ኣትዮም፥። ብዓል ጆን ውን ኮምኡ፥ ንኹላ ምጥርናፍ ኮይና፤ ኩላ ሰብ ክትኣቱ ምስጀመረት እታ ሓይሊ ናይ ብዓል ትኩእ የሕደጎ፥ እታ ሓይሊ ናቱ ትንቀሳቐስ ማለት'ዩ ስለምንታይ ትኣሲሮም ኢላ፤፥ ሓላፊና ስለምንታይ ትኣሲሩ ብዝብል፥ ብዓል ሃብተምካኤል፥ ወልደገርግሽ፥ ሓዉ ነዚ ዓንደብርሃን ማለት'ዩ፥ ንሱ ዝመርሓ ጉጅለ፥ ትንቀሳቐስ ማለት'!ዩ፥ ምእስር ምስበዝሐ ካብቶም መሪሕነት ሓደ ተወልደ ኢዮም እዚ ትወስድዎ ዘለኹም ስጉምቲ፥ ጌጋ፥ እዩ፥፣ ኣነ ካብ ጀብሃ ዝተፈለኽሉ መኽንያት፥ ጀብሃ ብትገብሮ ዝነበረት ምእሳርን ምቕንጻልን' ጸሊአ እየ ተፈልየ፥ ስለዚ' ንስኻትኩም ውን ኣብቲ ንሕና ዝመስረትናዮ ውድብ፥ ምቕንጻልን፡ምእሳርን፥ ከምዚ ዓይነት ስጉምቲ ክትወስዱ፥ ኣንጻር እቲ ዝተፈለናሉ እላማ ስለዝኾነ፥ ኣቅበሎን'የ፥ ኢልዎም፥ ስለዚ ትፈትሕዎም እንተዳኣኬንኩም ጽቡቕ እንተዘይኮይኑ፥ ኣነ ኣይእከብን'የ ምሳኻትኩም ኢልዎም፤፥ እዚ ናይ ተወልደ ኢዮብ መግለጺ ብጽሑፍ እዩ ሂብዎም፥ ደብዳበ ጽሒፉ ብጽሑፍ'ዪ ሂብዎም፤፥
እቲ ጽሑፍ ድማ ንኹሉ ተጋዳላይ ተነቢብሉ'ዩ፥፣ ተወልደ ኢዮም ከምዚ ስለዝገበረ፥ ነቶም ኣዕነውቲ ካኣ ስለዝደገፈ፥ ካብ ስልጣን ወሪዱ ኣሎ፥ትብል መሪሕነት ክትንቀሳቐሰላ ጀሚራ፤፥ንዓና ዘንበቡልና ነዚኣ፥ መስፍን ሓጎስን ዓሊ ስዒድን እዮም፤፥ ሄኖክ እንተዳኣ ክኢልካ ንመስፍን ሓጎስ ሕተቶ፥ ከምዚኣ ትብሃል ሓቂ ድያ በሎ ሓሶት እንተዳኣ ኢሉካ ባዕለ ኣለኹ፤፥ ኣብቲ ኣኼባ ዝዋዓሉ ሰባት ብሂወት ስለዘለዉ ከቕርቦም ይኽእል'የ፤፣ንምርግጋጽ ማለት'ዩ፤፥ ወላ ንድሩዕ ከማን፥ ብዛዕባ'ዚ ነጊረዮ ነይረ፥ መስፍን ሓጎስ እንድህር ናይብሓቂ ምሳኻትኩም ኣብቲ ጉጅለ ኣሎ ኮይኑ፥ ተወልደ ኢዮብ፥ ዘንብቦ ዝነበረ፥ ከምዚ ይብል ነይሩ፥ሞ ሓቂ ድያ ኢልካ ሕተቶ ኢለዮ። መኽንያቱ ድሩዕ ኣብቲ ግዜ ምንቅስቃስ ኣይነበረን ተማሪኹ'ዪ ነይሩ፤፥
4ይ ክፋል ይቕጽል............
ሄኖካ ሃኒ፥ share ንበሎ ታሪኽ'ዩ፥፣
ቃለ-መሕተት ብዛዕባ ታሪኻዊ ሰውራ ኤርትራ፥ ምስ ገዲም ተጋዳላይ፥ ተስፋምካኤል ተኽለብርሃን (ቅሱን)
4ይ ክፋል፥
እቲ ምንቅስቃስ ኣብ ዘጋጠመሉ እዋን ድሩዕ ኣብ እስርቤት ተማሪኹ'ዩ ነይሩ፤፥ ስለዚ ብዛዕባ፥ መስፍን ስለዚ ዘይትፈልጦ ነገራት ስለዘሎ ንድሩዕ፥ ድሕሪ'ቲ ምንቅስቃስ ነጊረዮ ነይረ፥ ብዝኾነ፥ ተወልደ ኢዮብ ንሰንኪ ንመንካዕ ደጋፋይ ኢኻ ተባሂሉ፥ ካብ ስራሕ ጠጠው ይብል፥ ብረቱ ልጉም፥ እዪ ናይ ተወልደ ኢዮብ፥ ዝኾነ ሰብ ብፍላይ ሰለሙን፥ ወልደማርያም፥ ንዓይ ክኣስር እንተዳኣ መጺኡ ጥይተይ ልጉም'ዩ፤፥ ዝቐረበኒ ድማ ክዝበጥ'ዩ ይብል፤፥
ተወልደ ኢዮብ ንፉዕ'ዩ፤፥ ኬድካ ክትረኽቦ ትኽእል ኢኻ መግቢ ይበጽሖ'ዩ፥ እታ ጽላል ናቱ ኣካቢቡላ እዩ ብመንደቕ ተነዲቓ'ያ፥፣ ብረቱ ዕምርቲ'ያ፥፣ ሰለሙን ወልደማርያም በቲ ከባቢ ኣይሓልፍን'ዩ በቲ ተወልደ ኢዮብ ዝነበሮ ቦታ ኣይንቀሳቐስን'ዪ፤፥ ሰለሙን ወልደማርያም እዪ ዝኣስር ነይሩ፤፥ ናይ ጸጥታ ሓላፊ ተባሂሉ ንሱ'ዩ ሰብ እንዳሃደነ ዝኣስር፥፣ በታ ተወልደ ዝነበራ ግን ኣይንቀሳቀስን'ዩ፤፥ ካልእ ግን ዝኾነ ሰብ እንዳኣተወ ንተወልደ ኢዮብ ክረኽቦ ይኽእል'ዩ፤፥ ብፍላይ ብፍላይ ኢሰያስ ብተደጋጋሚ' ይበጽሖ ነይሩ'ዩ፤፥
ድሕሪ'ዚ ንሕና ንኸበሳ ንወጽእ ከበሳ ምስወጻና፥ ነቲ ጉዳይ ሓደ መደምደምታ' ክግበረሉ' ተባሂሉ፥መሪሕነት ባዕላ፥ መሪሕነት ሽማግለ መሪጻ፥ ነቲጉዳይ ክትርኢ ተባሂሉ፥ ማለት'ዩ፤፥ ነቶም ዝእሰሩ ዝነበሩ ጉዳዮም እትርኢ ብወልደምካኤል ሃይለ ትምራሕ ሓንቲ ናይ ፈዳይን ሓይሊ፥ ካብ ኣስመራ ዝመጹ፥ ንሳቶም ክርእይዎ ተባሂሉ፥፥ እዚ ናይ ድስፕሊን ጉድለት እንተዘይኮይኑ፥ ካልእ ጉድለት የብሎምን፥ ስለዚ ዘእስር መኽንያት፥ የብሎምን ኢልዎም ወልደምካኤል ሃይለ፤፣ ኣብ ኮምኡ መደምደምታ በጺሑ፥ እንተዘይኮይኑ ካብዚኦም ንላዕሊ፥ ነቶም ኣብ ላዕሊ ሞክሮፎን ሒዞም ብኣውራጃ ክርብሹ ዝቐነዩ፥ ካብኦም ንላዕሊ ሕማቕ ዝገበሩ፥ በዚ ሓደ ወገን ኣለዉ፥ ኢሎም ብዓል ወልደምካኤል ሃይለ መደምደምታ ሂቦም፤፥
ዘእስር መኽንያት ዝብሃል የብሎምን ምስ በሎም፤፥ ካልእ ሽማግለ ትምጻእ ተባሂሉ ብድሕሪኡ ውን፥ ካብቶን ኣብ ከበሳ ዝነበሩ ድማ፥ ብብጻይ ጎይቶኦም እትምራሕ፥ ሓንቲ ሽማግለ ቆይማ ማለት'ዩ፤፥ እዛ ሽማግለ ጎይቶኦም በርሀ፥ ኣለዋ፥ የማነ ሃይለምካኤል ዝብሃል ነይሩ፤፥ ኣባግራይ ኢና ንብሎ ዝነበርና፤፥ ዑቕበ ኣብርሃ ነይሩ፤ ግርማይ ገብረመስቀል፡ነይሩ፥፥ ሓምሻዮም ሓመድዓሊጣህር ዝብሃል፡ነይሩ፤፥ እዞም ሰባት እዚኣቶም፥ ሽማግለ ቆይሞም፥ ነቲ ጉዳይ ክምርምሩ ኣብ ኩሉ ቦታታት ተንቀሳቒሱ፤፥ ኣብ መወዳእታ መደምደምታ ድማ በጺሖም፤፥ ብወገን እቶም ገስገስቲ፡ምሁራት ዝቐርብ ዝነበረ ነጥቢ ጉጅለ ነይሩ፥ ዝብል፥ ንሕና ንርእስና ኣብ ጉጅለ ተወዲብና ኔርና፤፥ ኣንጻርና ድማ ካልእ ጉጅለ ተወዲቦም፤፥ ኢድ እቲ መሪሕነት ኣትይዎ፥፣ ብኣውራጃውነት ድማ ውደባ ነይሩ፤፥ ዝብል 3 ክስታት እዮም ኣቕሪቢም ነይሮም፤፥
ነዚምአን ክትምርምር ኢላ እታ ሽማግለ ምስቀረበት፥ እቲ በቶም ገስገስቲ ምሁራት ቀሪቡ ዝነበረ ክስታት መርሚራ እታ ብብጻይ ጎይቶኦም ትምራሕ ጉጅለ፥፥ እታ ጉጅለ ከምዝነበረት ኣረጋጊጽናዮም ዝብሉ፥ ብብዓል ሙሴ ወገን ሓደ ጉጅለ፡ነይሩ፥ ጉጅለ ከምዝነበሩ ንሳቶም ባዕላቶም ውን ይኣምንሉ'ዮም፤፥ ብኣንጻሮም ድማ ካልእ ጉጅለ ነይሩ፤፥ ኣውራጃውነት ኣትይዎ ከምዝነበረ፥ ርኡይ ብርኡይ ዘረጋገጽናዮ፥ ሓቅታት ኣሎ ኢሎም፡ብዓል ብጻይ ጎይቶኦም፤፥ ደምዲሞም፤፣ ኢድ መሪሕነት ነይርዎ ንኽንብል ግን እታ ወረቐት ስለዘየላ፥ እታ ትዘውር ዝነበረት ወረቐት ናይ መሪሕነት፥ ጠፊኣ ስለዝኾነት፥ ስለዝተሰወረት ከነራጋግጽ ኣይንኽእልን ኢና ነይራ፥ እዮም፡ዝብሉ ንሕና ግን ነታ ወረቐት ክሳብ ዘይረኸብና፤ ከነረጋግጽ ኣይንኽእልን ኢና ስለ'ዚ፥ ናዓኣ ውድቕቲ ጌርናያ እዮም ዝብሉ፤፥
እምበር ብዓል ብጻይ ጎይትኦም በጺሖሞ፡ነይሮም ናይ መሪሕነት ኢድ ከምዘለዎ ርዱእ፥ እዩ ግን ብጭቡት ክትዛረብ ስለዘለካ'ያ፥ እታ፥ ጉዳይ፤፥ መሪሕነት ካኣ፥ እዚ ነገር'ዚ ክሳብ ኣብ ከምዚ፥ እንድሕር በጺሕኩም ንሕና ካኣ ኢድና ከነእቱ ኢና ኢላ ምዓት ምፍርራሕ'ያ፥ ክትገብር ፈቲና፥፣ ከምቲ ድሕሪ ብጻይ ጎይቶኦም ዘዕለለኒ፥ ሕጂ ዳሓን ነታ መሪሕነት ቀስ ኢልና ክንሪኣ ኢና እተን ክልተ ግን፥ ከምዝነበራ ክንገልጽ ኢና እታ ናይ ገስገስቲ ምሁራትን ማለት(መንካዕን) ኣንጻር መንካዕ ኣውራጃዊ ውደባ'ዘለዎን፥ ከምዝነበራ ክንገልጽ ኢና፥ ኢሎም መደምደምታ፥ ሂቦም መግለጺ ሂቦም፤፥ ክህቡ ከለዉ እቶም ኣርባዕተ፥ ኣብ ሓደ ክኾኑ ከለዉ እቲ ሓደ ሓመድ'ዓሊ ጣህር፥ ዝብሃል ካብታ ቀዳመይቲ' ወገን ናይ ህዝባዊ ሓይልታት፥ እሞ ንኸበሳ ገለ ውሑዳት ሰባት ከይዶም ዝነበሩ ካብኣቶም፥ እንድዩ ተመሪጹ፥ ንሱ ልክዕ ምስቶም ናይ ቀዳማይ ወገን ህዝባዊ ሓይልታት፥ ሓደ መርገጺ'ዩ ዝወስድ፥ እዚ ዝብሃል ዘሎ ኩሉ ኣይነበረን ኢሉ ይዛረብ፤፥ ግን ኣርባዕተ ስለዘድመጹ፤ ናቱ ውዱቕ'ዩ ነይሩ፤፥ መሪሕነት ግን ነዚ፥ መሊስካ ዝገደደ፥ ቁኑዕ ክፈርዱ ኢልና ዘቕረብናዮም እንዳበልካ ዕግርግር ተፈጢሩ፤፥ ስለዚ መሪሕነት ባዕላ ነቲ ጉዳይ፥ ርእዮም ፍርዲ ዝህቡ፥ ሽማግለ፥ መዚዝና ኣሎና ኢላ፥ ሓንቲ ሽማግለ መዚዛ ማለት'ዩ፤፥ ንሕና ንኸበሳ ወጺና፤ እታ ሽማግለ ሕጂ፥ ብኢብራሂም ዓፋ እያ ትምራሕ ነይራ፤፥ ዝሃበቶ ፍርዲ ድማ ሞት'እዪ ነይሩ፤፥ ነቶም 6 ሰባት ንሞት ፈሪዳቶም፥፣
ንሙሴ ተስፋምካኤል
ንዮውሃንስ ስባህቱ
ንኣፈወርቂ ተኽሉ
ንታረቀ የሕደጎ፥
ንሃብተስላሴ ገብረመድሂን፥
ንርእሶም ዓቋይ(ዶክቶር ርእሶም)
ሕቶ-----ኣብዛ ናይ መንካዕ'ስ ብዙሓት ሰባት ደቂ ኣከለጉዛይ' እዮም ኩሎም ይብሉ' እዮም፥ ስለዚ ነቲ ናይ 1973 ምንቅስቃስ፥ ካልእ ኣንፈት ይህብዎ እዮም ማለት፥ ደቂ ኣከለጉዛይ ብኣውራጃ ተወዲቦም ዳሓር ተቐቲሎም ዝብል፥ ስእሊ ኣብዚ፥ ናይ ሎሚ ወለዶ' ኣሎ፥ እስከ ሓቂ ድዩ? ኩሎም ደቂ ኣከለጉዛይ ድዮም? ወይስ ጌጋ'ዩ፥ እስከ ኣስማቶምን ዓዶምን ጥቀሰለይ??
መልሲ-----እወ እንታይ ይመስለካ'እዚ ብኣንጻር ክዝረብ ከሎ ድላዮም እዮም ስም ዝህብዎ፥ ወላ ንጉጅለ 15 ውን እኮ፥ ናይ ኣከለጉዛይ ምጥርናፍ እዩ ኢሎም፡ዘይስሙ ሂቦሞ እዮም፤፥ ናይ ኣከለጉዛይ ምንቅስቃስ ግን ኣይነበረን' ናይ 6 ኣውራጃታት ዝጠርነፈ ሃገራዊ ሕቶ እዩ ነይሩ፤፥
ሕጂ ናብ መንካዕ ክንምለስ ኣስማቶምን ዓዶምን ክጠቕሰልካ' እዞም 6 ንሞት ዝተፈርዱ፥
ሙሴ ተስፋምካኤል--ዓዲ ፍኚዕ ኣከለጉዛይ
የውሃንስ ስባህቱ---ጉራዕ ኣከለጉዛይ፥
ሃብተስላሴ ገብረመድህን---ዑናፎርዖን ኣከለጉዛይ
ዶክቶር ርእሶም--ሰራየ'
ኣፈወርቂ ተኽሉ' ዓዲ ተከሌዛን ሓማሴን
ታረቀ የሕዶጎ ካኣ ሕንብርቲ ሓማሴን፤፥
እዚኣቶም እዮም መንካዕ ዝብሃሉ' ከምቲ ዝበልኩኻ ግብ ብኣንጻር ክዝረብ ከሎ፥ ንዝኾነ ነገር ዘይናቱ እንተተዋህበ ዘገርም ኣይኮነን፤፥
5ይ ክፋል ይቕጽል..........
ሄኖካ ሃኒ
ቃለ-መሕተት ምስ ገዲም ተጋዳላይ ተኽለብርሃን ተስፋምካኤል (ቁሱን)
5ይ ክፋል..
እቶም ኣብ መንካዕ ዝነበሩ፥ 6 ምሁራት 3 ደቂ ኣከለ'ጉዛይ እዮም 2 ደቂ ሓማሴን እዮም 1 ድማ ወዲ ሰራየ'ዩ፤፥ ስለዚ ንምንታይ ደቂ ኣከለጉዛይ እዮም ናይ ኣውራጃ እዩ ነይሩ ይብሃል፥ እዚ ኩሉ ድማ ነቲ ንቁሕ ሙሴ ተስፋምካኤል ንምርካብ'ዪ፤፥ ወይ እቶም ቀንዲ ተጠመቲ ዝነበሩ ሙሴን ወይሃንስ ስባህቱን' ስለዝነበሩ'ዩ፤፥ እዚ ኣባሃህላ ሓሶት እዪ፤፥ መግለጺ ናይ የውሃንስ ስብሃቱ፥ ኣብ ታሪኽ ሰውራ ኤርትራ እዚ ሕጂ፡ንገብሮ ዘለና ምንቅስቃስ፥ ናይ 1973 ናይ ገስገስቲ ምሁራት ናይ ምእራም ምንቅስቃስ ኣብ ሰውራ ኤርትራ ተባሂሉ፥ ክስነድ'ዩ እዪ፡ዝብል ነይሩ፤፥
ስለዚ እቲ ዝነበረ ምንቅስቃስ ናይ ገስገስቲ ምሁራት እዩ፤፥ ወላ እቶን ነፋሪት ጨውዮም ዝመጹ ብዓል፡ሙሴ የውሃስ፥ ኣማኒኤል፥ ደበሳይ'ዮም' ነይሮም፤፥ ደበሳይ ወዲ ሰራየ እዩ፤፥ ግን ተቐንጺሉ'ዪ ምስቶም ዝቕንጸሉ ዝነበሩ፤፥ ስለዚ እቲ ዝብሃል፥ ሓሶት'ዩ፤፥
ኩቡራት ተኸታተልቲ እዞም ኣየር ዝጨወዩ፥ ኣብ ላዕሊ ዝተጠቕሰ ስሞም፥ ካብ ኢትዮፕያ ናብ ልብያ ኣየር ናይ ሃይለስላሴ ጨውዮም ዝኣተዉ ጀጋኑ'ዮም፥ ንዝያዳ፥ ኣፍልጦ ግን ኣብ ካልእ ግዜ ክጻሓፍ'ዪ፤፥
ንቐጽል እንባኣር፥ ግርማይ ባህረ ምሳይ ወዲ ኣሃዶይ' እዪ ነይሩ፥ ኣብ ከበሳ መጀመርታ ዝተሰለፍክሉ፥ግዜ ዪንቨርስቲ ካላኣይ ድዩ 3ይ ዓመት'ዩ ነይሩ፤፥ ወዲ ሓማሴን'ዩ፥
ሕቶ----እዚ ግርማይ ባህረ ዝብሃል ካብቶም ዝተቐንጸሉ'ድዩ??
መልሲ---እወ ካብቶም ዝተቐንጸሉ'ዩ። ካብቶም ገስገስቲ ምሁራት እዩ፥፣ እቶም ገስገስቲ ምሁራት ዝብሃሉ፥ እቲ ምሁር ጉጅለ፥ ሓንቲ ብልጽግቲ ኤርትራ ክሃንጽ ራኢ ዝነበሮ፥ ኣብ ሓደ'ዩ ተጠሚሩ' ነይሩ፤፥ እቶም ድኽመት ዝነበሮም ግን ካብኡ ይወጹ ነይሮም፤ ሕጂ ናይዝጊ ክፍሉ ስለምንታይ ናብቲ ገስገስቲ ምሁራት ዘይትሓወሰ እንተዳኣ ኢልካኒ፤ ናቱ ድኽመት ነይርዎ ናይዝጊ ክፍሉ። ናይዝጊ ብነብሱ ፈራሕ እዩ። ኣብ ከበሳ'ዩ ነይሩ፥
ኣብ ኩናት ውን ትብዓት ዘይብሉ፥ ስለዝኾነ ኮምሽመሪ ጋንታ ጌርካዮ፥ ፈሪሑ ራዕራዕ ዝብል እንተዳኣ ኮይኑ፥ ክትኣልዮ ኣለካ፣ ናዓ ሓደስቲ ሒዝካ ኪድ ኣብ ሳሕል ትምደብ ተባሂሉ እዪ ናብ ሳሕል ከይዱ፥ ሳሕል ምስመጸ እታ ድኽመት ናቱ ሕብእቲ ድኽመት ኣላ፥ ክሽፍና ድማ ኣለዎ፥ ኣንጻር ክንቀሳቀስ ክኽእል ኣለዎ፥ መኽንያቱ፥ ጎብለል ኮይኑ ንኽወጽእ፥ ብድኽመቱ እዩ ናይዝጊ ኣንጻር እቶም ገስገስቲ ምሁራት ደው ኢሉ።
ኣማኒኤል ቀሺ ንሱ ውን ኣብቲ ናይ የሚን ዝተቐንጸለ፥ ኣብዚ ጉጅለ ዝብለካ ዘለኹ ምርጫ ተመሪጹ ነይሩ'ዩ ከም ወዲ ሓማሴን፥ ንሱ ሕጂ ካብ ከበሳ ክመጽእ ከሎ፥ ወላ ድሩዕ ድሕሪ ይገልጾ ነይሩ'ዩ፥ ብዛዕባ ኣማኒኤል ቀሺ፥ ኣማኒኤል ቀሺ፥ ስለምንታይ ንሳሕል ከምዝሰደድዎ፤፥ ኣማኒኤል ቀሺ ምስቶም ፈዳይን እዩ ነይሩ፥ እታ ፈዳይን ብወልደምካኤል ሃይለ እያ ትምራሕ፥ እቲ ክፍሊ ርክብ ካኣ ብሃይለ ድሩዕ እዩ ዝምራሕ፥ ብዓል ሃይለ ድሩዕ ኣስመራ ስለዝውዕሉ፥ መሕደሪ ኣብ እምባደርሆ ነይርዎም፤፥ ኣብ እምባደርሆ ውፉያት ነይሮሞም፥ ኣብኡ'ዮም ዝሕብኡ፥ ሕጂ ኣማኒኤል ቀሺ፡ነታ ኣብኡ ዘላ ዋና ገዛ፥ ቀንጠብጠብ ክብል ጀሚሩ።
ሰንቢዳ ሕጂ ንሳ ኣብ መወዳእታ ንድሩዕ ነጊራቶ፥ እዚ ብጻይኩምስ ሕማቕ ኣመል ኣለዎ፥ ቀንጠብጠብ ይብል ኣሎ፥ ኢላ ንድሩዕ ነጊራቶ ድሩዕ፥ ሰንቢዱ!! እንታይ እዪ ዝገብር ዘሎ ኢሉ፥ መኽንያቱ ሓደ ዓቢ ምስጢራዊ ስራሕ እንዳሰራሕካ፥ ኣብ መሕቢኢኻ ገዛ ቀንጠብጠብ ምባል፥ ነገር ክበላሾ'ዩ። ሕጁ ንኣማኒኤል ቀሺ፥ ማኣረምታ ገይርሉ፥ ኣብኡ ምስኣቶም ክሰርሕ ከምዘይክእል፥ ካብቲ ቦታ ክእለ ኣለዎ፥ ሽዑ ድሩዕ ደብዳበ ናብ ኢሰያስ ጽሒፉ፥ እዚ ሰብ እዚ ከምዚ ዓይነት ስራሕ ይሰርሕ ስለዘሎ ናብ ወዲ ፈንቅል ስደዶ ወዲ ፈንቅል ከጽርዮ እዩ ኢሉ ንኢሰያስ ደብዳበ ሰዲድሉ፤፥
ስለዚ ምጽእ ምስ በለ ካብ ከበሳ እታ ምንቅስቃስ ናይ 1973 ጸኒሓቶ ኣንጻራር ድቕድቕ፥ መኽንያቱ ነታ መሪሕነት ክኸስባ ዝኽእል ኣብዛ ግዜ እዚኣ'ያ፥፣ ስለዚ ኩላ በብድኽመታ እያ ኣብቲ፥ ኣንጻር እቲ ምንቅስቃስ ነይራ፤፥ ገብረምካኤል ወዲ 4 ዝብሃል ኣብ የሚን ዝተቐንጸለ፥ ንዓይ መሳልፍተይ'ዩ፤፥ ንሱ ሕጂ ኣብቲ መጀመርታ ምንቅስቃስ ምሳና እዩ ነይሩ፥ ሽዑ ንሽዑ ግን መርገጺኡ ቀይሩ።
ስለዚ' እዚ ምንቅስቃስ ናይ መካዕ ናይ ኣከለጉዛይ ኣይኮነን ነይሩ፥ ኣዝዮም ብዙሓት ምሁራት ደቂ ኣከለጉዛይ ነይሮም እዮም ቃልሲ ግን ናይ ወዲ ኣከለጉዛይ ኣይኮነ ናይ ናይ ወዲ ሓማሴን ኣይኮነ ናይ ዝተቓለሰ ብዓል ራኢ'ዩ፤፤
ኣልኣሚን ስራጅ ሕጂ ካብቶም ቀንዲ ተንቀሳቐስቲ'ዩ ነይሩ፥ እታ መጀመርታ ኣኼባ ክትግበር ከላ ነቶም 10 ሰባት ዝሓጸዮም ኣልኣሚን ስራጅ እዩ፥ ንባዓል ጆን ማለት'ዩ፥ ከመይ ጌሩ ሓደ ሰብ 10 ሰብ ይመርጽ ተባሂሉ፥ ንሱ ግን ግዜ ከሕጽረልኩም ደልየ እየ እንበር ባዕልኹም ክትመርጹ ትኽእሉ ኢኹም ዘይንዕኦም ኢኹም ክትመርጹ ኢልዎም፤፥ ዳሓር ግን ነዚ ኣልኣሚን ስራጅ መሪሕነት ጠዋውያቶም እንድዒ፤፥
ሕቶ' እዚ ኣልኣሚን ስራጅ ንብሎ ዘለና እዚ ጻሓፊ ናይ ህግደፍ ዘለድዪ??
መልሲ-----ኖ ኖ ኣይኮነን፣ ፈደረሽን ናይ ኩዑሶ ገይሮሞ ነይሮም ኣብ ወጻኢ፥ ኣብ ፈረንሳ፣ ናይ ቤት-ጽሕፈት ሓላፊ ነይሩ፥
ሕቶ--- ሕራይ፥ እስከ ብዛዕባ ናይ የሚን' ካኣ ሕጂ ክንዛረብ፥ የሚን፥ ምዓስ እዩ ምንቅስቃስ ጀሚሩ፥ ዕላምኡ ከ እንታይ እዩ ነይሩ? ንኣብነት ሰለሙን ወልደማርያም፥ ቅድሚ፥ ምቕንጻሉስ ናብ ሱዳን ሃዲሙ፥ ነይሩ ይብሃል፥ እዩ፥ ናብ ሱዳን ዘህደሞ እንታይ'ዩ?
ኣብ ምቅንጻል ናይቶም ምሁራት ኣቢ ተራ ዝነበሮ ሰብ'ዩ ኣብ ሱዳን ከሎ ግን ንዓርኩ ቁኑዓት እዮም ኢልዎ ይብሃል፣ እስከ ብዛዕባ'ዚ ቁሩብ ኣዕልለኒ???
6ይ ክፋል ይቕጽል.............
ሄኖካ ሃኒ
ቃለ መሕተት ብዛዕባ ታሪኻዊ ሰውራ ኤርትራ ምስ ገዲም ተጋዳላይ፥ ተኽለብርሃን ተስፋምካኤል (ቅሱን)
6ይ ክፋል፥
ሕቶ-- የሚን እንታይ እዩ ነይሩ ዕላምኡ፣ ሰለሙን ወልደማርያም ሓደ ካብቶም ቀንጸልዪ'ዩ ነይሩ ናብ ሱዳን ኣብ ዝሃደመሉ፥ ግን ዕላማ ናይ መንቃዕ ቁኑዕ ምንባሩ ተዛሪቡ ይብሃል እስከ ብዛዕባዚ ኣዕልለኒ?
መልሲ----ሕራይ እዚ እቲ ዓርኩ ኢልዎ ዝብሃል እንድዩ፥ ዓርኩ ስለዝኾነ ከመኽንየሉ ውን ይኽእል'ዩ፤፥ ኣነ ግን ሓቂ እየ ክዛረብ፥ ዝኾነ ሰብ ብሕጋዊ መንገዲ ክኸይድ ይደልዮ'የ፤፥ ሰለሙን ግን ሓጋዊ መንገዲ ኣይሰርሕን'ዩ ኣይፈልጦን ውን እዩ ነይሩ፤ ፥ ነዛ ኩላ ሰብ ትሃንዲዱ ልዕሊ ኢሰያስ ኣብ 1973 ምንቅስቃስ ኣንጻር ዝተንቀሳቀሰ ሰብ እንተዳኣ ነይሩ፥ ሰለሙን ጥራይ'ዩ፤፥ ሰለሙን ወልደማርያም፥ ኣብ 1975 እታ ግርጭት ኣብ ሞንጎ ኢሰያስን ሰለሙንን' ጀሚራ ኣላ፥ 1975 ሰለሙን ወልደማርያም ኣብቲ ምስጢራዊ ሰልፊ የለን፥ ሕጂ እቲ ኣብ ሞንጎ ኢሰያስን ሰለሙንን ዝነበረ ግርጭት ኣብ 75 ተጋሂዱ እዩ፤፥
ቅድሚ እቲ ኢሰያስ ምግሃዱ ግን ኣነ ይፈልጥ ነይረ እየ፤፥ መኽንያቱ ካብ ሓለዋ ሰውራ ክወጽእ ከለኹ፥ ናይ ክልቲኦም ባእሲ ከምዘውጻኒ ይፈልጥ ነይረ እየ፤፥ መኽንያቱ ስለምንታይ ትኣሲረ ኢለ ሓቲተ፥ ስለዝኾንኩ ሕጂ ስም ክጠቕስ ኣይደልን'የ ሰባት ክልክም ኣይደልን'የ፤፥ ብሂወት ስለዘለዉ፤ ብዝኾነ ንምንታይ ክምዝወጻኹ ሓደ ሰብ ነጊሩኒ ሰለሙንን ኢሰያስ ስለዝተባእሱ ኢኻ ወጺኻ ኢሉኒ፤፥ ጽቡቕ ዕድል ረኺብኩም፥
ኣነ ምስ ስምኦን ኢማን የማነ ቻይና ዝብሃል ነይሩ፥ ሰለስቴና፥ እዞም ክልተ ተሰዊኦም እዮም፥ የማነ ቻይና ሕጂ ወዲ ዓዲ ንፋስ'ዩ፥ ኣብቲ ናይ 1973 ምንቅስቃስ ግን ምሳይ እዩ ነይሩ፤፥ ሰለስቴና ብሓደ ክንወጽእ ከለና ከምዚ ስለዝኾነ፥ ተባሂሉ፥ ንስምኦን ድማ ባዕሉ እዩ ኢሰያስ ኣፋንይዎ፥ የማነ ቻይና ድማ ክትስዕብ ኢኻ ተባሂሉ፥ የማነ ቻይና ድማ ምስ ሰለሙን ወልደማርያም ሕለፍያ ኮይኖም፥ ኣብታ ምስ ወጻና፥ ቀልጢፎም ሽዑ ንየማነ ኮምሽነሪ' ናይ ሓይሊ ጌሮሞ፥ ንዓይ ግብ ኣይትሪፎምኒ፥ ሰለሙን ግን ይሕንሕን እዩ ነይሩ፤፥ ምትህልላኽ ነይሩና፥ ከበሳ ክኸይድ እየ ኢሰያስ ኢሉኒ እዩ ይብሎ ኣይትኸይድን ኢኻ ይብለኒ ኣነ ክምደብ ከለኹ ብሓላፍነት ኣይኮነን ከም ሳንዱቕ ብሬን ዝስከም ጌሮም እዮም መዲቦምኒ፥ ስለዚ ሰለሙን ናይ ሓለዋ ሰውራ ሓላፊ ኮይኑ ዝገብሮ ዝነበረ፥ ካልእ እዩ ነይሩ፥ ሕጂ ንሰለሙንን ኢሰያስን ግን ቅድሚ ንኸበሳ ምምጻእና ፥ ሓደ ዓቢ ምስሕሓብ ተፈጢሩ ነይሩ፥
መኽንያቱ ሰለሙን ነቶም ኣብኡ ዝነበሩ መራሕቲ ሓይልታት ዳርጋ ኩሎም ዳሓፍ ናይ የሚን ምንቅስቃስ ተባሂሎም፥ ዝግለጹ መራሕቲ ሓይልታት፥ እንድዮም ኮይኖም፥ ካብቲ ኣውራጃታትን ምሁራትን፥ ካብ ዝኾነ ሓላፍነት ኣልዮሞም ስለዝኾኑ፥ እዞም ዳሓር ዝገበሉ፥ ንሳቶም እዮም ኣብቲ ጽፍሒ ክመጹ ጀሚሮም ሕጂ ንዓኣቶም ኣኪቡ፥ ገዛኢ ሃብተን የማነ ኣባግራይን፥ መሪሕነት ክግምጥሉ ይንቀሳቐሱ ኣለዉ ተባሂሉ፤፥
ገዛኢ ሃብተ ዝብሃል ካብቶም መጀመርያ ኣብ ዓላ ዝተፈለዩ፥ ወዲ ኣከለጉዛይ እዩ፥ ኮምሽነሪ ቦጦሎኒ እዩ ነይሩ ኣብቲ፥ 1975 የማነ ኣባግራይ ድማ ምኽትል ናይ ድሩዕ ዝነበረ ኣብቲ፥ ናይ መጀመርታ፥ ድሩዕ ምምራኹ፥ ዳሃር 1975 ምስተመለሰ፥ ኣብታ ኮሚተ ናይ ብጻይ ጎይቶኦም ድማ ነይሩ፥ ዳሓር ንኸበሳ ምስተመለስና ድማ፥ ሓላፊ ናይ ህዝባዊ ርክባት ዝነበረ ኣብ ማእከል ኣስመራ ዝተሰወአ እዩ፤፥ ሕጂ፡ነዞም ክልተ እዚኣቶም መሪሕነት ክግምጥሉ ደልዮም ኢሉ ሰለሙን ወልደማርያም ምንቅስቃስ ጀሚሩ፤፥ ኣብ ልዕሊ እዞም ክልተ ሰባት እዚኣቶም፥ ገዛኢ ሃብተ ኣብ ሳሕል ስለዝነበረ፥ ሰለሙን ኣኼባ ገይሩ፥ ኣንጻር ገዛኢ ሃብተ ብዙሕ ምንቅስቃሳት' ገይሩ፥ ገዛኢ ሃብተ ንኸበሳ ከድዩ፣ ገዲፍዎም ከይዱ፥ መኽንያቱ ክኣስርዊ እዮም፥ ኢሰያስ ካኣ ኣብ ከበሳ እዩ ዘሎ፥ ገዛኢ ሃብተ ምስተን ኣብ ከበሳ ዝቖማ ዝነበራ ቦጦሎኒ ኮምሽነሪ ቦጦሎኒ ጌሮም ኮፍ ኣቢሎሞ፥፥
ሰለሙን ኣኼባ ክገብር ከሎ ግን ኣንጻር ገዛኢ ሃብተን የማነ ኣባግራይን ማለትዩ፤ የማነ ኣባግራይ ኣበስመራ ተሰዊኡ ኣሎ፤፥ ሰለሙን ኣይፈለጠን፥ መኽንያቱ ኣብ ማእከል ኣስመራ ሓደ ከዳዕ! ወዲ ተኽልያ ዝብሃል፥ ንየማነ ኣብግራይን ን መምህር ዓንዶምን ዝብሃሉ፥ ኣብ ማእከል ኣስመራ ተኸቢቦም ኣብ እንዳ ማርያም፥ ኣየር ወለድ ኢድኩም ሃቡ ምስበልዎም፥ ንኹሉ እቲ ገንዘብን ወረቓቕትን ኣቃጺሎም ዝተሰዉኡ እዮም፤፥ ንኣየርወሎድ ከማን እዚ ተግባር ኣሰንቢድዎም እዩ፤፥ እቶም ኣየርወሎድ ዝብሃሉ' ኮማንዶ ናይ ኢትዮፕያ፥ ንሶም እዮም ክሕዝዎም መጺኦም ነይሮም፥ ስለዚ ብኸምዚ መስዋእቲ ዝተሰወአ ሰብ፥ ብሰለሙን ወልደማራይም ኣብ ሳሕል ይኽሰስ ነይሩ፤፥ ሕጂ'ዛ ነገር ኣብ ምንታይ ትቃላዕ ማለት'ዩ፥ ኣብቲ 2ይ ዙርያ ቤት-ትምህርቲ ካድር፥ ዝብሃል እታ ገዳይም ተጋደልቲ ብደረጃ መሪሕነት ውን ብዓል ኣስመሮም፥ ዘለውዎም ነይሮም'ዮም፥ እቲ ትምህርቲ ናይ ካድር ድሩዕ እዩ ሓላፊኡ፥ ትምህርቲ ናይ ካድር ምስተወደአ፥ ድሩዕ ሓላፍነት ስለዘይብሉ፥ ናይታ ቤት-ትምህርቲ ሓላፊ'ዪ እንበር መሪሕነት ኣይኮነን፥ ብዛዕባ ውድባዊ ጉዳያት፥ ዘሎ፥ ሕቶታት ኢሰያስ መጺኡ'ዩ ዝምልሶ፥ ንድሩዕ ሕቶ የቕርብሉ፥ ሓደ ሰብ ነታ ሕቶ ኣቕሪብዋ ነይሩ፥ ገዛኢ ሃብተን የማነ ኣባግራይን፥ መሪሕነት ክግምጥሉ ደልዮም ነይሮም ዝብል ኣኼባታት ኣብ ሳሕል ተኻይዱ፥ ከመይ እያ ተባሂላ፤፥ ሕቶኹም ሓዝዎ፥ ሕጂ ንምልሶ ሕቶ ኣኮነን ሓዝዎ ኢልዎም፥ ድሩዕ፥ ንሕና ንምልሶ ሕቶታት ከተቕርቡ ትኽእሉ ኢኹም ተባሂሉ፥ እዚ ሕቶ'ዚ ተወዲቡ እዩ ነይሩ፥ ንፎርማሊቲ'ዩ ዝዝፈብ ነይሩ፤፥ ሽዑ ኢሰያስ መጺኡ ሓዲሩ፥ ንጽባሕቲ ድሩዕ ኣኼባ፥ ጌሩ፥ ሕቶታት ዘለኩም ውድባዊ ሕቶታት ኢሰያስ መጺኡ ስለዘሎ ክትሓቱ ትኽእሉ' ኢኹም ኢልዎም፥ እዚ ዝብለካ ዘለኹ ኣብ 1975 እዩ፥ ሕቶታት ኣቕርቡ ምስተባህሉ ገዛኢ ሃብተ'ካኣ ኣሎ ኣብቲ ኣኼባ፥ ገዛኢ ሃብገን የማነ ኣባግራይን መሪሕነት ክግምጥሉ ሓሲቦም ዝብሃልል፥ ኣኼባታት ኣብ ሳሕል ተኻይዱ፥ እንታይ እያ እዛ ክሲ ካሳብ ክንደይ እዪ እዚ ሓቅታት ስለምንታይ ከ፥ ኢሎም ሓቲቶሞ ንኢሰያስ፥ ኢሰያስ ካኣ ተገምጢልዎም ነቶም ኣብ ሳሕል ኣኼባ ዝገብሩ ዝነበሩ የሚን ተባሂሎም ዝግለጹ ማለት'ዩ፤፥ እቶም ኮምኡ ዝብሉ ዝነበሩስ ኣብዚ ምሳኹም ኣለዉ ኢልዎም፤፥
ኣብዚ ምሳኹም ስለዘለዉ ባዕሎም የብርህልኩም ኢልዎም፥ እቶም ኣብቲ ኣኬባ ኮምኡ ትብሉ ዝነበርኩም ግለጽዎ ኢልዎም፥ ስቕ ስቕ ኮይና፥ ንዑ'ባ ተስኡ ባዕልኹም ኢኹም፥ ምሽ ትዛረቡ ኔርኩም፥ ተስኡ ተዛረቡ ኢልዎም፤፥ ስቕ ስቕ ኮይና! ብጂ ንገለ ገለ ሰባት ኣስማት ተቒሱ ኣተሲእዎም፥ ካብቶም መራሕቲ ሓይልታይ፥ ንስኻ ንስኻ ምሽ ኣብቲ ኣኼባ ኔርኩም፥ ከምዚ ምሽ ትብሉ ኔርኩም፥ ካብ ምንታይ ተበጊስኩም ኢልዎም፥ መልሲ የለን ስቕ ኮይና፥ ኣነ ኣብቲ ኣኼባ ኣይነበርኩን ኣብቲ ኣኼባ ዝነበረ እዩ ድሕሩ ነጊሩኒ፥ ሽዑ ኢሰያስ ንመጀመርታ ግዜ፥ ወላ ነቶም ኣኼበኛታት ዘሰንበደ፥ መሳርሒ ናይ ሰለሙን ክትኮኑ እንተደሊኹም ክትቅጽሉ ትኽእሉ' ኢኹም፥ ግን ክትስሕንዋ ኢኹም፥ ኢልዎም፥
ሕቶ---ኢሰያስ ድዩ ኮምኡ ዝብል ዘሎ?
መልሲ---እወ ኢሰያስ ኣብቲ ኣኼባ፥ ኮምኡ ኢልዎም 1975 እዩ፥ ገና ሰለሙን መሪሕነት እንከሎ'ዩ፤፥ ግርጭት ከምዘሎ ኣብ ሞንግኦም ተፈሊጢ ማለት'ዩ፤፥
7ይ ክፋል ይቕጽል..........
ሄኖካ ሃኒ Share
ቃለ-መሕተት ምስ ገዲም ተጋዳላይ ተኽለብርሃን ተስፋምካኤል(ቅሱን)
ብዛዕባ ታሪኻዊ ሰውራ ኤርትራ፥
7ይ ክፋል
ኣብ ሰለሙንን ኢሰያስን ዘሎ ግርጭት ተጋሂዱ ማለት'ዩ፤፥ ኣነ ሕጂ 1975 ፈሊጠ ኣለኹ ብዛዕባ'ዚ ኣኼባ' ዝተገብረ ናይ፥ መንከብለ ቤት-ትምህርቲ ካድር፥ ሓደ ዓቢ ነገር ተኸሲቱ ከምዘሎ ይርኢ ኣለኹ፥ ሕጂ ሰለሙን ወልደማርያም ምስቶም መራሕቲ ጋንታታት፥ምስ ብዓል ኣቢቶ፥ ተሰማሚዑ ነዛ ኩላ ዩንፈርስቲ በጺሓ ትብሃል፥ ኩላ ሓለዋ ሰውራ ጥዒሞማ'ዮም፤፥ ገሊኣ ክልተ ሰሙን ትቕጻዕ ገሊኣ፥ ወርሒ ተቐጺዓ ትመጽእ፥ ኩሎም ጥዒሞማ'ዮም፤፥ ብፋላይ ኣብ ከባቢ ናቕፋ ዝነበሩ፤፥ ብፍላይ ካኣ እንዳ'ከቢድ ብረት፤፥ ብድሕሪ'ዚ ኣብቲ ምርጫ ናይ ጉባኤ ክግበር ከሎ፥ ቅድሚ ጉባኤ ምርጫ ምግባሩ፥ ካብቲ ሓለዋ ሰውራ ንሰለሙን ኣልዮሞ፥፣ ሰለሙን ክእለ ከሎ፥ ናይ ሓለዋ ሰውራ ኮይኑ ይኣስር ነይሩ' ዳሓር ካኣ መራሕቲ በጦሎኒ ዘይፈልጥዎ፥ ምስመራሕቲ ጋንታታት እንዳተሰማምዐ፥ መራሕቲ ጋንታታት ሰብ ይሰድሉ፥ ሰለሙን ኣብ ሓለዋ ሰውራ የእቱ፥፥
ነዚ መኽንያት ጌሮም፥ ነቲ ሓለዋ ሰውራ፥ ብደረጃ መሪሕነት ዓሊ-ስዒድ ተመዲቡላ፥ ብደረጃ ሓላፊ'ካኣ ግርማይ ምሓሪ ተመዲቡላ፥ ግርማይ ምሓሪ መጺኡ ነቲ ሓለዋ ሰውራ ተቛጻጺርዎ፤፥ እቶም ኣብ ሓለዋ ሰውራ ዝነበሩ፥ ብዓል ሃይለ ጀብሃ፥ ካብ ስራሕ ጠጠው ኣቢሎሞም፥ ሰለሙን ወልደማርያም ካኣ ናይ ክፍሊ ታዕሊም ከምዝኸውን ጌሮሞ፤፥ ስለ'ዚ ሰለሙን ካብቲ ቦታ ኣልዮሞ'ዮም፥ እቶም ምስኡ ዝንቀሳቐሱ ዝነበሩ ካኣ፥ ኩሎም ካብ ስራሕ ጠጠው ኣቢሎሞም፥ ብዓል ምሓሪ ግርማጼን ዝብሃል፥ ኣብ ሶፌት ዝተማህረ ማለት'ዩ። ኮምኡ ውን ብዓል ገ/ምካኤል ልኡል። ኩሎም ካብ ስራሕ ጠጠው ኣቢሎሞም።እቶም ምስ ሰለሙን ይንቀሳቐሱ'ዮም ዝብሃሉ፥ ማለት'ዩ። ሕጂ ንጉባኤ ምቅርራብ ይግበር፥ነይሩ፥ 1976 እዞም ሰባት እዚኣቶም፥ ክመርጹን ክምረጹን መሰል የብሎምን ተባሂሉ። ብዓል ሃይለ ጅብሃ ኣብቲ ምርጫ ኣይነበሩን፤፥
ባራላይዝ ገይሮሞም፥ ስለዚ ሰለሙን ወልደማርያም፥ ንፎርማ'ዩ ኣብቲ ኣኼባ ዝመጽእ ዝነበረ፥ መኽንያቱ ኣልሚሶሞ'ዮም ቅድሚ'ቲ ጉባኤ፤፥
ዳሓር ሰለሙን እዚ ኩሉ ክገብሮ ዝጸንሐ፥ እቶም ናቱ ክውቅዑ ስለዝጀመሩ ሓንቲ ክገብር ኣይክኣለን፥ ነቶም ናቱ ካኣ ኣደስኪሎሞም'ዮም፤፥ ዳሓር ካኣ ንሰለሙን' እንድሕር' ንመንካዕ ሾብ ኢልዎም ሰለሙን ጠፊኡ ማለት'ዩ፤፥ መኽንያቱ እዛ ኩላ ብሰለሙን ክትህደን ዝጸንሐት ኩላ ክትዘብጦ እያ ማለት'ዩ፤፥ ሰለሙን ባይታ የብሉን ሕጂ! ኣብቲ ጉባኤ ክግበር ከሎ" ንሰለሙን ከም ሕጹይ ንማእከላይ ሽማግለ፥ ሕጹይ ኣይቕሪቦሞ፥ ንይምሰል! ንፎርማሊቲ'ዩ ቀሪቡ። ሰለሙን ግን ይፈልጥ ስለዝነበረ ከምዘይምረጽ፥ ንዓይ፥ ካብዚ ምርጫ'ዚ ኣውጹኒ፥ ኢሉ። ሕጂ ድሩዕ ንስኻ ዘይኮንካ፥ ትውስኖ፥ ሓፋሽ እንድሕር ደልያትካ፥ ሓፋሽ'ያ ሓጽያትካ ዘላ፥ ሓፋሽ እንድሕር ደልያትካ ካኣ፥ ክትምረጽ'ኢኻ! ኣይደለየትካን'ካኣ! ክትተርፍ ኢኻ፥ ይብሎ፤፥ ከምዘይምረጽ ግን ፍሉጥ'ዩ ነይሩ።ተሪፉ ኣይተመርጸንካኣ! ሕጂ ኣብ ምንታይ መዲቦሞ? ሓላፊ ናይ ጨንፈር ስእሊ ኢሎም መዲቦሞ! ካብ መሪሕነት ወሪዱ፥ ክምደብ ካኣ ኣለዎ፥ ኣብ ጨንፈር ስእሊ ድማ መዲቦሞ። ካሜራ ኣብ ክሳዱ' ጌሩ፥ ክንቀሳቀስ ክስእል ጀሚሩ'ማለት'ዩ።
ሕጂ ክንቀሳቀስ ምስጀመረ፥ ከረን ሓራ መሰውጻናያ፥ ከም ሳኣላይ፥ ካሜራ ሒዙ፥ ክመጽእ ከሎ፥ ኩሉ ሰብ ይስሕቆ፥ነይሩ፥ ሰለሙን ግን ሰብ ደልዩ፥ ሰብ ክረክብ ይደሊ፥ ነዛ ኩላ ዝጭፍልቓ ዝነበረ ኩላ፥ ከቲታቶ፥ ባንዴራኻ ምስወደቐ ሰብ ደሊኻ ኢላቶ፥ኩላ፥
ብጥራጥ ሰብ ዘይስሕቕ ዝነበረ፥ ሰብ ሰላም ክብል' ደልዩ፥ ግን ዝግደሰሉ ኣይረኸበን፥
ብኸምዚ! ካብኡ ሃዲሙ፥ ንሱዳን ይኸይድ፥ ሱዳን ምስከደ፥ ድሕሪ ዝተወሰነ እዋን ሰለሙን ሃዲሙ ንሱዳን ተባሂሉ፥ ተወርዩ፥ ካብ ሱዳን ምስ ተመልሰ ግን ኣብ ከረን ምሳይ ተራኺብና ኔርና። ኣብ ከረን ምስራኣኽዎ ሰንቢደ፥ ሃዲሙ ሰሚዐስ፥ መጺኡ ካኣ ርእየዮ ኣብ ከረን፥ ኣነ ምርኩስ ኔሩኒ፥ ምስቲ ትሃሪመዮ ዝነበርኩ፥ ምርኩስ ጌረ ዶግሎጽ፥ናልኩ፥ ክመጽእ ከለኹ፥ ርእዩኒ ሰላም ክብለኒ፥ መጺኡ፥ ንስኻ ሰላም ኣይትብለንን' ኢኻ ኢለዮ። ንዓይ እንታይ ኢልካኒ? ንስኻ'ከ እንታይ ጌርካ? ሃዳሚ! ጃሱስ! ኢለዮ። ንዓይ ኣጥፊካኒ'ኔርካ? ኣነ ግን ትርኢ ኣለኻ? ትሓማሺሸ'የ ዘለኹ፥ ኢለዮ። ንስኻ ግን ክትሃድም፥ ኢኻ ፈቲንካ፡ ኣነ ኣይሃደምኩን ኢሉኒ። ሃዲምካ ኢኻ ገለ'ኢለዮ። ሕጂ ዓብደላ ሙሳ ስለምንታይ ሰላም ዘይትብሎ፣ ኢሉኒ፥ ዓብደላ ሙሳ ዝብሃል ነይሩ፥ ሓደ ካብቶም ማእከላይ ሽማግለ፥፣ ሰለሙን ዶ ሰላም ዘብል ተግባር ኣለዎ'ዩ? ሰላም ዘብል ተግባር ኣይገበረን! እዚ ኩሉ ኣብ ልዕለይ ዝገበሮ፥ ረሲዑ ሰላም ክብለኒ፥ ክመጽእ? ስለ'ዚ ሰላም ክብለኒ ኣየምሕረሉን'ዩ ኢለዪ፤፥
ሕጂ ድሕሪ ካብ ሱዳን ምምጽኡ ናይ ሞጓዓዝያ ሓላፊ ይገብርዎ፥ ጸኒሖም ካኣ ናይ እንዳህዝቢ ሓላፊ ጌሮሞ ኣብቲ፥ ጓል መንቆርዮስ ዝነበረቶ፥ ናይ መደበር ዑቑባት፥ ናቱ ሓላፊ ይምድብዎ ማለት'ዩ። ድሕሪ ምዝላቕ፥ ናይ መደበር ዑቁባይ ናይ ኣዴታት ሓላፊ፥ ኮይኑ፣ ኣብ ጀንሃንቲ ይምደብ ማለት'ዩ። ጅልሃንቲ ሱዳን'ዩ። ካብኡ ምስ ዓሊ ዓሲና፥ ክሃድም' ኢሉ መደብ፥ የውጽኡ" እታ መደብ ካኣ ዓሊ'ዓሲና ሓቢሩ፥ ስለዝነበረ፥ እታ መደብ ፈጽምዋ ተባሂሎም፥ ጥቓ ዓይተርባ፥ ሰራዊት ሓሊፉ ጸኒሑ፣ ንሳቶም' ክመጹ ከለዉ ተታሒዞም፥ ሰለሙን ክሃድም ተታሒዙ ተባሂሉ፥ ሽዑ ሓለዋ፥ ሰውራ ኣትዩ። እቶም ካልኦት ግብ በብግዚኡ ቀዲሞሞ፥ ኩሎም'ዮም ኣትዮም፥ ሰለሙን ወልደማርያም ግን፥ በይኑ እዪ ተሪፉ ነይሩ። ብዓል ሃይለ ጅብሃ ግን ቀዲሞሞ'ዮም፤፡ ኣነ ሕጂ ሃይለ ጀብሃ፥ ኣብ ጊንዳዕ ተመዲቡ፥ ከሎ ኣብ ጊንዳዕ ረኺበዮ ነይረ።
ሕቶ-----እዛ ሓለዋ ሰውራ ንብላ ዘለና እታ ትቕንጽል ማለት ድዩ??
መልሲ----እወ ሓለዋ ሰውራ እንታይ ይመስለካ? ትቕንጽል ጥራይ እኮ ኣይኮነትን፤፥ ኣብዚ ሓደ ክንርድኦ ዝግባኣና ነገር ኣሎ፤ እቲ መጀመርያ ክትቀውም ከላ፣ ኣይተድልን'ያ ነይራ። ነቶም ገስገስቲ ምሁራት ክትኣስር ከላ፣ መኽንያቱ ዓቅሚ ኣይነበረናን፥ ዓቕሚ ሰብ ሓደ፥ ቁጽሪ ናይ ህዝባዊ ሓልታት፥ ካብ 400 ኣይንበዝሕን ኢና ኔርና፥ ኣብ ውሽጢ ከምዚ ዓይነት ኩነታት፥ ሰባት ክትኣስርን ሰባት፥ ሓለዋ ክትገብርንን፥ ዘይግቡእ'ዩ። ዳሓር ካኣ፥ ገበን ዘይፈጸሙ ሰባት' ኢኻ፥ ትኣስር ዘለኻ፥ ድሕሪ 1975 ግን እቲ ውድብ ዝተፈላለየ ክፍልታትን ቅርጽታትን ይሕዝን ነይሩ፥፥ ሓደ ካብቲ ቅርጺ ናይ ግድን'ዩ ሓለዋ ሰውራ፥ ክህሉ፤፥ መኽንያቱ ኣብዚ፥ ክንፈልጦ ዘለና፥ ስሚ ክገብሩ ዝላኣኹ ሰባት፥ በብዓይነቱ ጸላእቲ ነይሮም እዮም። ወላ እቲ ተጋዳላይ ክሃድም እንድሕር ፈቲኑ፥ እንተ'ተታሒዙ፥ ሓለዋ ሰውራ ይኣቱ ተቐጺዑ' ይወጽእ። ሓደ ወርሒ ድዩ? ክልተ ወርሒ ተቐጺዑ ይወጽእ፥ ሕጂ ናይ መቕጻዕቲ ናይ ምእራም፥ ቦታታት ነይርዎ'ዩ፤፥
እቲ ሓለዋ ሰውራ ትገብሮ ዝነበረት፥ ዘይሕጋዊ ስጉምቲ'ዩ? ዘዛርበካ' እንበር፥ ቤት-ማእሰርቲ ምህላዉ፥ ዘይተርፍ'ዩ ነይሩ። ኣብዘይ ግዚኡ ቆይሙ፥ እቲ ዳሓር ዝግበር ግን፣ ሓለዋ ሰውራ ናይ ምቕንጻል ጥራይ ኣይኮነን ነይሩ፥ ጃሱስ እንተዳኣ ኮይኖም ወይ ሰለይቲ፥ ብኢትዮፕያ ዝተላእኩ፥ እሞ ድማ ዝተረጋገጸ፣ ኣብኡ ክኣትዉ፥ ዳሓን'ዩ። እንተዘይኮይኑ ግን ሓዋዊስካ እንዳልመምካ' ንሰባት፥ ዘይናቶም ስም እንዳሃብካ፥ ብዙሕ ምስጢራት ኣብ ሓለዋ ሰውራ ስለዝተገብረ'ዩ ዘዛርብ፥ ፥ እንበር ልክዕ ከም'ክሉ፥ ፍጡር ወዲ ሰብ ኣብ ህዝባዊ ግንባር፥ ኣብ ኩሉ ኣብ ሕበረተ ሰብ' ዝግበር ዝነበረ ጌጋታት ኣብ ህዝባዊ ግንባር ይግበር ነይሩ'ዩ።
8ይ ክፋል ይቕጽል.........
ሄኖካ ሃኒ
ቃለ-ምሐትት ምስ ገዲም ተጋዳላይ፣ ተኽለብርሃን ተ/ምካኤል (ቅሱን)
8ይ ክፋል
ከም ኣብ ኩሉ ፍጥሩን ወዲ ሰብን ዝግበር ጌጋታት ኣብ ህዝባዊ ግንባር ይግበር ነይሩ'ዩ። ሰብ እንተዳኣ ቀቲሉስ፥ ስጉምቲ ክውሰደሉ ኣለዎ፤፥ ሰብ እንተዳኣ ሃሪሙ፥ መቕጻዕቲ ክቕጻዕ ኣለዎ። ሓለዋ ሰውራ ዘእቱ ድዩ? ዘየእቱ ነናቱ፥ መስርሕ ኣለዎ፤፥ ኣነ ብዝነበረኒ ሓላፍነት፥ ሕጂ፥ ሰብ ክቐጽዕ እንተዳኣ ኮይነ፥ እታ ስልጣን ናተይ ዝነበረት 2፥ሰሙን'ያ መቕጻዕቲ ተውህብ፥ ኣብ ልዕለይ ቢትወደድ ኣብርሃ ነይሩ፥ ቢትወደድ ልዕሊ ወርሒ ክቐጽዕ መሰል የብሉን። ልዕሊ ወርሒ ዝቕጻዕ' እንተዳኣ ኮይኑ ናብ ሓለዋ ሰውራ ክልኣኽ፥ ኣለዎ። ሓለዋ ሰውራ እያ ልዕሊ ወርሒ ትቐጽዕ፥፥ ናይ ሞት ውሳነ ክውሃብ እንተዳኣ ኮይኑ ድማ፥ ኣብ ሓለዋ ሰውራ፥ መሪሕነት እያ ትውስኖ። ብመሪሕነት ክሰድቕ ኣለዎ ናይ ሞት ፍርዲ፥ ስለ'ዚ ዝኾነ ሰብ ናይ ሞት ፍርዲ ክህብ ስጉምቲ ክወስድ መሰል የብሉን። ስለዚ ነናቱ ኣሰራርሓ ነይርዎ'ዩ። ግን ነቲ ነገር ሕማቕ ዝገብሮ! ዘየድሊ ስጉምቲ ኣብ ልዕሊ ንጹሃት ተጋደልቲ ስጉምቲ ምውሳድ'ዩ። እቲ ዝውሰድ ዝነበረ ፋሉላዊ ስጉምቲ ንብምልኡ ስም ለኪምዎ'ዪ። ዳሓር' ካኣ ኣብዘይግዚኡ ስለዝቖመ፥ ኣብዘይ ግዚኡ! እሞ'ድማ ኣብ ንጹሃት! ካኣ ስለዝጀመረ፥፥ እንበር ናይ ሓለዋ ሰውራ ናቱ ርእሱ ዝኻላለ ክትዛረበሉ ትኽእል ኢኻ።
ብዝኾነ ናብ የሚን ክንምለስ ናይ የሚን፥ እቶም ብኣውራጅነት፥ ኢሎም ኣብ 1973 ዝኽሰሱ፥ ዝነበሩ ሰባት፥ ብምልኦም የሚን ተባሂሎም፥ ብኣውራጃ ተንቀሳቂሶም ተባሂሉ፥፥ ብዓል መን'ዮም እንተዳኣ ኢልካኒ? ብዓል ኣማኒኤል ቀሺ፥
ኣብቲ ሽማግለ ተመሪጾም ዝነበሩ፥ ብዓል ኣቢቶ፥ ብዓል ተኪኤ ቀሺ፥ እዮም ዝብሃሉ ኩሎም እቶም ብኣውራጃ ዝንቀሳቐሱ ዝነበሩ ብዘይካ ውጩ፥ ዝሰገራ የለን። ኩሎም ተቐንጺሎም'ዮም። ስለዚ ባዕላቶም፥ እዮም ኣንቃሳቂሶሞም። ግን ገሊኦም ትኣሪሞም ኣብ መስመር ክኣትዉ ይኽእሉ ነይሮም'ዮም፥፥ ምስ ሰለሙን ስለዝትሓባበሩ'ዩ፥ እንበር ንገሊኦም የሚን ዘይኮኑ ከለዉ ኣልዕል ኣቢሎም'ዮም ኣልጊቦምሎም።
ሕጂ ኣነ ናይ ዶክቶር ኢዮብ ገብረልኡል ኣይኣምኖን'የ። የሚን ኔሩ ንዝብል ዘረባ' ኣይኣምኖን'የ። ምናልባት ዘይፈልጦ ነገር ክህሉ ይኽእል'ዩ። ኣነ ክሳብ ዝፈልጦ ግን ይዝረብ፥ መኽንያቱ ወዲ ኣሃዶይ ስለዝነበረ። ጽቡቕ ቅርበት ካኣ ስለዝነበረና፥፣ ወላ ኣብ 1978 ኣብ ከረን ቅድሚ'ታ መወዳእታ፥ ምእሳሩ፥ ኣብ ከረን ተራኺብና ኔርና፥ ኢና። ዝነበረና ትጽቢት ኣብቲ ውድብን ዘጋጠመናን፥ ኣነን ዶክቶር ኢዮብን ውን ኮፍ ኢልና ዘቲናሉ ኢና።
ሕቶ-----ስለዚ እዛ ናይ የሚን፥ ምንቅስቃስ፥ ሃገራዊ ምንቅስቃስ፥ ኣይኮነን ነይሩ፥ ዲና ክንብሎ?
መልሲ----ኖ ኖ ሃገራውን ዘይሃገራውን ኣይኮነን፥ ኣብኡ ብዙሕ ኣቀዲሞም፥ ሕማቕ ዝፈጸሙ ሰባት ነይሮም እዮም። ብዙሕ ሻዲኖም ውን፥ ብዙሕ ዘዕገርግሩ ዝነበሩ ኔይሮም እዮም። ከምዚ ሕጂ፥ ድሕሪ ናጽነት እንተዳኣ ርኢኻስ፥ ውጩ ዝገብሮ ዝነበረ፥ ዕንደራስ፥ ዓንዲሩ እዩ ከምሕሱም ዘይሃገራዊ ዝኾነ ጠባያት፥ ኣርእዩ፥ እዩ። ግን ውጩ ክእረም ይኽእል ነይሩ'ዩ። መኽንያቱ ውጩ ዓቅሚ የብሉን። እዚ ትገብሮ ዘለኻ ስጉምቲ ኣይትኸይድን ኢኻ ኢልካ ብሕጊ ሒዝካዮ፣ ሕጋዊ ኣሰራርሓ እንተዳኣ ኣምጺኻ' ክእረም ዝኽእል ሰብ'ዪ ነይሩ። ኮምኡ ንኽገብር ግን ደልዮሞ'ዮም ዘንቀሳቕስዎ ነይሮም። እንድሕር ዘይደለይዎ ድማ በታ ሕማቕ ዝገብሮ ዝነበረ ፋሉላዊ ኣካይዳ፥ ከሲሶም ከጥፍእዎ ይኽእሉ' ነይሮም'ዮም፥፥ ብኣ ከሲሶም ከጥፍእዎ እንተኾይኖም ድማ ኤህ! ዝብለሉ ሰብ ኣይረክብን እዪ ማለት'ዩ።
ስለዚ ኮምኡ'ዩ ዝግበር ነይሩ፥ ነዞም የሚን' ኢሎም ዘጥፍእዎም፥ ኤህ! ዝብለሎም ሰብ ኣይረኸቡን፥ ወላ ክጠፍኡ ከለዉ፥ ብዓይኒ ሓቂ እንተዳኣ መጺና ግን እዞም ሰባት እዚኣቶም፥ ባዕላቶም እዮም ኣጋግዮሞም፥ ካባና ዝፍለ፥ ካልእ ባህሪ ኣይነበሮምን፥ በቲ ቅድሚኡ ኣብ ተጋደልቲ ዝፍጽምዎ ዝነበሩ ግፍዒ ግብ ዓገብ ዝብል ሰብ ኣይረኸቡን፥
ግን ትኣሪሞም ምሳና ክጓዓዙ ይኽእሉ ወላ፥ ሃገራዊ፥ ስምዒትን ሃገራዊ' መንፈስን ዝነበሮም፥ ሰባት'ዮም፥ ግን ተጠቂሞምሎም። ኣብ ፖሎቲካ ምዓት ኣመንዛርነት እዩ ዝረአ፥ ግዳይ ናይቲ ኣመንዛርነት ኮይኖም። ኣነ መሳኪን እየ ዝብሎም ብዓይኒ ሓቂ።
ሕቶ---ሕጂ ብዝተፈላለየ መንገዲ ክንሪኦ እንተዳኣ ኬናስ፥ ኣብ 1973 ሕማቕ ስለዝገበሩ፥ እንበር፥፥ ኣብቲ ናይ 1977 ዝነበረ፥ ናይ የሚን ምንቅስቃሳት፥ ቁሩብ ናይ ድስፕሊን፥ ጉድለታት ጥራይ እንተዘይኮይኑ፥ ክሳብ ሞት ዘብጽሕ! ወይ ካኣ ብኣውራጃ ዘኽስስ፥ ጉዳይ ኣይነበሮምን' ማለት'ዩ??
መልሲ----ብኣውራጃ፥ ክትከሶም እንተዳኣ ኬንካ ንዓኣቶም፥ መጀመርታ ክኽሰሱ ዝግብኦም፥ ኢሰያስን ሰለሙንን' መስፍን ሓጎስን እዮም። ከም ሕሱም ተጠቂሞምሉ እዮም ነቲ ኣውራጃዊ፥ ምንቅስቃስ፥ ንዓኣቶም፥ ኣብ ኮምኡ ዝሸመምዎም ንሳቶም እዮም። ብደረጃ መሪሕነት፥ ዓሊ ስዒድ ካኣ ብወገንነት፥ ኣጸቢቑ ክኽሰስ ዝግብኦ ሰብ'ዪ ነይሩ። ስለዚ ይጥቀምሉ ነይሮም እዮም፥ ግን ተጠቂሞም የጥፍእዎም ነይሮም። ስለዚ እንታይ ማለተይ እየ መስለካ? ነቲኣቶም ተጠቂሞምሎም እዮም እንበር፥ ንጹሃት ከማና እዮም ነይሮም። ግን ተጠቂሞም ኣባላሽየሞም። መሰባላሸውዎም፡ድማ ኣጥፊኦሞም። ሕጂ እቲ ናይ የሚን ካብቲ ናይ 1973 ናይ ገስገስቲ፡ምሁራይ ዝፈለዮ፥ ነገር እንተዳኣ ኣሎ፥ እቲ ናይ 1973 ናይ ገስገስቲ ምሁራት፥ ዕላማ ነይርዎ። ዝተነጸረ ዕላማ፥ ገሊጾሞ፥ ስለዝኾኑ፥ ነቲ ጉድለታት ውን ኣብ፣ 13 ነጥቢ ጾሚቆም ኣቕሪቦሞ፥ ስለዝነበሩ" ነቲ ዝረአ ዝነበረ ጉድለታት ብምልኡ ስለዝዘርዘርዎ። ኢሰያስ ንሙሴ እንታይ ኢልዎ መስለካ? ኣነ'ሲ ልዕሊ መሪሕነት ናዓኻ፥ ኣሚነ ዝኾነ፥ ምስጢራት ናይዚ ውድብ፥ ወላ ካብ መሪሕነት ሓቢአ ናዓኻ ይነግረካ' ነይረ፥ ኢልዎ፤፥ ኣነ ዝፈልጣ ንስኻ ዘይትፈልጣ ኣብዛ ውድብ' የላን፥ መኽንያቱ ዝኾነ ነገር፥ ምሳኻ'የ ዝመክር ነይረ ኢልዎ፥፥
ነዚኣ ግን ሙሴ ኣይክሓዳን፥ እወ ሓቅኻ ኢልዎ። ዝኾነ ምሳይ ትመክር ኔርካ፥ ንሱ ግን ኣይኮነን ሕጂ ንዓይ ምንጋርካ ኣይኮነን፥ ኣብ ምውሳን ግን ዕንቅፋት ትኾነና ኔርካ ኢልዎ። ስለዚ ናዓይ ነጊርካኒ፥ እንድሕር፥ ኣብ ውሳነ ዘይንበጽሕ ኬና፥ እንታይ እዩ ትርጉሙ? ኢልዎ፣፣ ሕጂ ክትዋራዘየለይ ግን ፈቲንካ ኢልዎ ሙሴ ንእሰያስ፥፥ ከም ተካፍለኒ ዝነበረ ጌርካስ ክትዋራዘ ሓሲብካ ኢልዎ። ንዓይ ኣካፊልካ ውሳነ ዘይህበሉ ኮይነ! እንታይ እዪ ትርጉሙ? ኢልዎ።
ሕጂ እዚ ናይ 1973 ዝነበረ ጸገም ብዝርዝር ኣቅሪቦሞ'ዮም። ዳሓር ብዙሕ፥ ነጥብታት እዩ ተዘርዚሩ፥ ነይሩ፥ 1973 ወላ እቲ ውድብ ክሕዞ ዘለዎ ኣካይዳ፥ ከመይ ክኸውን ከምዘለዎ፥ ብምልኡ ዘርዚሮም ኣቅሪቦሞ'ዮም። ወላ ሕክምና ብኸመይ ክምሓደር ኣለዎ? ዜና ብኸመይ ክምሓደር ኣለዎ? ወትሃደራዊ፥ ኣካይዳ፥ ከመይ ክኸይድ ኣለዎ? ከመይ ዝበለ ናይ ካርታ ትምህርቲ ክዋሃብ ኣለዎ? ቤት-ምህርቲ ካድር ክቀዎም ከምዘለዎ፥ ብዙሕ ነገራት እዮም ኣቅሪቦም ዕላማ ነይርዎ ናይ 1973 ናይ የሚን ምንቅስቃስ' ግን ኣብቲ ክንቀሳቀሱ ጸኒሖም፥ የሚን ኢሎም ስም ሂቦሞም። የሚን ሓደ ዝተነጸረ ዕላማ ሒዞም ኣንጻር ኢሰያስ ዝገበርዎ ምንቅስቃስ ኣይነበረን። እታ ምንቅስቃስ ናይ የሚን፥
ብዓል ተኪኤ ቀሺ፥ ክንቀሳቀሱላ ዝጀመሩ፥፥
ፔጥሮስ ሰለሙንን ስብሓት ኤፍረምን ኣብ መሪሕነት፥ ኣብ ፖሎቲካዊ ቤት ጽሕፈት ምስ መጹ፥ 1977 ንሕና ብመንካዕ ኣይንምራሕን ኢና፥ ዝብሃል ዘረባ መጺኡ፥፣
ሕቶ--- ፔጥሮስ ሰለሙንን ስብሓት ኤፍረምን ኣብቲ ናይ 1973 ናይ ገስገስቲ ምሁራት ወይ ድማ (መንካዕ) ስለዝነበሩ' ድዮም፥ እቶም ናይ የሚን ብመንካዕ ኣይንምራሕን ዝብሉ ነይሮም??
መልሲ---እወ መንካዕ እዮም ነይሮም መንካዕ ስለዝነበሩ ድማ ኣብ 1975 ናይ ሞጦሎኒ ኣዘዝቲ እዩ ገይርዎም፡ኢሰያስ፥ ብዓል ተኪአ ቀሺ ካኣ መራሕቲ ሓይልታይ እዮም፣፣ ሕጂ ኩሎም እቶም፥ ብዓል ውጩ ብዓል ተኪኤ ቀሺ፥ ዘለውዎም ኩሎም ኣብቲ ናይ ሓይሊ እዮም ዘለዉ። ልዕሊኦም ስለዝመጹ ንሳቶም ሕጂ፥ ካብ ተራ ካኣ እዮም ናብ ላዕሊ መጺኦም፥ ብዓል ውጩ ተኪኤ ቀሺ ብመንካዕ ኣይንምራሕን ኢና ክብሉ ጀሚሮም።
ሕጂ ብዓል ተኪአ ቀሺ መሪሕነት፥ስ ካብ መንካዕ ኣድሒናያስ፥ መሪሕነት መሊሳ ተገምጢላትና ይብል ነይሩ፥ ኩሎም ኮምኡ እዮም ዝብሉ ነይሮም እቶም፥ ኣብ የሚን ዝነበሩ። ንመሪሕነት'ስ ብኻ መንካዕ ፈኒናላ፥ ተጣላቕያ ዝነበረት ካብ መንካዕ ኣናጊፍናያስ፥ ንዓና ተገምጢላ ከምዚ ክትገብረና፥ ናበሉ፥ ኩሎም ክዛረቢ ጀሚሮም። እዚ ግን ስግሚ ከኺዶም ኣይክኣለን። ዳሓር ሓንቲ ክትፈልጣ ዘለካ ኢሰያስ ኣብቲ፥ ኣመዳድባ ናይ መሪሕነት፥ ትዓጻጺፍሎም'ዩ። እታ 13 ዝኣባላታ፥ ፖሎቲካዊ ቤት-ጽሕፈት ክትቀውም ከላ፥ እቶም ካብቲ ከበሳዊ ወገን፥ ኣብቲ ፖሎቲካዊ ቤት-ጽሕፈት ዝተመርጹ፥ ዳርጋ ኩሎም ኣብቲ ምንቅስቃስ፥ ኣይነበሩን ብዘይካ፥ መስፍን ሓጎስ፥ ብርሃነ ገብረዝግኣብሄር ኣብቲ ምንቅስቃስ ኣይነበረን፥ ብርሃን ኣብ ሓይሊ ባሕሪ ስለዝነበረ፥ ኣብ ባሕርያ ተባሂሉ ዝፍለጥ፥ 1975 እዩ መጺኡና ከም ኣዛዚ ቦጦሎኒ ኮይኑ ናብቲ ኣነ ዝነበርክዋ ናቕፋ፥ ኣብኣ ተመዲቡ ናብኣ'ዪ፡መጺኡና፥
እቶም ናይ ባሕሪ ዝብሃሉ፥ ኣጽዋር ብባሕሪ ስለዝመጽእ፥ በዚ ብዓል ማርሳ ጉልቡብ፥ ማርሳ ተኽላይ፥ ትሓቢኦም ኣጽዋር ኣምጺኦም፥ ዳሓር ቀቢሮም፥ ኮለል እዩ ናታቶም። ኣብ ሳሕል እንታይ ይግበር ኣሎ ኣይፈልጡን እዮም። ሕጂ ብዓል ብርሃነ ገረዝጊሀር ኣይነበረን ኣብቲ ምንቅስቃስ፣ ዑቅበ ኣብርሃ ከበሳ እዪ ነይሩ። ዳሓር ኣብታ ሽማግለ ካኣ ተመሪጹ ነይሩ። ድሩዕ ኣብ ቤት ማእሰርቲ እዩ ነይሩ። ኣይነበረን። ፔጥሮስ ሰለሙንን ስብሓት ኤፍሬምን ኣብቲ ናይ 1973 ናይ መንካዕ ምንቅስቃስ ነይሮም። መስፍን ሓጎስ ድማ ምስ ኢሰያስ ነይሩ ሕጂ ከምዚ ጌሩ ሓዋዊሱ እዪ ኣቂምዎም ነይሩ። እቶም ፍርዲ ዝሃቡ ብዓል ኢብራሂም ዓፋ፥ ንሞት ፍርዲ ዝሃቡ፥ መሪሕነት ካኣ፥ ናታቶም ተግባር እያ ኣፈጺማ እንድዩ ዝብል ኢሰያስ፥ ናብ ብዓል ኢብራሂም ዓፋ' እዪ ዘልግቦ እኮ፡ኢሰያስ ነቲ ናይ 1973 ትሓታትነት፥፥ መሪሕነት ኣይኮነትን ንሞት ፈሪዳ እዪ ዝብል፣ እታ ዘውጻናያ ሽማግለ ንሳ እያ ንሞት ፈሪዳቶም፥ መሪሕነት ካኣ ተግቢራ እዩ ዝብል። ሕጂ ባዓል ኢብራሂም ዓፋ ድማ ንመን'ዮም ዝፈርሑ ዘለዉ ይመስለካ? ነቲኦም እዮም ዝፈርሕዎም ኣብ ዝኾነ ግዜ ክግምጥሉና ይኽእሉ እዮም'ዮም ዝብሉ፥ ስለዚ ጽቡቕ ገይሩ እዩ፥ ከምዝፋራርሑ ገይሩ ሒዝዎም፤፥
9ይ ክፋል ይቕጽል.........
ሄኖካ ሃኒ
ቃለ-መሕተት ምስ ገዲም ተጋዳላይ ተኽለብርሃን ተ/ምካኤል (ቅሱን)
ብዛዕባ ታሪኻዊ ሰውራ ኤርትራ፥
9ይ ክፋል
ስለ'ዚ ንሓድሕዶም ከምዝፈራርሑ ጌሩ ሒዝዎም'ዩ። ሕጂ እቶም መራሕቲ ሓይልታት ከም ብዓል ተኪኤ ቀሺ ብመንካዕ ኣይንምራሕን ኢና ዝብል ፋሉላዊ ኣካይዳ ክኸዱ ጀሚሮም' ነይሮም። ኩልና ካብታሕቲ ወሪድና ንሰርሕ እንተዳኣ ኣለና! ከምዚ ናበሉ ክዛረቡ'ስ መን'ዩ ክቕበሎም? ንሕናስ ሓላፍነት ይግባኣና እንድዩ ዳኣ ብዓይኒ ሓቂ እንተዳኣ መጺኻ! ግን ዝገብርዎ ዝነበሩ ህልኽ፥ ኣብ ዝኾነ ናታቶም ገበናት ውን ስለዘይንኣቱ፥ ኣይግድሰናን ኣዩ ሂቦምና ኣይሂቦምና፥፥ ልዕሊ ወዲ ፍላንሳ ዝተጨፍለቐ ሰብ እኮ የለን! ወዲ ፍላንሳ ኮ፥ ተራ ኣውሪሞ'ስ ነቲ ኩናት ካኣ ባዕሉ ይመርሖ። ኩናት ወዲ ፍላንሳ፥ 1974 ዝተገብረ ኩናት፥ ኣብ ናይ መጣግሕ ዝብሃል ቦታ፥ ኣብ ከበባ ኣትዮም፥ ወዲ ፍላንሳ ኣብ ተራ ደረጃ'ዪ ወሪዱ ነይሩ። እታ ኩናት መሬት ምስ ጸንቀረት፥ ኣንሳሕቡ ዝብል ትእዛዝ፥ ኢብራሂም ዓፋ ኣሕሊፉ ኢብራሂም ዓፋ ንኡስ መራሒ ሓይሊ'ዩ ነይሩ ሽዑ፥ ወዲ ፍላንሳ ራድዮ መንጢሉ ካብ ዓሊ ጆን! ውጉኣትና ከነውጽእ ኢና፥ ክንከላኸል ኢና፥ ዉጋኣትና ከይወጹ ድማ ኣብዚኣ ዝወጽእ የለን፥ ኢሉ ብዙሕ'ዩ ተገይሩ።
ሕጂ ኢብራሂም ዓፋ፥ ውጻእ ኢልዎ፥ ወዲ ፍላንሳ ሽዑ ኣብ ራድዮ ንኢብራሂም ዓፋ ጸሪፍዎ። ውጉኣት ገዲፍካ ክትሃድም ገለ ኢልዎ። ውጉኣተይ ሒዘ ክወጽእ እየ ክንራኸብ ኢና ኢልዎ። ኣብዚ ሳዓት ግን ወዲ ፍላንሳ ተራ'ዩ ዘሎ! ተራ ከሎ'ዩ ከምዚ ዝገብር ዘሎ፥ ራድዮ መንጢሉ ነቲ ኩናት ባዕሉ መሪሕዎ። ኣብ ከምዚ ጽንኩር ኩነታት ክመርሕ ዝኽእል ሓያል፥ ሰብ እዪ ነይሩ። ካብቲ ዝነበሮ ናይ መራሒ ሓይሊ፥ ደረጃ ኣውሪዶም፥ ናብ ታራ እዮም ገይሮሞ' ነይሮም። ስለምንታይ ተራ ኮይነ ግን ኣይበሎምን። ይራጋረግ ነይሩ፥ ዳሓር ዘርባዕባዕ ምስ ኮነ ድማ ባዕሉ መሪሕዎ ነቲ፥ ውግእ። ሕጂ ንሕና፥ ነታ ራድዮ ንሰምዓ ዘለና፥ እቲ ውግእ ጸንኪሩ ስለዝነበረ፥ ክንመጽእ ስለዝነበረና፥ ኪዳነ ጎቦዝ ዝብሃል'ዩ ነይሩ፥ መራሒ ሓይልና፥ ወዲ ፍላንሳ ክጻረፍ ምስ ሰመዖ፥ ነገር ጸንኪራ ኣላ ወዲ ፍላንሳ ኣብ ከምዚኣ ዓይነት ኩነታት እንተዳኣ በጺሑ፥ ብጾትና ተገዲዖም ኣለዉ፥ ጉየዩ፥ ኢሉና።
መኽንያቱ ወዲ ፍላንሳ ኣብ ከምዚ እንተዳኣ በጺሑ፥ መሬት ጸንኪራ ኣላ፥ ቀልጢፍና ከነድሕኖም ኣለና፥ ኢሉና። ሕጂ ንሕና፥ ኪዳነ ጎበዝ መሪሑና፥ እንዳ'ጎየና ኢና ንኣቱ ዘለና። ወዲ ፍላንሳ ካኣ ነቶም ዉጉኣት ሒዝዎም ወጺኢ፥ ነታ ሓይሊ ሒዝዋ ወጺኡ። ሓደ ዉጉእ ኣየትረፉን፥ ሓደ ስዉእ ጥራይ ብርሃነ ኣንጀሎ፥ ዝብሃል ተሪፉ፥ ንሱ ካኣ ክከላኸል እየ ንስኻትኩም ውጹ ኢልዎም፥ ዳሓር፥ ብርሃነ ኣንጀሎ ካብቶም ናይ 1973 ምንቅስቃስ፥ ካብቶም ቀንዲ ስለዝነበረ፥ ናቱ ጅግንነት ድማ ዓቢ መዛረቢ' ኣርእስቲ ኮይኑ፥ መኽንያቱ ብርሃነ ኣንጀሎ፥ ምስ ፔጥሮስ ሰለሙን ብሓንሳብ ዝተሰለፈ፥ ተማሃራይ ዪንቨርስቲ፥ ብሓንሳብ እዮም ተሰሊፎም፥ ኣዕሩኽ እዮም ነይሮም። ሕጂ ንኻልኦት ታሕቲ ኣውሪድካ' ክትጨፋልቕ ጸኒሕካስ ዳሓር' ብመንካዕ ኣይንምራሕን ኢና' ክብሉ? ንሕና ከማን ብኣኣቶም ተመሪሕና! ሕጂ ኮምኡ ክብሉ ከለዉ፥ ሰብ፥ ኪዒባቶም እያ።
ዳሓር ዘረበኦም ይኸፍእ ንሕና ንመሪሕነት ካብ መንካዕ ኣድሒናያስ ተገምጢላትና! ከምዚ ሕጂ ዓንድምኪኤል ካሕሳይ ዝብሎ ዝነበረ ቅድሚ ምማቱ፥ ንመሪሕነት'ስ እዚ ኩሉ ንሕና፥ ተኸላኺልና ኣብዚ ዘብጻሕናያስ፥ ሕጂ ካኣ ናዓና፥ ተገምጢላትና እንበለ፥ መስተን ጸርፍን ኮይኑ ዝነበረ፥ መወዳእታ ድማ ኣካሪጆሞ! ሕጂ እቲ ናይ የሚን ምንቅስቃስ'ሲ? ሃገራውን ዘይሃገራውን ኣይኮነን፥ ከም ሓደ ጥርኑፍ ጉጅለ ከምዚ ናይ 1973 ናይ መንካዕ፥ ራኢ ዝነበሮ ጥርኑፍ ምንቅስቃስ ኣይኮነን ነይሩ። ክትቀምሎም ጸኒሖም ዳሓር የሚን ኢሎም ኣሕቂቆሞም። ሕጂ የሚን ኢሎም ክሕቅቅዎም ከለዉ ድማ፥ መሳኪን ዳርጋ'ቶም ሓረስቶት'ስ ክእረሙ ዝኽእሉ ሰባት'ዮም ነይሮም። ብቀሊል ኣብ መስመር ክመጹ ዝኽእሉ ሰባት እዮም ነይሮም። ወይ ካኣ ከም ብዓል ውጩ ኣጽቅጥ ከብሉ ነይርዎም ውጩ፥ ካብቶም ቀንዲ መዕገርገርቲ'ዩ ነይሩ፥ ኣብቲ ኣውራጃዊ ምንቅስቃስ፥ ካብቶም ቀንዲ እዪ ነይሩ። ከምዚኣ ምንቅስቃስ ምስ መጸት ግን ሸረፉ ሒዙ ኣጽቕጥ ኣቢሉ። ሰጊርዋ!
ሕቶ----መቸም' እዚ ኩሉ ትሓሊፉ፥ እዚ ኩሉ ሕልኽላኻት ተሰጊሩ፥ ኣብ ናይ 70ታት ማለት'ዩ። 80ታት ምስ ኣተወ ውን በብውልቂ፥ በብሓደ ተባዓት እዮም ዝበልዎም፥ ብዙሓት ተጋደልቲ ተቐቲሎም እዮም። ከም ብዓል ኢብራሂም ዓፋ ኮምኡ ውን ንጹር ዘይኮነ ናይ ብዓል ወልደምካኤል ሃይለ፥ ነዚ ብኸመይ ኢኻ ትገልጾ??
መልሲ----ናይ ኩሎም እኮ ንጹር ኣይኮነን ናይ ወዲ ፍላንሳ፥ ወልደምካኤል ሃይለ፥ ሓመድ ዓሊ ክለይ ናይ ብዓል ሃብተማርያም፥ ናይ ኢብራሂም ዓፋ፥ ናይ ኩሎም እኮ ንጹር ኣይኮነን፥ እቲ ኣቀታትላ! እቶም ንጠቅሶም ብዙሓት እዮም ብዓል ወዲ ዘርአ ብዓል ዶክቶር መኮነን ሃይለ፥ ኣቀታትሎኦም ግን ንጹር ኣይኮነን፥ ክምርመር ኣለዎ/ ናይዚ ሓላፍነት ዝስከም ሰብ ክህሉ ኣለዎ። መኽንያቱ እቲ ተጻብኦ ስለዘሎ፣ ኣብ ልዕሊ'ዞም ሰባት እዚኣቶም ስጉምቲ'ዪ ተወሲዱ ኢና ንብል ዘለና። ናይ ወዲ' ፍላንሳ' ስ ሓደ ዓቢ መራሒ'ዩ ነይሩ። ኣብ ኩናት እቲ ዘይጻዓት፥ ዓቢ መራሒ ከምዝኾነ፥ ኩሎም እዮም፥ ዝምስክርሉ ወላ እዞም ሕጂ ዘለዉ ጀነራላት፥ ወላ ኮነሬላት፥ ኣብ ኤርትራ ዘለዉ፥ ብዛዕባ ኩናት ክዛረቡ እንተዳኣ ኮይኖም፥ ወዲ ፍላንሳ ከይጠቀሱ ክሓልፉ፥ ኣይክእሉን'ዮም።
ከመይ ኢሉ ጠፊኡ ንዝብል፥ ሕቶ? ዕበጦ ዕበጦ እታ ኣሃዱ፥ ከይትንገር፥ ናይ ወዲ ፍላንሳ መስዋእቲ ክሕባእ እዪ ተፈቲኑ፤፥ ስለምንታይ ክሕባእ ተፈቲኑ? ናይ ኢብራሂም ዓፋ፥ ዓመትን' ገለን እዪ ትሓቢኡ! ኣነ ናይ ኢብራሂም ዓፋ መጀመርያ ክሰምዕ ከለኹ፥ ከመይ ጌረን ኣትየነኦ ነቲ ቦታ፥ ከመይ ጌረን ሃዲመን ወጺአን? ናይ ኢብፋሂም ዓፋ ሕጂ ዘይመስል'ዪ ነይሩ። ግን ንሕና ዘይንፈልጦ ሓደ ነገር ነይሩ ኣብ ውሽጢ እቲ ውድብ፥ ኣብ ሞንጎ ኢሰያስ ኣፈወርቅን ኢብራሂም ዓፋን፥ ባእሲ ከምዝነበረ ኣይንፈልጥን ኢና ኔርና። መኽንያቱ ኣየርእዩኻን እዮም እታ ሰልፊ፥ ግን ትፈልጥ ነይራ እያ፥፥ ሕጂ ድሕሪ 1994 እታ ሰልፊ፡ከምዝነበረት፥ ምስ ፈለጥና፥ ብዛዕባ'ዚ ሰባት ኣዕሊሎምና'ዮም። ንሕና ንፈልጥ ኔራ ይብሉኻ እቶም ኣባላት ሰልፊ እቶም ተራ፥ ኣባላት ሰልፊ፥ 1976/77 ተወዲብና ዝብሉ፥ ይነግሩና ነይሮም ባእሲ፥ ከምዝነበረ፥ ተኽላይ ዓደን ዝብሎ ዝነበረ ሓቂ እዩ ኢሎምና፥ እቲ ጉጅለ፥ ኣብ ሞንጎ ኢብራሂም ዓፋን ኢሰያስን ምስሕሓብ ኣሎ፥ ኢሉ ተኽላይ ዓደን ኣብ ራድዮ ኢትዮፕያ ተዛሪቡ፥ ኣብ 1980፥ ተዛሪቡ፥፥
ሕጂ ንሕና እቲ ብረድዮ ኢትዮፕያ ዝብሃል፥ ኩሉ ግዜ ብሓሶት ኢና ንጥምቶ ኔርና። ምግናን ካኣ ስለዝነበሮ ኣይትቕበሎን ኢኻ። ግን እቲ ተኽላይ ዓደን ዝተዛረቦ ሓቂ'ዩ ነይሩ። ኣብቲ ሳዓት ተኽላይ ዓደን ዝተዛረበሉ ፈሊጦም ራድዮ ከይንሰምዕ፥ ጉጅለታት ባህሊ ኣዋፊሮም። እታ ተኽላይ ዓደን ዝተዛረበላ ምዓልቲ፥ ክዛረብ ከምዝኾነ ኣብ ራድዮ ኢትዮፕያ፥ ሳዓት 8፥00 ስለዝኾነ ዝዛረብ፥ ኣብ ራድዮ ኣስመራ ኣይኮነን ተዛሪቡ ኣብ ራድዮ ኣዲስ ኣበባ'ዪ። በምሓርኛ'ዩ ተዛሪቡ።
ኣነ ሕጂ ባህሊ ኣይከይድን እየ ክሰምዖ'የ እንታይ ከምዝብል ኢለዮም፥ ኖ ኖ ጠርኒፍካዮም ክትከይድ ኣለካ ተባሂለ፥ ንሳቶም ባዕላቶም ይኺዱ ኣነ ካኣ ነዛ ራድዮ ክሰምዓ'የ! ተኽላይ ዓደን ክሰምዖ እየ! እንታይ ከምዝብልስ ክሰምዖ ደልየ ኣለኹ። ናይ ግድን ክትከይድ ኣለካ ምስተባሃልኩ ከይደ ኣብጺሐዮም፥ ተመሊሰ፥ ናብቲ ቦታና መንገዲ ሓደ ሳዓት ይኸውን'ዩ። ነታ ናይ ተኽላይ ዓደን ክሰምዕ' መጀመርታ ተኽላይ ዓደን ዓርከይ፥ዩ ነይሩ፤፣ መሳልፍተይ እዪ መትዓልምተይ'ዩ። ዳሓር ዳሓን ቅርበት ነይሩና'ዩ። ብዙሕ ድማ የዕልለኒ፡ነይሩ'ዩ። ኣብታ ግዜ'ቲኣ ግን ምህዳሙ ገሪሙኒ'ዩ። እንታይ ኣጋጢምዎ፡ኢለ ሓቲተሉ እየ ካኣ' ወላ ምስቶም ፖሎቲካዊ ቤት-ጽሕፈት' ይሓቶም ነይረ፤፥ ኣነ'ኮ እቶም ዝሓቶም ዝነበርኩ ሰባት የቕርቡኒ ስለዝነበሩ እዮም ዘየረከሱኒ እንበር ስቕ ኢለ ዝሓትት ነይረ።
ሕቶ----ኮምኡታት ምሕታት ኣይፍቀድን'ዩ ማለት' ድዪ?
ኖ ኣይፍቀድን ዘይኮነስ መን ክኽልክለካ፣ ግን ምስ መን ትዛረብስ ክትፈልጥ ኣለካ፥ እቶም ኣባላት ፖሎቲካዊ ቤት-ጽሕፈት ኣብቲ መጀመርያ ምሳና ስለዝነበሩ፥ ካብ ቀደም፥ ብቐረባ'ዮም ዘዕልሉና፥፥ኣነ ሕጂ ኣብ ሕክምና ተወጊአ ከለኹ፥ ሓላፊ ናይ ሕክምና ዝነበረ ብርሃነ' ገብረዝጋብሄር እዩ፥ ብደረጃ ፖሎቲካዊ ቤት-ጽሕፈት፥ ኣብዚ ኩሉ ቦታታት ኣብ ግንባራት፥ ጸኒሐ ናብቲ ሕክምና ክመጽእ ከለኹ፥ ብርሃነ ኣብታ ኣነ ዘለኽዋ እዩ ዝመጽእ ትኽ ኢሉ፤፥ መኽንያቱ ምሳይ ከዕልል ዘሎ ኩነታት ካኣ ደቂሰ ከለኹ ካብ ብርሃነ ገብረዝጋብሄር፥ ዝዓበያ ምስጢራት ዝብሃላ፥ ወላ ክግበር ትሓሲቡ ዘሎ መደባት ይነግረኒ ነይሩ፤፥
ሕጂ እዚ ናይ ኢብራሂም ዓፋን ኢሰያስን ግን ምስጢሩ፥ ሑቡእ እዩ ነይሩ ናዓና፥ ባእሲ ከምዝነበሮም ኣይንፈልጥን ኔርና፣፣ እቲ ነገር ግን እንታይ ይኾነካ ሕጂ ከመይ ኢለን ወጺአን ትብል፥ ከጋጥም ኣይክእልን እዩ ኢኻ ትብል። ባእሲ ከምዝነበሮም ተጋዳላይ ይፈልጥ ነይሩ እንተዝኸውን ምበጽሓ ነይሩ ነታ፥ መደምደምታ፥ ንሳቶም ግን እቲ ባእሶም ሓቢኦሞ'ዮም። ኣይረአን እዩ፣ እቶም ኣባላት ሰልፊ ኣብ በይኖም ዝገብርዎ'ዩ፣፣ ኣብኣቶም ይረአ ነይሩ፥ ኣባና ግን ኣይረአን'ዩ። ብዙሕ ሕልኽላኻት እዩ ነይርዎ።
ሕቶ---እዚ ናይ ኢብራሂም ዓፋ ምቕንጻል ድሕሪ ዓመትን'ገለን እዩ ተሰሚዑ?
መልሲ--- እወ ኣብ ጉባኤ እዩ ተነጊሩ። ኣብ ጉባኤ ብደረጃ ፖሎቲካዊ ቤት-ጽሕፈት ጥራይ ዘይኮነ፥ ኣብታ ቆዋሚት ሽማግለ ውን ስለዝነበረ ኢብራሂም ዓፋ፥ ኣርብዕተ እንድዮም ነይሮም እቶም ቀዋሚት ሽማግለ፥ ዝብሃሉ ንሱ፥ ወትሃደራዊ ሓላፊ ስለዝነበረ፥ ድሩዕ ፖሎቲካዊ ቤት-ጽሕፈት ሓላፊ ነይሩ፥፣ ኢሰያስ ምኽትል ኣቦወምበር፥ ሮሞዳን ኣቦወምበር እዚኢም እዮም፥ ቀዋሚት ሽማግለ ዝብሃሉ፥ ናይ ህዝባዊ ግንባር፥ ዝላዓለ ሓላፍነት ዝነበሮም፥፥
ሕቶ----ኣብዚ ሳዓት እዚ ሕጂ ብዓል መስፍን ሓጎስ እንታይ ዓይነት ተራ ነይርዎም? ኣቤናይ ጽፍሒ ኮይኖም፡ዝሰርሑ ነይሮም? ኣካይድኦም ምስ ሰራዊት ከ ከመይ ነይሩ?
10ይ ክፋል ይቕጽል.....
ሄኖካ ሃኒ share
12ክፋል ይቕጽል........
ቃለ-መሕተት ምስ ገዲም ተጋዳላይ ተኽለብርሃን ተስፋምካኤል (ቅሱን)
12ክፋል
ህዝቢ ረሲኑ እዩ ነይሩ። ኣብ ከምዚ ዓይነት ኩነታት ዓው ኢልካ ክትዛረብ ብኸዳዕ ከፍልጠካዩ፣ ንኢሰያስ ግን ግደፍ ኣየድልን'ዩ ኩናት ትብሎ። ኣብ መወዳእታ ግን እቲ ኩናት ጠጠው ምስ በለ፥ እዚ ኩሉ ዝግበር ሕድገት፥ ሕጂ ግን ሕድገት ኣይንገብርን ኢና ኣብ ዝብል መደምደምታ በጺሖም። መኽንያቱ! እንዳ'ከፍአ ከይዱ። ሓደ ነገር ተገይሩ ሕደግት ጌርካ ትገድፎ ሓደ ተገይሩ ብሕድገት ትሓልፎ! ሕጂ ግን ሕድገት ዘግብር ኣይኮነን፥ መኽንያቱ፥ ልዕሊ 30 ሽሕ መናእሰይ እዮም መይቶም!! ስለዚ ሓላፍነት ክስማዓካ ኣለዎ ናይዞም ዝጠፍኡ መናእሰይ።
ኣብ ሓደ መደምደምታ ከተብጽሖ ክትክእል ኣለካ። እቲ ዝገበርዎ ምንቅስቃስ ግን ኣብ መወዳእታ ጠጠው ኣይንብልን ኢና ካብዚኣ ንድሓር፥ ካብዚ ንላዕሊ ካልእ ክገብር ውን ከነፍቅደሉ የብልናን ህዝባዊ መንግስቲ ቆይማ፥ ግቡእ ስርዓት ክትከል ክኽእል፥ኣለዎ! ተባሂላ መደምደምታ፥ ተገይሩላ።
ኢሰያስ ከምዘይምረጽ ውን ይፈልጥ ነይሩ'ዩ። መኽንያቱ ቅድሚ'ቲ ምርጫ ናይ ውድብ ጉባኤ ክግበር ኣለዎ፥ ተባሂሉ'ዩ ተወሲኑ። ህዝባዊ ግንባር ጉባኤኣ ክትገብር ኣለዋ፥ ፓርትታት ክቆማ ኣለወን፥ ህዝባዊ ግንባር ካኣ ፓርቲ ድዪ ክኸውን? ወላ ካልእ ድዩ ክኸውን! ብጉባኤ ይወሰን ተባሂሉ፥፥ ሕጂ ጉባኤ እንድሕር ክቀርብ ኮይኑ፥ ኢሰያስ፥ ክጥቃዕ ከምዝኾነ' ይፈልጥ'ዩ። ጉባኤ ኣይገብርን እየ ኢሉ፣ እታ ቅዋም ተተግቢራ፥ ምርጫ ከይግበር፥ ደመደይ ኢልካ ኣብ ዲቕ ዝበለ፥ ፋሉላዊ ኣካይዳ ኣትዩ፥፣ እንበር ጉባኤ እንተዝግበር ኢሰያስ ከምዘይምረጽ 100% ርግጸኛ እየ እዩ ዝብል ድሩዕ። ጉባኤ እንድሕር ተገይሩ፥ ኣብኡ ዝትኮስ፥ ብዙሕ፥ ነገራት ስለዘሎ፥ ኢሰያስ፥ ከምዘይምረጽ ርግጸኛ እየ ይብል ነይሩ ድሩዕ። መኽንያቱ ካብ 1994 ጀሚሮም ዝገብርዎ ዝነበሩ ምስሕሓባት፥ ብፍላይ! ብፍላይ! እዚ ናይ ቆጠባ ህዝባዊ ግንባር፥ ዝብሃል፥ ጉባኤ ናይ ናቕፋስ፥ እንታይ ኣሕሊፊ ነይሩ እዮም፥ ዝብልዎ? እቲ ቆጠባ ናይ ህዝባዊ ግንባር ንደቂ ስዉኣት ንደቂ ስንኩላን'ዩ ተባሂሉ ነይሩ። ህግደፍ ግን ዕጭ ሓንፊፎም ናቶም ገይሮሞ!! እዚ ብተደጋጋሚ ኣብ ኣኼባ ተዘሪቡሉ'ዩ። ኣብ መወዳእታ 1997 ድማ ንኢሰያስ ነጊሮሞ፥ እዮም። ጉባኤ ክግበር'ዩ ሕጂ ንነግረካ ኣለና ኣብ ጉባኤ ኣሕሊፍና ክንህበካ ኢና ኢሎሞ'ዮም።
እታ ክቀትሎም ዝግባኣላ ግዜ ሓሊፋቶ ተዛሪቦም ንሶም፥ እንበር ብዙሕ ጥንቃቀ'ዩ ዝግበር ነይሩ ንኸይቅተሉ።
ሕቶ---ሐራይ ኣብዛ ናይ G15 ግን! እዞም ጉጅለ 15 ኢዶም እያ ረኺባቶም፥ ኣብ ሳሕል ብዝገብርዎ ዝነበሩ፥ እንቋዕ ረኸቡ፥ ዘይባዕላቶም እዮም ንኢሰያስ ተሰኪሞሞ፥ መጺኦም፥ ዝብሃል ዘረባ'ኣሎ፥ ብዛዕባ'ዚ እስከ ገለ በለኒ??
መልሲ----ንሳቶም ባዕላቶም መሊሶሞ'ዮም። ባዕላቶም መልሲ ሂቦምሉ እዪም።
ብርሃነ ገብረዝጋብሄር፥ ኣብ ጋዜጣ ጽሒፉ'ዩ። ንሕና፥ እሺ እንዳበልና ንኸይድ ኔርና እንተ'ንኸውን፥ ካብ ሓላፍነት ዝዓግተና ሰብ ኣይምነበረን ኢሉ'ዪ። ብርሃነ ገ/ብሄር ምሽ፥ ምኒስተር ነይሩ? መጀመርያ ሚኒስትሪ እንድስትሩን ትሪዚምን እዩ ነይሩ። ስለዚ እሺ ስለዘይንብል ካብ ዝኾነ ቦታ ንእለ ኔርና ኢሉ።
ድሩዕ ውን፥ ኣብ ሕጊ ኣቕርቡና። ሰብ በብዝገበረቶ ኣብ ሕጊ ትቕረብ። ናብ ሕጊ ንኺድ፥ ኢሉ'ዩ። ብሓባር ንሕተተሉ ብሓባር ክንሕተተሉ ኢና ኢሉ፥ ብውልቂ ንሕተተሉ ድማ ብውልቂ ንሕተተሉ፥ ኢሉ፥ እዩ ድሩዕ። ብውልቅን ብሓባርን ዝተፈጸመ ገበናት ኣሎ' ኢሉ፥ ስለዚ ንሕና ካብቲ ዝነበረ ጌጋታት ነጻ ኢና ኣይንብልን ኢና፥ ብሓባር ንሕተተሉን ብውልቂ ንሕተተሉን፥ ካብ ፕሬሲደንት ጀሚርካ' ኩላ፥ ኣብ ሕጊ ትቕረብ ኢሉ'ዩ ድሩዕ።
ንኢሰያስ ቆልቆል ዘብሎ ዘሎ፥ ግን! ብሓባር ንሕተተሉ፥ ብሓባር'ዩ፥ ይብሉ ኣለዉ እቲ ብውልቂ' ዝሕተተሉ ግን፥ ብውልቂ ይሕተት፥ ኩብሉ ከለዉ ናብቶም ብውልቂ ዝሕተቱ ስለዝቐንዕ ዘሎ! እታ ነገር ርድእቲ እያ ነይራ። ስለዚ ንሕና ግን ሓንቲ ክትፈልጥዋ፥ ኢሎም ንህዝቢ ካብ ዝጻሓፍዎ፥ ሰብ ጌጋታት ክገብር ጸኒሑ እዪ! ንሕና ብስቕታና ንህዝቢ ኤርትራ ደም ኣንቢዕና'ዮ ኢና!! ይብል ድሩዕ፥ እዚ ኣብ ጋዜጣ ተሰኒዱ ካብ ዘሎ'ዩ። ካብ ሕጂ'ንድሓር ግን ስቕ ኣይንብልን ኢና/ ይብሉ'ማለት'ዩ።
ስለዚ ከምዚ ይገብሩ ነይሮም ከምዚ ይገብሩ ነይሮም! ንዝብሉ ኣብቲ ጉዳይ ዝትኣማመንሉ'ነገር ስለዝነበሮ'ዮም ብሓባር ሓፍ ኢሎም። ኣነ ክነግረካ ብሓቂ ዓሊ-ስዒድ ብዙሕ ገበናት ዝፈጸመ ሰብ'ዩ። That's why ካብ መስተ ጠጠው ዘይብል። ብዘይ መስተ ጠጠው ክብል ኣይክእልን'ዩ። ተጸይሩ እዪ ድማ ዝኸይድ ንገዝኡ። ዓሊ ስዒድ ከም ኣባል ፖሎቲካዊ ቤት-ጽሕፈት፥ ቀጥታ) ሕጂ እቲ ምስጢር ናይ ሰልፊ ስለዘይንፈልጦ ዝነበርና እንበር፥ ስለምንታይ ዓሊ ስዒድስ ብድሩዕ ዘይእዘዝ ኢና ንብል ኔርና'ኖ! መኽንያቱ በቲ ናይ ውድብ ቅርጺ፥ ሓለዋ ሰውራ ኣብ ትሕቲ ድሩዕ እያ ነይራ። መኽንያቱ ፖሎቲካዊ ሽማግለ፥ ሓለዋ ሰውራ፤ ህዝባዊ ምምሕዳር፥ ናይ ወጻኢ ጉዳያት ፖሎቲካዊ ንንቕቓሕ፥ ዜና፥ እዚአን ብምሉአን፥ ፖሎቲካዊ ሽማግለ እዩ ዝጥርንፈን። ስለዚ፥
ሸሪፎ፥ ስብሓት ኤፍረም ዓሊ ስዒድ፣ ኣልኣሚን፥ ኮታ እቶም ኣብ ፖሎቲካዊ ሽማግለ ዝነበሩ፥ በቲ ሕጊ ኣብ ትሕቲ ድሩዕ ክምእከሉ ይግብኦም። ግን እቲ ምስጢራዊ፥ ኣካይዳ እንታይ ይሰርሕ ኣይትፈልጦን ኢኻ።
13 ክፋል ይቕጽል..........
ሄኖካ ሃኒ


text:
ካብ ከባቢ ዓለም
ዓለም
ጥሜት ንምጥፋእ ዚግበር ጻዕሪ፡ ፍርያት ምግቢ ኸም ዚውስኽ ካብ ምግባር ንላዕሊ እዩ ዜጠቓልል። ኣብዚ እዋን እዚ ዘለዉ ሓረስቶት፡ ን12 ቢልዮን ዚዀኑ ሰባት ዚምግብ ፍርያት ከም ዜፍርዩ እዩ ዚግመት፣ እዚ ኣሃዝ እዚ ኸኣ፡ ካብቲ ሕጂ ዘሎ ብዝሒ ህዝቢ ዓለምና ብ5 ቢልዮን ዚበልጽ እዩ። ስለዚ፡ እቲ ጸገም ብቐንዱ፡ ምስ ቍጠባን ምስ ዝርጋሐ ምግብን ምስቲ ዚባኽን እኽልን ዚተሓሓዝ እዩ።
ብሪጣንያን ሕቡራት መንግስትታት ኣመሪካን
ብዛዕባ እቶም ምስ ገንዘብ ኣብ ዚተሓሓዝ ስራሕ ዚሰርሑ ሰብ ሞያ እተገብረ መጽናዕቲ ኸም ዝሓበሮ፡ ዳርጋ ርብዒ (24 ሚእታዊት) ዚዀኑ፡ “ዕዉት ንምዃን ኣብ ዘይስነ ምግባራዊ ወይ ዘይሕጋዊ ነገራት ኢድካ ኸተእቱ ኸም ዜድሊ” እዮም ዚኣምኑ። ዓሰርተ ሽዱሽተ ሚእታዊት ዚዀኑ ድማ፡ “ኬምልጡ ዚኽእሉ እንተ ዀይኖም፡” ገበን ንምፍጻም ዓይኖም ከም ዘይሓስዩ ተኣመኑ።
ኣርጀንቲና
ኣብ ኣርጀንቲና፡ ካብ 5 መምህራን እቶም 3፡ ብምኽንያት እቲ ኣብ ቦታ ስራሖም ዜጋጥሞም ውጥረት ወይ ዓመጻ ኻብ ስራሕ ይበዅሩ።
ደቡብ ኮርያ
ድሕሪ ሓጺር እዋን፡ ኣብ ደቡብ ኮርያ፡ ንበይኖም ዚነብሩ ሰባት እናበዝሑ ኪኸዱ እዮም።
ቻይና
ኣብ ቻይና ዚርከባ ኽልተ ሲሶ ዚዀና ኸተማታት፡ ነቲ ኻብ 2016 ጀሚሩ ተግባራዊ ዚኸውን መንግስቲ ዘውጽኦ ንጽሬት ኣየር ዚምልከት ሓድሽ ስርዓት ኪትግብራኦ ኸም ዘይክእላ እዩ ዚግመት። ብዘይካዚ፡ ጽሬት እቲ ኻብ ትሕቲ ምድሪ ዚርከብ ማይ፡ “ሕማቕ ወይ ከኣ ኣመና ሕማቕ” እዩ።


text:
“ኣምላኽ፡ ንኽንሓዊ ይሕግዘና ኣሎ”
ናታልያ ምስቲ ኣስላን ዝስሙ ወዲ ትሽዓተ ዓመት ወዳ፡ ዛሪና ኸኣ ምስታ ኣንዠሊካ ዝስማ ጓል 12 ዓመት ጓላ ኣብ ሓደ ቦታ ተዀርምዮም ተኣኪቦም ነበሩ። ምሳታቶም ድማ ካልኦት ልዕሊ 1,000 ዚዀኑ ቘልዑን ዓበይትን ብሓባር ኮፍ ኢሎም፡ ኣጽዋር ብእተዓጥቁ ሰባት ይሕለዉ ነበሩ።
እዋኑ ረቡዕ 1 መስከረም 2004 እዩ ነይሩ፣ ኣብታ መዓልቲ እቲኣ ኣቐድም ኣቢሉ ድማ፡ ወለድን ውሉዳትን ነታ ናይ መጀመርታ መዓልቲ ትምህርቲ ንምብዓል ኣብ ቀጽሪ ሓደ ቤት ትምህርቲ ተኣኪቦም ነበሩ፣ ቦታኡ ኸኣ ኣብ ኣላንያ፡ ሩስያ ኣብ እትርከብ በስላን እትብሃል ንእሽቶ ኸተማ እዩ ነይሩ። ብሃንደበት ድማ፡ ዕጡቓትን ቦምብ እተዓጥቁ ኣሸበርትን ናብ ኣየር እናተኰሱን እናጨደሩን ጥሒሶም ናብቲ ቤት ትምህርቲ ኣተዉ። እዞም ልዕሊ 30 ዚዀኑ ዕጡቓት፡ ነቶም ብፍርሂ እተዋሕጡ ወለድን ውሉዳትን ናብ ጂምናዝዩም እቲ ቤት ትምህርቲ ዀብኲቦም ወሰድዎም፣ ኣብ ዙርያ እቲ ኽፍሊ ድማ ነታጒ ኣጻወዱ።
ምፍጣጥን ዕግርግርን
እቶም ዕጡቓትን ወተሃደራት መንግስትን ንሰለስተ መዓልቲ ተፋጢጦም ጸንሑ። እታ ምስ ናይ የሆዋ መሰኻኽር ኰይና መጽሓፍ ቅዱስ እተጽንዕ ዝነበረት ናታልያ፡ “ክንድኡ ጸልየ ኣይፈልጥን እየ” ብምባል ተዘክሮኣ ገለጸት።
እዋኑ ሓጋይ ስለ ዝነበረ፡ እቲ ጂምናዝዩም ብሙቐት ተዓብዓበ። ካብታ ኻልአይቲ መዓልቲ ንግሆ ጀሚሩ፡ እቶም ዕጡቓት ነቶም ጅሆ ዝሓዝዎም ወይ ዝጨወይዎም ሰባት፡ ምግቢ ዀነ ማይ ምሃብ ኣቋረጹ፣ ብሰንኪ እዚ ኸኣ ኣብታ ሳልሰይቲ መዓልቲ፡ ማለት ዓርቢ፡ ገሊኦም ሽንቶም ኪሰትዩ፡ ነቲ እቶም ውሉዳት ንመምህራኖም ዜምጽኡሎም ዕምባባታት ድማ ኪበልዑ ጀመሩ። ናታልያ፡ “ሓደ ኣብ ጥቓና ኾፍ ኢሉ ዝነበረ ቘልዓ፡ ቈጽሊ ሃበኒ። ኣነ ኸኣ ነታ ቘጽሊ ኣብ ክልተ መቒለ፡ ንኣንዠሊካን ንኣስላንን ሃብክዎም” በለት።
ኣብታ ሳልሰይቲ መዓልቲ፡ ዕግርግር ተላዕለ። ናታልያ ብዛዕባ እዚ ኸተዘንቱ ኸላ፡ “ነታጒ ምስ ተፈንጀረ ወደቕኩ። እቲ ኣየር፡ ዒግ ብዝበለ ትኪ መልአ፣ ተዅሲ ኸኣ ጀመረ” በለት። እቶም ወተሃደራትን እቶም ኣሸበርትን ኪታዀሱ ኸለዉ፡ ናታልያን ኣስላንን እናተንፈሓኹ ወጹ። ኣላን ዝስሙ ወዲ ኦሰሽያ ድማ፡ ናብ ደሓን ዝዀነ ቦታ ጐቲቱ ወሰዶም። ካልኦት ብዙሓት ሰባት ግና ኬምልጡ ኣይከኣሉን።
ሳዕቤን እቲ መጥቃዕቲ
ንኣንዠሊካ ሓዊስካ፡ ብኣማእታት ዚቝጸሩ ዓበይትን ንኣሽቱን ሞቱ። ንሓያሎ ሰሙናት፡ ከተማ በስላን ብሓዘንን ብልቕሶን መልአት። እቲ ናታልያ እትነብረሉ ኣፓርታማ ኣብ ጥቓ እቲ ቤት ትምህርቲ እዩ ነይሩ፣ ኣብ ጥቓ ቤታ ኻልእ ቤት ትምህርቲ እኳ እንተ ተሃንጸ፡ ኣስላን ግና ናብኡ ኪኸይድ ኣይከኣለን። ንኺጻወት ኢሉ እውን እንተ ዀነ ናብ ግዳም ኣይወጽእን እዩ ነይሩ። ናታልያ፡ “ኣስላን ንፍርሁ ኺዋጽኣሉ ምእንቲ ኺሕግዞ፡ ንየሆዋ ለሚንናዮ ኢና” በለት። ድሕሪ ግዜ፡ ኣስላን ናብ ቤት ትምህርቲ ንኪኸይድ ዜኽእሎ ብርታዐ ረኸበ።
ንናታልያ ኣዝዩ ዝኸበዳ፡ ናብ ኣዳራሽ መንግስቲ ኣምላኽ ኬድካ ኣብ ክርስትያናዊ ኣኼባታት ምእካብ እዩ ነይሩ። ከምዚ በለት፦ “ኣብ ጸቢብ ቦታ ምስ ብዙሓት ሰባት ክእከብ ከለኹ፡ እቲ ዘለናሉ ህንጻ ብዕጡቓት ዚውረር ኰይኑ ይስምዓኒ ነይሩ። ዝዀነ ይኹን ምእንቲ ኸየጋጥም ድማ እጽሊ ነይረ እየ። ድሕሪ እተወሰነ ግዜ፡ ናብ ኣኼባታት ምኻድ ኣቋረጽክዎ። ንሕና ብህይወት ተሪፍና ብዙሓት ሰባት ብሙማቶም እውን ውሽጠይ ይርበሽ ነበረ።”
እተረኽበ መድሃኒት
ናታልያ ኸምዚ በለት፦ “ነቶም ኣዘውቲሮም ዝሓገዙኒ ኣባላት ጉባኤይ ኣዝየ እየ ዘመስግኖም። ታትያና ዝስማ ናይ የሆዋ ምስክር፡ ኣብ ሰለስተ መዓልቲ ሓንሳእ፡ ከየቋረጸት ትበጽሓኒ ነበረት። ጸኒሑ ድማ፡ ኡልያና ዝስማ ለዋህን ሜለኛን ህድእትን ናይ የሆዋ ምስክር ምስኣ ኽትመጽእ ጀመረት፣ ኡልያና ንመጽሓፍ ቅዱስ ጽቡቕ ገይራ እያ እትፈልጦ። ስለቲ ዝገበርክዎ ጻዕርታት ነኣደትኒ፣ ክዛረብ ከለኹ ኸኣ ጽን ኢላ ትሰምዓኒ ነበረት።
“ካልእ ይትረፍ፡ ከይተመረርኩ ወይ ከይፈራህኩ ብዛዕባ እታ መዓልቲ እቲኣ ኽዛረብ እኽእል እየ”
“ኡልያና ነቲ ኣብ 2 ቈረንቶስ 1:9 ዚርከብ ቃላት ሃዋርያ ጳውሎስ ኣንበበትለይ። ጳውሎስ ኣብ እስያ ኸቢድ ጸገም ምስ ኣጋጠሞ፡ ‘ንሞት ከም እተፈርደና እውን ተሰሚዑና ነበረ’ በለ። ኡልያና፡ ኢሳይያስ 40:31 እውን ኣንበበትለይ፣ እታ ጥቕሲ፡ ‘እቶም ንእግዚኣብሄር ዚጽበዩ ግና ሓይሎም ይሕደስ። ከም ንስሪ በኽናፍ ይድይቡ’ ትብል። ከምዚ ዓይነት ጥቕስታት መጽሓፍ ቅዱስን ኡልያናን ካልኦትን ዝገበሩለይ ቀጻሊ ስምዒታዊ ደገፍን፡ ምስ ደቀይ ኣብ ክርስትያናዊ ኣኼባታት እንደገና ንኽእከብ ብርታዐ ሂቡኒ እዩ። ኰይኑ ግና፡ ሕጂ እውን እንተ ዀነ ኣብ ውሽጢ ኣዳራሽ ምዃን ይኸብደኒ እዩ።”
ዛሪና ጸኒሓ ናይ የሆዋ ምስክር ኰነት፣ ነቲ ንኣንዠሊካ ኣብታ ብመንግስቲ ኣምላኽ እትግዛእ ባህ እተብልን ሰላማዊትን ምድሪ እንደገና እትቕበለሉ እዋን ድማ ብሃንቀውታ ትጽበዮ ኣላ። (ማቴዎስ 6:9, 10፣ ግብሪ ሃዋርያት 24:15) ናታልያን ደቃን ብ2009 ተጠምቁ። ሕጂ እውን እንተ ዀነ፡ ኣብ ጥቓ ፍርስራስ እቲ ጂምናዝዩም ዚነብሩ እኳ እንተ ዀኑ፡ እቲ ዜርዕድ ፍጻመ ግና ካብ ተዘክሮኦም እናሃሰሰ ይኸይድ ኣሎ። ናታልያ፡ “ካልእ ይትረፍ፡ ከይተመረርኩ ወይ ከይፈራህኩ ብዛዕባ እታ መዓልቲ እቲኣ ኽዛረብ እኽእል እየ። ኣምላኽ፡ ንኽንሓዊ ይሕግዘና ኣሎ” በለት።
ብዝያዳ ፍለጥ
ንቕኑዓት ሰባት ሕማቕ ነገራት የጋጥሞም—ስለምንታይ፧
መጽሓፍ ቅዱስ ብዛዕባ ሰለስተ ቐንዲ ጠንቂ መከራ ደቂ ሰብ ይገልጽ እዩ።